ഈസാ അൽ മസീഹ (അ.സ) ഉപമകളിൽക്കൂടെ പഠിപ്പിക്കുന്നു - സുവിശേഷം\nനാം ഈസാ അൽ മസീഹ് (അ.സ) എങ്ങിനെയാണു അതുല്യമായ അധികാരത്തോടു കൂടെ പഠിപ്പിച്ചിരുന്നത് എന്ന് കണ്ടു. അദ്ദേഹം ചില സത്യമായ മൂല്യങ്ങൾ മനോഹരമായ ചിത്രീകരണങ്ങളിൽക്കൂടെ പഠിപ്പിച്ചു. ഉദാഹരണത്തിനു, അദ്ദേഹം ദൈവ രാജ്യത്തെക്കുറിച്ച് പഠിപ്പിക്കുവാൻ എങ്ങിനെയാണു വലിയൊരു വിരുന്നിന്റെ കഥ ഉപയോഗിച്ചത് എന്ന് നാം കണ്ടു, മാത്രമല്ല എങ്ങിനെയാണു അദ്ദേഹം ക്ഷമിക്കുന്നതിനെക്കുറിച്ച് കരുണയില്ലാത്ത ദാസൻ എന്ന കഥയിലൂടെ പഠിപ്പിച്ചത് എന്നും നാം കണ്ടു. ഈ കഥകളെ ഉപമകൾ എന്നാണു അറിയപ്പെടുന്നത്, മാത്രമല്ല മറ്റ് പ്രവാചകന്മാരെ അപേക്ഷിച്ച് ഈസാ അൽ മസീഹ് (അ.സ) ഈ ഉപമകൾ എത്രമാത്രം തന്റെ അദ്ധ്യാപനത്തിൽ ഉപയോഗിച്ചു എന്നത് അതുല്യമായ ഒരു കാര്യം തന്നെയാണു, കൂടാതെ ഈ ഉപമകൾ വളരെ ആകർഷണീയവും ചിന്തനീയവും ആണു.\nസൂറ അൻ കാബുത് (സൂറ 29- എട്ടുകാലി) നമ്മോട് പറയുന്നത് അല്ലാഹുവും ഉപമകൾ ഉപയോഗിക്കുന്നു എന്നാണു. അവിടെ പ്രസ്താവിച്ചിരിക്കുന്നത്\nസൂറ അൻ കാബുത് 29:43\nസൂറാ ഇബ്രാഹീം (സൂറ 14) നമ്മോട് എങ്ങിനെയാണു അല്ലാഹു ഒരു മരത്തിന്റെ ഉപമ നമ്മെ പഠിപ്പിക്കുവാൻ ഉപയോഗിക്കുന്നത് എന്ന് വിവരിക്കുന്നു.\nസൂറ ഇബ്രാഹീം 14:24-26\nഈസാ അൽ മസീഹിന്റെ ഉപമകൾ\nഅദ്ദേഹത്തിന്റെ ശിഷ്യന്മാർ ഒരിക്കൽ അദ്ദേഹത്തോടെ എന്തു കൊണ്ടാണു അവിടുന്ന് ഉപമകളിൽക്കൂടെ പഠിപ്പിക്കുന്നത് എന്ന് ചോദിച്ചു. അതിനു അദ്ദേഹം നൽകിയ വിവരണം ഇഞ്ചീലിൽ രേഖപ്പെടുത്തിയിരിക്കുന്നത്:\n10 പിന്നെ ശിഷ്യന്മാർ അടുക്കെ വന്നു: അവരോടു ഉപമകളായി സംസാരിക്കുന്നതു എന്തു എന്നു അവനോടു ചോദിച്ചു.\n11 അവൻ അവരോടു ഉത്തരം പറഞ്ഞതു: “സ്വർഗ്ഗരാജ്യത്തിന്റെ മർമ്മങ്ങളെ അറിവാൻ നിങ്ങൾക്കു വരം ലഭിച്ചിരിക്കുന്നു; അവർക്കോ ലഭിച്ചിട്ടില്ല.\n12 ഉള്ളവന്നു കൊടുക്കും; അവന്നു സമൃദ്ധിയുണ്ടാകും; ഇല്ലാത്തവനോടോ അവന്നുള്ളതും കൂടെ എടുത്തുകളയും.\n13 അതുകൊണ്ടു അവർ കണ്ടിട്ടു കാണാതെയും കേട്ടിട്ടു കേൾക്കാതെയും ഗ്രഹിക്കാതെയും ഇരിക്കയാൽ ഞാൻ ഉപമകളായി അവരോടു സംസാരിക്കുന്നു.\nഅദ്ദേഹത്തിന്റെ അവസാനത്തെ വാചകം ബി സി 700 ആം ആണ്ടിൽ ജീവിച്ചിരുന്ന എശയ്യാ പ്രവാചകന്റെ (അ.സ) ഉദ്ദരണിയായിരുന്നു അദ്ദേഹം നമ്മുടെ ഹൃദയം കഠിനമാക്കുന്നതിനെക്കുറിച്ച് മുന്നറിയിപ്പ് നൽകി. മറ്റ് വാക്കുകളിൽ പറഞ്ഞാൽ, ചിലപ്പോൾ നമുക്ക് ചില കാര്യങ്ങൾ മനസ്സിലാക്കുവാൻ കഴിയുകയില്ല കാരണം നാം അതിനെക്കുറിച്ചുള്ള വിവരണങ്ങൾ കേൾക്കതെ പോകകൊണ്ടോ അല്ലെങ്കിൽ അവ ഗ്രഹിക്കുവാൻ വളരെ ബുദ്ധിമുട്ട് ഉള്ളവ ആക കൊണ്ടോ ആകാം. അത്തരം ഒരു സാഹചര്യത്തിൽ വ്യക്തമായ ഒരു വിശദീകരണം ആശയക്കുഴപ്പത്തെ നീക്കിക്കളയുന്നു. എന്നാൽ മറ്റു ചില സാഹചര്യങ്ങളിൽ നമുക്ക് മനസ്സിലാക്കുവാൻ കഴിയാതെ പോകുന്നതിന്റെ കാരണം നമ്മുടെ ഹൃദയത്തിന്റെ ആഴത്തിൽ അവ മനസ്സിലാക്കുവാൻ താൽപ്പര്യം ഇല്ലാതെ പോകുന്നത് കൊണ്ടാണു. നാം അത് അംഗീകരിക്കണം എന്നില്ല, അതു കൊണ്ട് നാം മനസ്സിലാകത്തതാണു കാരണം എന്ന് പറഞ്ഞ് ഒരു പാട് ചോദ്യങ്ങൾ ചോദിക്കുന്നു. എന്നാൽ ആശയക്കുഴപ്പം നമ്മുടെ ഹൃദയത്തിൽ ആണു മനസ്സിൽ അല്ല എങ്കിൽ ഒരു വിവരണവും മതിയാവുകയില്ല. അപ്പോൾ പ്രശ്നം നമുക്ക് അംഗീകരിക്കുവാൻ മനസ്സില്ല എന്നതാണു, അല്ലാതെ മനസ്സിലാകാത്തത് അല്ല.\nഈസാ അൽ മസീഹ് (അ.സ) ഉപമകളിൽക്കൂടെ പഠിപ്പിക്കുമ്പോൾ, ജനക്കൂട്ടത്തിൽ നാടകീയമായ പ്രതിഫലനം ഉണ്ടായി. അവരുടെ മനസ്സ് കൊണ്ട് ഗ്രഹിക്കുവാൻ കഴിയാതെ പോകുന്നവർ ആ കഥകൾ കേൾക്കുമ്പോൾ കൂടുതൽ അറിയുവാൻ താൽപ്പര്യം ഉള്ളവർ ആകുന്നതു കൊണ്ട് അവർ കൂടുതൽ അതിനെക്കുറിച്ച് അന്വേഴിക്കുന്നു, അതു വഴി അവർ കൂടുതൽ കാര്യങ്ങൾ മനസ്സിലാക്കുന്നു, എന്നാൽ കീഴടങ്ങുവാൻ മനസ്സില്ലാത്തവർക്കോ അവർ ആ കഥയെ പുച്ഛത്തോടെയും താൽപ്പര്യം ഇല്ലതെയും കാണുകയും അതു കൊണ്ട് അവർക്ക് കൂടുതൽ കാര്യങ്ങൾ മനസ്സിലാകാതെ പോവുകയും ചെയ്യുന്നു. ഉപമകൾ ഉപയോഗിക്കുന്നത് ഗുരുവിന്റെ ഒരു പ്രധാന മാർഗമായിരുന്നു അതു വഴി അദ്ദേഹത്തിനു ഒരു കർഷകൻ ഗോതമ്പിൽ നിന്നും തവിട് അത് പാറ്റുന്നതിൽക്കൂടി വേർതിരിക്കുന്നതു പോലെ ജനത്തെ വേർതിരിക്കുവാൻ കഴിഞ്ഞു. തങ്ങളെത്തന്നെ സമർപ്പിക്കുന്നവരെ സമർപ്പിക്കാത്തവരിൽ നിന്നും വേർതിരിക്കുവാൻ അങ്ങിനെ കഴിഞ്ഞു. സമർപ്പിക്കുവാൻ തയ്യാറല്ലാത്തവർക്ക് ഉപമ ആശയക്കുഴപ്പം സൃഷ്ടിക്കുന്നതായി തോന്നും അതിലെ സത്യത്തെ അംഗികരിക്കുവാൻ അവർ തയ്യാറല്ല എന്നതാണു അതിന്റെ കാരണം. അവർ കാണുന്നുണ്ടെങ്കിലും അതിന്റെ കാതലായ അർത്ഥം മനസ്സിലാക്കുന്നില്ല.\nവിതയ്ക്കുന്നവന്റെയും നാലു നിലങ്ങളുടെയും ഉപമ\nഉപമകളിൽക്കൂടി പഠിപ്പിക്കുന്നതിനെക്കുറിച്ച് ശിഷ്യന്മാർ പ്രവാചകനായ ഈസാ (അ.സ) നോട് ഈ ചോദ്യം ചോദിക്കുമ്പോൾ, അദ്ദേഹം അവരെ ദൈവ രാജ്യത്തെക്കുറിച്ചും അതിനു ജനത്തിന്മേൽ ഉണ്ടാകുവാൻ പോകുന്ന സ്വാധീനത്തെക്കുറിച്ചും പഠിപ്പിച്ചു കൊണ്ടിരിക്കുകയായിരുന്നു. ഇവിടെ ആദ്യത്തെ ഉപമ നമുക്ക് കാണുവാൻ കഴിയും:\n3 അവൻ അവരോടു പലതും ഉപമകളായി പ്രസ്താവിച്ചതെന്തന്നാൽ: “വിതെക്കുന്നവൻ വിതെപ്പാൻ പുറപ്പെട്ടു.\n4 വിതെക്കുമ്പോൾ ചിലതു വഴിയരികെ വിണു; പറവകൾ വന്നു അതു തിന്നു കളഞ്ഞു.\n5 ചിലതു പാറസ്ഥലത്തു ഏറെ മണ്ണില്ലാത്ത ഇടത്തു വീണു; മണ്ണിന്നു താഴ്ചയില്ലായ്കയാൽ ക്ഷണത്തിൽ മുളെച്ചുവന്നു.\n6 സൂര്യൻ ഉദിച്ചാറെ ചൂടുതട്ടി, വേർ ഇല്ലായ്കയാൽ അതു ഉണങ്ങിപ്പോയി.\n7 മറ്റു ചിലതു മുള്ളിന്നിടയിൽ വീണു; മുള്ളു മുളെച്ചു വളർന്നു അതിനെ ഞെരുക്കിക്കളഞ്ഞു.\n8 മറ്റു ചിലതു നല്ല നിലത്തു വീണു, നൂറും അറുപതും മുപ്പതും മേനിയായി വിളഞ്ഞു.\n9 ചെവിയുള്ളവൻ കേൾക്കട്ടെ.”\nഅതു കൊണ്ട് ഈ ഉപമ കൊണ്ട് അർത്ഥമാക്കുന്നത് എന്താണു? നാം ഊഹിക്കേണ്ട കാര്യമില്ല, കാരണം സമർപ്പിക്കുവാൻ തയ്യറുണ്ടായിരുന്നവർ അതിന്റെ അർത്ഥമെന്തെന്ന് ചിന്തിക്കുകയും അത് എന്താണു അർത്ഥമാക്കുന്നത് എന്ന് ചോദിക്കുകയും ചെയ്തു, അതിന്റെ മറുപടി അദ്ദേഹം നൽകിയത്:\n18 എന്നാൽ വിതെക്കുന്നവന്റെ ഉപമ കേട്ടുകൊൾവിൻ.\n19 ഒരുത്തൻ രാജ്യത്തിന്റെ വചനം കേട്ടിട്ടു ഗ്രഹിക്കാഞ്ഞാൽ ദുഷ്ടൻ വന്നു അവന്റെ ഹൃദയത്തിൽ വിതെക്കപ്പെട്ടതു എടുത്തുകളയുന്നു; ഇതത്രെ വഴിയരികെ വിതെക്കപ്പെട്ടതു.\n20 പാറസ്ഥലത്തു വിതെക്കപ്പെട്ടതോ, ഒരുത്തൻ വചനം കേട്ടിട്ടു ഉടനെ സന്തോഷത്തോടെ കൈകൊള്ളുന്നതു ആകുന്നു എങ്കിലും വേരില്ലാതിരിക്കയാൽ അവൻ ക്ഷണികനത്രേ.\n21 വചനംനിമിത്തം ഞെരുക്കമോ ഉപദ്രവമോ നേരിട്ടാൽ അവൻ ക്ഷണത്തിൽ ഇടറിപ്പോകുന്നു.\n22 മുള്ളിന്നിടയിൽ വിതെക്കപ്പെട്ടതോ, ഒരുത്തൻ വചനം കേൾക്കുന്നു എങ്കിലും ഈ ലോകത്തിന്റെ ചിന്തയും ധനത്തിന്റെ വഞ്ചനയും വചനത്തെ ഞെരുക്കീട്ടു നിഷ്ഫലനായി തീരുന്നതാകുന്നു.\n23 നല്ല നിലത്തു വിതെക്കപ്പെട്ടതോ ഒരുത്തൻ വചനം കേട്ടു ഗ്രഹിക്കുന്നതു ആകുന്നു അതു വിളഞ്ഞു നൂറും അറുപതും മുപ്പതും മേനി നല്കുന്നു.”\nദൈവ രാജ്യത്തെക്കുറിച്ചുള്ള സന്ദേശത്തോട് നാലു വിധമായ പ്രതികരണമാണു ഉള്ളത്. ആദ്യത്തേത് ഒന്നും ‘മനസ്സിലാക്കാതിരിക്കുന്നതും’ അതുകൊണ്ട് പിശാച് (ഇബ് ലീസ്) ആ സന്ദേശം അവരുടെ ഹൃദയത്തിൽ നിന്നും എടുത്തു കളയുന്നതും ആണു. ബാക്കിയുള്ള മൂന്ന് പ്രതികരണങ്ങളും ആദ്യം ശരിയെന്ന് തോന്നുന്നവയും അവർ ആ സന്ദേശം സന്തോഷത്തോടു കൂടെ സ്വീകരിക്കുന്നു എന്ന് തോന്നുന്നവയും ആണു. എന്നാൽ ഈ സന്ദേശം വളരെ ബുദ്ധിമുട്ട് അനുഭവിക്കുന്ന സമയങ്ങളിലും നമ്മുടെ ഹൃദയങ്ങളിൽ വളരേണ്ടതാണു. നാം അവ നമ്മുടെ ഹൃദയങ്ങളിൽ സ്വീകരിക്കുകയും അതിനു ശേഷം തന്നിഷ്ടം പോലെ ജീവിക്കുകയും ചെയ്യുന്നത് പോലെ അല്ല. അതു കൊണ്ട് ഈ പ്രതികരണങ്ങളിൽ രണ്ടെണ്ണം, അവർ ആദ്യം ആ സന്ദേശം സ്വീകരിച്ചുവെങ്കിലും, അത് അവരുടെ ഹൃദയത്തിൽ വളരുവാൻ അവർ അനുവദിച്ചില്ല. നാലാമത്തെ ഹൃദയം മാത്രമേ, ’വചനം കേൾക്കുകയും അത് അനുസരിക്കുകയും ചെയ്യുന്നവർ’ അല്ലാഹു ആഗ്രഹിക്കുന്ന വഴിയിൽ സമർപ്പിക്കുകയും ചെയ്യുകയുള്ളൂ.\nഈ ഉപമയുടെ ഒരു വസ്തുത നാം നമ്മോട് തന്നെ ‘നാം ഏത് തരത്തിലുള്ള വ്യക്തി?’ ആണെന്ന് ചോദിക്കണം എന്നതാണു. യധാർത്ഥമായും നന്നായും ‘മനസ്സിലാക്കുന്ന’ ഒരു വ്യക്തിക്കു മാത്രമേ നല്ല ഒരു ഫലം നൽകുവാൻ കഴിയൂ. നമ്മുടെ മനസ്സിലാക്കുന്നതിന്റ് കഴിവു വർദ്ധിപ്പിക്കുവാൻ ഉള്ള ഒരു മാർഗ്ഗം മുൻപ് ഉണ്ടായിരുന്ന പ്രവാചകന്മാർ , ആദം മുതൽ, തൗറാത്തിലും ഇഞ്ചീലിലും അല്ലാഹുവിങെ പദ്ധതിയെക്കുറിച്ച് വെളിപ്പെടുത്തിയിരിക്കുന്നത് എന്ന് വ്യക്തമായി മനസ്സിലാക്കുക എന്നതാണു. ആദമിനു ശേഷം, തൗറാത്തിലെ പ്രധാനപ്പെട്ട അടയാളം വരുന്നത് ഇബ്രാഹീം നബി (അ.സ) നു നൽകപ്പെട്ട വാഗ്ദത്തങ്ങളിൽക്കൂടിയും അദ്ദേഹത്തിന്റെ ബലിയർപ്പണവും, മൂസാ (അ.സ), അദ്ദേഹത്തിനു നൽകപ്പെട്ട പത്ത് കൽപ്പനകളും, ഹാരൂൺ (അ.സ) തുടങ്ങിയവരിൽക്കൂടിയും ആണു. സബൂറിൽ, ‘മസീഹിന്റെ’ ഉൽഭവത്തെക്കുറിച്ചുള്ള വസ്തുതകൾ മനസ്സിലാക്കുവാൻ കഴിയും, മാത്രമല്ല ഏശയ്യാവ്, ഇരമ്യാവ്, സഖര്യാവ്, ദാനിയേൽ, മലാഖി എന്നീ പ്രവാചകന്മാരുടെ വെളിപ്പാടുകളും നമ്മെ ‘ദൈവ രാജ്യത്തെക്കുറിച്ചുള്ള സന്ദേശം‘ മനസ്സിലാക്കുവാൻ ഒരുക്കും.\nഈ ഉപമയുടെ വിശദീകരണത്തിനു ശേഷം പ്രവാചകനായ ഈസാ അൽ മസീഹ് (അ.സ) കളകളുടെ ഉപമയെക്കുറിച്ച് പഠിപ്പിച്ചു.\n24 അവൻ മറ്റൊരു ഉപമ അവർക്കു പറഞ്ഞുകൊടുത്തു: “സ്വർഗ്ഗരാജ്യം ഒരു മനുഷ്യൻ തന്റെ നിലത്തു നല്ല വിത്തു വിതെച്ചതിനോടു സദൃശമാകുന്നു.\n25 മനുഷ്യർ ഉറങ്ങുമ്പോൾ അവന്റെ ശത്രു വന്നു, കോതമ്പിന്റെ ഇടയിൽ കള വിതെച്ചു പൊയ്ക്കളഞ്ഞു.\n26 ഞാറു വളർന്നു കതിരായപ്പോൾ കളയും കാണായ്‍വന്നു.\n27 അപ്പോൾ വീട്ടുടയവന്റെ ദാസന്മാർ അവന്റെ അടുക്കൽ ചെന്നു: യജമാനനേ, വയലിൽ നല്ലവിത്തല്ലയോ വിതെച്ചതു? പിന്നെ കള എവിടെനിന്നു വന്നു എന്നു ചോദിച്ചു.\n28 ഇതു ശത്രു ചെയ്തതാകുന്നു എന്നു അവൻ അവരോടു പറഞ്ഞു. ഞങ്ങൾ പോയി അതു പറിച്ചുകൂട്ടുവാൻ സമ്മതമുണ്ടോ എന്നു ദാസന്മാർ അവനോടു ചോദിച്ചു.\n29 അതിന്നു അവൻ: ഇല്ല, പക്ഷേ കള പറിക്കുമ്പോൾ കോതമ്പും കൂടെ പിഴുതുപോകും.\nഅതിനെക്കുറിച്ച് അദ്ദേഹം നൽകിയ വിശദീകരണം ഇതാ\n36 അനന്തരം യേശു പുരുഷാരത്തെ പറഞ്ഞയച്ചിട്ടു വീട്ടിൽ വന്നു, ശിഷ്യന്മാർ അവന്റെ അടുക്കൽ ചെന്നു: വയലി കളയുടെ ഉപമ തെളിയിച്ചുതരേണം എന്നു അപേക്ഷിച്ചു. അതിന്നു അവൻ ഉത്തരം പറഞ്ഞതു:\n37 “നല്ല വിത്തു വിതെക്കുന്നവൻ മനുഷ്യപുത്രൻ;\n38 വയൽ ലോകം; നല്ലവിത്തു രാജ്യത്തിന്റെ പുത്രന്മാർ;\n39 കള ദുഷ്ടന്റെ പുത്രന്മാർ; അതു വിതെച്ച ശത്രു പിശാചു; കൊയ്ത്തു ലോകാവസാനം;\n40 കൊയ്യുന്നവർ ദൂതന്മാർ കള കൂട്ടി തീയിൽ ഇട്ടു ചുടുംപോലെ ലോകാവസാനത്തിൽ സംഭവിക്കും.\n41 മനുഷ്യപുത്രൻ തന്റെ ദൂതന്മാരെ അയക്കും; അവർ അവന്റെ രാജ്യത്തിൽനിന്നു എല്ലാ ഇടർച്ചകളെയും അധർമ്മം പ്രവർത്തിക്കുന്നവരെയും കൂട്ടിച്ചേർത്തു\n42 തീച്ചൂളയിൽ ഇട്ടുകളയുകയും, അവിടെ കരച്ചലും പല്ലുകടിയും ഉണ്ടാകും.\n43 അന്നു നീതിമാന്മാർ തങ്ങളുടെ പിതാവിന്റെ രാജ്യത്തിൽ സൂര്യനെപ്പോലെ പ്രകാശിക്കും. ചെവിയുള്ളവൻ കേൾക്കട്ടെ.\nകടുകുമണിയുടെയും പുളിച്ച മാവിനെയും കുറിച്ചുള്ള ഉപമകൾ\nപ്രവാചകനായ ഈസാ അൽ മസീഹ് (അ.സ) വളരെ ചെറിയ ഉപമകളും പഠിപ്പിച്ചു.\n31 മറ്റൊരു ഉപമ അവൻ അവർക്കു പറഞ്ഞുകൊടുത്തു: “സ്വർഗ്ഗരാജ്യം കടുകുമണിയോടു സദൃശം; അതു ഒരു മനുഷ്യൻ എടുത്തു തന്റെ വയലിൽ ഇട്ടു.\n32 അതു എല്ലാവിത്തിലും ചെറിയതെങ്കിലും വളർന്നു സസ്യങ്ങളിൽ ഏറ്റവും വലുതായി, ആകാശത്തിലെ പറവകൾ വന്നു അതിന്റെ കൊമ്പുകളിൽ വസിപ്പാൻ തക്കവണ്ണം വൃക്ഷമായി തീരുന്നു.”\n33 അവൻ മറ്റൊരു ഉപമ അവരോടു പറഞ്ഞു: “സ്വർഗ്ഗരാജ്യം പുളിച്ച മാവിനോടു സദൃശം; അതു ഒരു സ്ത്രീ എടുത്തു മൂന്നുപറ മാവിൽ എല്ലാം പുളിച്ചുവരുവോളം അടക്കിവെച്ചു.”\nദൈവ രാജ്യം ഈ ലോകത്തിൽ വളരെ ചെറുതും അപ്രധാനവും ആയി ആരംഭിക്കും എന്നാൽ അതിനു ശേഷം അത് ലോകം മുഴുവനും യീസ്റ്റ് മാവിൽ പ്രവർത്തിക്കുന്നതു പോലെയും ഒരു ചെറിയ വിത്ത് വലിയ ഒരു വൃക്ഷമായി വളരുന്നതു പോലെയും വളരും. അത് ഒരിക്കലും നിർബന്ധിക്കുന്നതു കൊണ്ട് വളരുന്നതല്ല, അല്ലെങ്കിൽ പെട്ടന്ന് വളരുന്നത് അല്ല, അതിന്റെ വളർച്ച കാണുവാൻ കഴിയാത്തതും എന്നാൽ എല്ലായിടത്തും ഉള്ളതും ആർക്കും തടയുവാൻ കഴിയാത്തതും ആണു.\nഒളിച്ചു വച്ച നിധിയെക്കുറിച്ചും, വിലയേറിയ മുത്തിനെക്കുറിച്ചും ഉള്ള ഉപമ\n44 സ്വർഗ്ഗരാജ്യം വയലിൽ ഒളിച്ചുവെച്ച നിധിയോടു സദൃശം. അതു ഒരു മനുഷ്യൻ കണ്ടു മറെച്ചിട്ടു, തന്റെ സന്തോഷത്താൽ ചെന്നു തനിക്കുള്ളതൊക്കെയും വിറ്റു ആ വയൽ വാങ്ങി.\n45 പിന്നെയും സ്വർഗ്ഗരാജ്യം നല്ല മുത്തു അന്വേഷിക്കുന്ന ഒരു വ്യാപാരിയോടു സദൃശം.\n46 അവൻ വിലയേറിയ ഒരു മുത്തു കണ്ടെത്തിയാറെ ചെന്നു തനിക്കുള്ളതൊക്കെയും വിറ്റു അതു വാങ്ങി.\nഈ ഉപമകൾ ദൈവ രാജ്യത്തിന്റെ മൂല്യത്തെക്കുറിച്ച് ശ്രദ്ധകേന്ദ്രീകരിക്കുന്നു. വയലിൽ ഒളിച്ച് വച്ചിരിക്കുന്ന നിധിയെക്കുറിച്ച് ചിന്തിക്കൂ. ആ നിധി മറഞ്ഞിരിക്കുന്നതു കൊണ്ട് ആ വയലിനരികിൽക്കൂടെ നടന്നു പോകുന്നവർ എല്ലാം ചിന്തിക്കുന്നത് അതിനു യാതൊരു വിലയും ഇല്ല എന്നും അതു കൊണ്ടു തന്നെ അതിൽ അവർ യാതൊരു താൽപ്പര്യവും കാണിക്കാതെ ഇരിക്കുകയും ചെയ്യുന്നു. എന്നാൽ ഒരു വ്യക്തി അതിൽ അമൂല്യമായ ഒരു നിധി ഉണ്ടെന്ന് തിരിച്ചറിയുകയും അത് ആ വയലിന്റെ മൂല്യം വളരെ വർദ്ധിപ്പിക്കുന്നതു കൊണ്ട്- അദ്ധേഹത്തിനു ഉണ്ടായിരുന്ന സകലത്തേയും വിറ്റ് ആ നിലം വാങ്ങുവാൻ തക്കവണ്ണം മൂല്യം ഉണ്ടയിരുന്നതു അത് വിറ്റ് നിധി കൈവശമാക്കുകയും ചെയ്യുന്നു. അതു പോലെത്തന്നെയാണു ദൈവ രാജ്യവും- അതിന്റെ മൂല്യം പലർക്കും തിരിച്ചറിയുവാൻ കഴിയാതെ പോകുന്നു, എന്നാൽ അതിന്റെ വില തിരിച്ചറിയുന്ന ചുരുക്കം ചിലർ അതിന്റെ മഹത്തായ മൂല്യം പ്രാപിച്ചെടുക്കുക തന്നെ ചെയ്യും.\n47 പിന്നെയും സ്വർഗ്ഗരാജ്യം കടലിൽ ഇടുന്നതും എല്ലാവക മീനും പിടിക്കുന്നതുമായോരു വലയോടു സദൃശം.\n48 നിറഞ്ഞപ്പോൾ അവർ അതു വലിച്ചു കരെക്കു കയറ്റി, ഇരുന്നുകൊണ്ടു നല്ലതു പാത്രങ്ങളിൽ കൂട്ടിവെച്ചു, ചീത്ത എറിഞ്ഞുകളഞ്ഞു.\n49 അങ്ങനെ തന്നേ ലോകാവസാനത്തിൽ സംഭവിക്കും; ദൂതന്മാർ പുറപ്പെട്ടു നീതിമാന്മാരുടെ ഇടയിൽനിന്നു ദുഷ്ടന്മാരെ വേർതിരിച്ചു തീച്ചൂളയിൽ ഇട്ടുകളയും;\n50 അവിടെ കരച്ചലും പല്ലുകടിയും ഉണ്ടാകും.\nദൈവ രാജ്യം ജനത്തെ വേർതിരിക്കുന്നു. ഈ വേർതിരിവ് മുഴുവനായി വെളിപ്പെടുന്നത് ന്യായ വിധി നാളിൽ ആണു – അന്ന് നമ്മുടെ ഹൃദയം ദൈവത്തിനു മുൻപിൽ നഗ്നമാക്കപ്പെടും.\nദൈവ രാജ്യം വളരെ നിഗൂഡമായാണു വളരുന്നത്, മാവിലെ യീസ്റ്റ് പോലെ, അതിനുള്ള മഹത്തായ മൂല്യം പലരിൽ നിന്നും മറഞ്ഞിരിക്കുന്നത് കൊണ്ട്, പലർക്കും അതിനോടുള്ള പ്രതികരണം വ്യത്യസ്തമാക്കുവാൻ കാരണം ആകുന്നു. അത് ജനത്തെ അതിന്റെ മൂല്യം മനസ്സിലാക്കുന്നവർ എന്നും മനസ്സിലാക്കാത്തവർ എന്നുമായി വേർതിരിക്കുന്നു. ഈ ഉപമകൾ പഠിപ്പിച്ചതിനന്തരം ഈസാ അൽ മസീഹ് തന്റെ കേൾവിക്കാരോട് വളരെ പ്രധാനപ്പെട്ട ഒരു ചോദ്യം ചോദിച്ചു.\n51 ഇതെല്ലാം ഗ്രഹിച്ചുവോ?” എന്നതിന്നു അവർ ഉവ്വു എന്നു പറഞ്ഞു.\nഅതിനെക്കുറിച്ച് താങ്കൾ എന്തു ചിന്തിക്കുന്നു?\nTags:ഇഞ്ചിലിന്റെ പഠിപ്പിക്കലുകൾഇൻജിലിന്റെ ഉപമകൾഈസ അൽ മസിഹിന്റെ പഠിപ്പിക്കലുകൾഈസയുടെ ഉപമകൾഎന്താണ് അല്ലാഹുവിന്റെ രാജ്യംഐസ എന്താണ് പഠിപ്പിച്ചത്?


നേന്ത്രപ്പഴം നെയ്യട.. - MalluChronicle\nhasnakarakattu October 31, 2021 1 min read\nനന്നായി പഴുത്ത രണ്ട് നേന്ത്രപ്പഴം ചെറുതായി അരിയുക. ഒരു പാനിലേക്ക് ഒരു ടേബിൾസ്പൂൺ നെയ്യ് ചേർത്ത് ചൂടാക്കി, ഇതിലേക്ക് അഈഞ്ഞു വച്ചിരിക്കുന്ന പഴവും ആവശ്യത്തിന് മധുരവും ചേർത്ത് മിക്സ് ചെയ്യുക. ഇത് നന്നായി വെന്ത് വന്നാൽ തീ ഓഫ് ചെയ്യാം.\nഇനി മിക്സിയുടെ ജാറിലേക്ക് ഒരു കപ്പ് മൈദ, ഒരു കപ്പ് പാൽ, അരക്കപ്പ് വെള്ളം, അൽപ്പം ഉപ്പ് എന്നിവ ചേർത്ത് നന്നായി അടിച്ചെടുക്കുക. ഇത് ഒരു പാത്രത്തിലേക്ക് മാറ്റിയ ശേഷം ജാറിലേക്ക്4കോഴിമുട്ട, കാൽ കപ്പ് പഞ്ചസാര, അൽപ്പം മഞ്ഞൾ പൊടി, ഏലക്ക എന്നിവ ചേർത്ത് അടിച്ചെടുക്കുക.\nഒരു പാനിലേക്ക് അൽപ്പം നെയ്യ് തടവുക. ശേഷം ഇതിലേക്ക് ഒരു കയിൽ മൈദ മിക്സ് ഒഴിച്ച് ചുറ്റിക്കുക. ഇത് ഒരു മിനിറ്റ് അടച്ചു വച്ച് വേവിക്കുക. തീ ലോ ഫ്ളയിമിൽ ഇട്ട് ചെയ്യുക. ശേഷം ഇതിനു മുകളിൽ അൽപ്പം നെയ്യ് തടവുക. മുകളിൽ മുട്ടയുടെ മിക്സും അതിനു മുകളിൽ തയ്യാറാക്കി വച്ചിരിക്കുന്ന പഴവും ചേർക്കുക. ഇത് ഒന്ന് അടച്ചുവെച്ച് വേവിച്ച ശേഷം മുകളിൽ മൈദ മിക്സ് ചേർക്കുക. നേരത്തെ ചെയ്തത് പോലെതന്നെ ചെയ്യുക. ഇത് അടച്ചു വച്ച് വേവിച്ചശേഷം എടുത്ത് ഉപയോഗിക്കാം..\nPrevious: ജാതിയുടെ പേരില് അന്നദാനം നിഷേധിച്ച യുവതിക്കൊപ്പം ഭക്ഷണം കഴിച്ച് ദേവസ്വം മന്ത്രി…\nNext: സ്വാദൂറും അട ദോശ


നേർപഥം വാരിക - വനിതാപഥം\nപ്രക്ഷുബ്ധമായ ജീവിത സാഹചര്യങ്ങളിലൂടെയാണ് ആധുനികസമൂഹം കടന്നുപോയിക്കൊണ്ടിരിക്കുന്നത്. ഏത് രംഗമാണിന്ന് പ്രക്ഷുബ്ധമല്ലാത്തത്? രാഷ്ട്രങ്ങള് തമ്മിലുള്ള ബന്ധങ്ങളില്, സാമൂഹിക രംഗങ്ങളില്, വൈയക്തിക ബന്ധങ്ങളില്...എല്ലാ രംഗങ്ങളിലും അസ്വാരസ്യങ്ങള് പടര്‍ന്നുകൊണ്ടിരിക്കുന്നു.\n'ദാമ്പത്യബന്ധത്തില് അസ്വാരസ്യം പടരുന്നത് കുടുംബങ്ങളെ മാത്രമല്ല സമൂഹെത്ത തന്നെ ദോഷകരമായി ബാധിക്കുമെന്നതില് സംശയമില്ല. മനഃസംഘര്‍ഷങ്ങള് പേറി ജീവിക്കുന്നവര്‍ക്കിടയില് എന്ത് സമാധാനമാണ് ഉണ്ടാവുക? മനഃസമാധാനം കൊതിക്കുന്ന പലരും വ്യാജ ആത്മീയ അനുഭൂതികള് ലഭിക്കുന്ന താവളങ്ങളില് ചെന്ന് വീഴുന്നു. അവസാനം എല്ലാം തകര്‍ന്നടിഞ്ഞ് മാനസിക രോഗികളായി മാറുന്നു.\nഅലകടല് പോലെ ആര്‍ത്തിരമ്പുന്ന മനസ്സുകള്‍ക്ക് അല്ലാഹുവിനെക്കുറിച്ചുള്ള സ്മരണ കൊണ്ട് ശാന്തി ലഭിക്കുമെന്നാണ് വിശുദ്ധ ക്വുര്‍ആന് പഠിപ്പിക്കുന്നത്. ഒരു കൊച്ചു മേല്‍ക്കൂരക്കു കീഴില് അന്തിയുറങ്ങുന്ന ദമ്പതികളും അവരുടെ മക്കളുമെല്ലാം ഇസ്‌ലാമിന്റെ തനതായ ആത്മീയ വഴിയില് സഞ്ചരിക്കുന്നവരാണെങ്കില് അതുകൊണ്ട് ലഭിക്കുന്ന മനഃസമാധാനം അവര്‍ണനീയമായിരിക്കും. സുഖദുഃഖ സമ്മിശ്രമായ ജീവിതത്തെ പരിപക്വമായ സമീപനങ്ങള് കൊണ്ട് അവര് സാര്‍ഥകമാക്കും.\nസ്‌ഫോടനാത്മകമായ സ്ഥിതി വിശേഷങ്ങള് മാനുഷിക ബന്ധങ്ങള്‍ക്കിടയില് രൂക്ഷമാകുന്നതിന്റെ പ്രധാന കാരണം ഇസ്‌ലാമിക അധ്യാപനങ്ങളില് നിന്നുള്ള വ്യതിചലനമാണെന്ന് കാണാനാവും. ദമ്പതികള്‍ക്കിടയിലെ അസ്വാരസ്യങ്ങള്‍ക്കും അന്തഃഛിദ്രതകള്‍ക്കും കാരണം ഇതുതന്നെയാണ്. സുഭദ്രമായ അസ്തിവാരത്തില് സമാരംഭം കുറിച്ച വൈവാഹിക ബന്ധത്തിലെ വിള്ളലുകള് അപരിഹാര്യമായി തുടരുന്ന പ്രവണതയാണ് ഇന്നുള്ളത്. സകുടുംബം ജീവനൊടുക്കിയതിനെ കുറിച്ചുള്ള വാര്‍ത്തകള് പുറത്തു വരുമ്പോള് എന്തിനിവര് ഈ കടുംകൈ ചെയ്തു എന്ന് നാം നമ്മോടുതന്നെ ചോദിക്കാറുണ്ട്. നീറിപ്പുകയുന്ന അന്തരംഗങ്ങളുമായി അഭിനയിച്ചു കഴിച്ചുകൂട്ടുന്നവര്‍ക്ക് നില തെറ്റുകയും സ്വയം നാശത്തിലേക്ക് ചാടേണ്ടിവരികയും ചെയ്യുന്നു. ഊഷ്മളമായ ദാമ്പത്യ ജീവിതം നയിക്കുന്നവരുടെ എണ്ണം കുറഞ്ഞുകൊണ്ടേയിരിക്കുന്നു എന്നത് യാഥാര്‍ഥ്യമാണ്.\nഇഹലോകത്ത് മാത്രമല്ല പരലോകത്തും കുടുംബസമേതം ജീവിക്കുവാന് കഴിയുക എന്ന ഉദാത്തമായ ലക്ഷ്യം കൈവരിക്കുവാനാണ് ഇസ്‌ലാം വിശ്വാസികളോട് ആഹ്വാനം ചെയ്യുന്നത്. എന്നാല് ഇത് മനസ്സില് വിഭാവന ചെയ്യാന് പോലും കഴിയാത്തവണ്ണം മാനസികമായി ജീവിതപങ്കാളിേയാട് വെറുപ്പു നിറഞ്ഞ മനസ്സുമായാണ് പലരും ജീവിക്കുന്നത്. യഥാര്‍ഥത്തില് പിണഞ്ഞ അബദ്ധങ്ങളത്രയും ഇസ്‌ലാമികമായ അവബോധമില്ലായ്മയാലോ അറിഞ്ഞത് പ്രാവര്‍ത്തികമാക്കാന് ശ്രമിക്കാത്തതിനാലോ ആയിരിക്കാം.\n'പുരുഷന് അവന്റെ കൈവിരല് തുമ്പു വരെ പുരുഷന് തന്നെയാണെന്നും സ്ത്രീ കാല്‍വിരല് വരെ സ്ത്രീയാണെ'ന്നുമുള്ള പ്രമുഖ ലൈംഗിക ശാസ്ത്രജ്ഞനായ 'ഹാവ് ലോക്ക് എല്ലിസ്'ന്റെ നിരീക്ഷണം ശ്രദ്ധേയമാണ്. പുരുഷ-സ്ത്രീ അണ്ഡ- ബീജങ്ങള്‍ക്ക് ഇടയില് പോലും സ്രഷ്ടാവ് സന്നിവേശിപ്പിച്ചിട്ടുള്ള ആ വ്യതിരിക്തത ശ്രദ്ധേയമാണ്. ചടുലമായി നീക്കങ്ങള് നടത്തുന്ന പുംബീജവും ശാലീനയായി നാണം കുണുങ്ങി പതിയിരിക്കുന്ന സ്ത്രീയുടെ അണ്ഡവും സ്ത്രീ-പുരുഷ ബന്ധങ്ങളുടെ ഉത്തമ നിദര്‍ശനങ്ങളാണ്. അടിത്തറയില് നിന്ന് ഉല്‍ഭവിക്കുന്ന ഈ വൈജാത്യങ്ങള് മൊത്തം മനുഷ്യരുടെ സ്വഭാവ പ്രകൃതങ്ങളിലെല്ലാം നിഴലിച്ചതായി കാണാം.\nതന്റെ ഇണയുടെ സ്വഭാവത്തിലും പ്രകൃതത്തിലുമുള്ള മേന്മകളെയും കുറവുകളെയും ഉള്‍ക്കൊള്ളുവാന് പങ്കാളിക്ക് സാധ്യമാകണം. പരസ്പരമുള്ള പൊരുത്തക്കേടുകള് ഒരുനിലക്കും വച്ചുപൊറുപ്പിക്കില്ലെന്ന് തീരുമാനിച്ചാല് സദാ പൊട്ടലും ചീറ്റലുമായിക്കഴിയുന്ന സമാന്തര രേഖകളായി ദാമ്പത്യം മാറും.


US hindu group Exploiting Laborers | Swaminarayan temple | Gulf Malayaly\nHomeNewsInternationalഅമേരിക്കയിലെ ഹിന്ദു ക്ഷേത്രനിര്‍മാണത്തിന് ഇന്ത്യയില് നിന്ന് മനുഷ്യക്കടത്ത്; നൂറുകണക്കിന് ദലിതുകളെയും ആദിവാസികളെയും അടിമപ്പണി എടുപ്പിക്കുന്നു\nNovember 11, 2021, 4:42 pm\nവാഷിങ്ടണ്: ഇന്ത്യയില് നിന്ന് പ്രലോഭിപ്പിച്ച് കൊണ്ടുവന്ന നൂറുകണക്കിന് തൊഴിലാളികളെ തുഛമായ കൂലി നല്‍കി അടിമപ്പണി എടുപ്പിക്കുന്നതായി ആരോപിച്ച് അമേരിക്കയിലെ പ്രമുഖ ഹിന്ദു സംഘടനക്കെതിരേ കേസ്. മെയ് മാസത്തില് നല്‍കിയ കേസില് കൂടുതല് ആരോപണങ്ങള് ഉള്‍പ്പെടുത്തി പുതുക്കിയതായി ന്യൂയോര്‍ക്ക് ടൈംസ് റിപോര്‍ട്ട് ചെയ്തു.\nബോച്ചസന്‍വാസി അക്ഷര് പുരുഷോത്തം സ്വാമിനാരായണന് സന്‍സ്ത(ബിഎപിഎസ്) എന്ന സംഘടനയ്‌ക്കെതിരേയാണ് ഈ വര്‍ഷം മെയില് യുഎസ് ജില്ലാ കോടതിയില് കേസ് ഫയല് ചെയ്തത്. മനുഷ്യക്കടത്ത്, വേതനം നിയമം തുടങ്ങിയവയുമായി ബന്ധപ്പെട്ട നിയമങ്ങള് ലംഘിച്ചുവെന്നാണ് ആരോപണം. ന്യൂജഴ്‌സിയില് നിര്‍മിക്കുന്ന കൂറ്റന് സ്വാമിനാരായണ് ക്ഷേത്രത്തിന്റെ നിര്‍മാണത്തിന് മണിക്കൂറിന് ഒരു ഡോളര് മാത്രം നല്‍കി പണിയെടുപ്പിക്കുന്നതായാണ് പരാതി. പുറംലോകവുമായി ബന്ധപ്പെടാന് കഴിയാത്ത രീതിയിലാണ് ഇവരെ അടിമപ്പണി എടുപ്പിക്കുന്നത്.\nഅറ്റ്‌ലാന്റ്, ഷിക്കാഗോ, ഹൂസ്റ്റണ്, ലോസാഞ്ചലസ്, റോവിന്‍സ് വിലെ, ന്യൂ ജഴ്‌സി എന്നിവടിങ്ങളിലെ ക്ഷേത്ര നിര്‍മാണത്തിന് ഇന്ത്യയില് നിന്ന് മോഹന വാഗ്ദാനങ്ങള് നല്‍കി കൊണ്ടുവന്ന തൊഴിലാളികളെ മാസം 450 ഡോളര് മാത്രം നല്‍കി പണിയെടുപ്പിക്കുന്നതായി പുതിയ പരാതിയില് പറയുന്നു. നൂറു കണക്കിന് പേരെയാണ് ഈ രീതിയില് ചുഷണം ചെയ്യുന്നതെന്ന് ന്യൂയോര്‍ക്ക് ടൈംസ് റിപോര്‍ട്ട് ചെയ്തു.\n2018 മുതലാണ് മത വിസ എന്നറിയപ്പെടുന്ന ആര്-1 വിസയില് ഇന്ത്യയില് നിന്ന് 200ലേറെ പേരെ കൊണ്ടുവന്നത്. അനുവദനീയമായതിലും എത്രയോ കൂടുതല് മണിക്കൂറുകള് അപകടകരമായ അന്തരീക്ഷത്തിലാണ് ഇവര് പണിയെടുത്തിരുന്നത്.\nമെയ് 11ന് ക്ഷേത്രവുമായി ബന്ധപ്പെട്ട കേന്ദ്രങ്ങളില് എഫ്ബിഐ നടത്തിയ റെയ്ഡില് 200ഓളം തൊഴിലാളികളെ രക്ഷിച്ചിരുന്നു. ഇതില് ഭൂരിഭാഗവും ദലിതുകളും ആദിവാസികളും ആയിരുന്നുവെന്ന് ഇന്ത്യ സിവില് വാച്ച് ഇന്റര്‍നാഷനല് അറിയിച്ചു.\nതൊഴിലാളികള്‍ക്ക് മണിക്കൂറിന് 1.2 ഡോളര് ആണ് നല്‍കിയിരുന്നത്. അമേരിക്കയിലെ നിലവിലെ നിയമപ്രകാരം മണിക്കൂറിന് 7.25 ഡോളറാണ് നല്‍കേണ്ടത്. 1963ലെ മിനിമം വേതനത്തേക്കാള് കുറവാണ് ക്ഷേത്രം പണിക്ക് തൊഴിലാളികള്‍ക്ക് നല്‍കിയിരുന്നതെന്ന് ഇന്ത്യ സിവില് വാച്ച് ഇന്റര്‍നാഷനല് അറിയിച്ചു.\nജനശ്രദ്ധയില് പെടാത്ത നിലയില് ട്രെയിലറുകളിലാണ് തൊഴിലാളികളെ താമസിപ്പിച്ചിരുന്നത്. ദിവസം 13 മണിക്കൂര് പണിയെടുപ്പിച്ചിരുന്നു. വലിയ കല്ലുകള് പൊക്കിയെടുക്കുക, ക്രെയിന് ഉള്‍പ്പെടെയുള്ള കൂറ്റന് യന്ത്രങ്ങള് പ്രവര്‍ത്തിപ്പിക്കുക, റോഡുകളും ഓവുചാലുകളും നിര്‍മിക്കുക, കുഴിയെടുക്കുക തുടങ്ങിയ കടുത്ത ജോലികളാണ് ചെയ്യിച്ചിരുന്നത്. 50 ഡോളര് മാത്രമാണ് ഇവര്‍ക്ക് പണമായി നല്‍കിയിരുന്നത്. ബാക്കി ഇന്ത്യയിലെ അക്കൗണ്ടിലേക്ക് അയക്കുകയായിരുന്നു.\nഅതേ സമയം, ബിഎപിഎസ് വക്താവ് ലെനിന് ജോഷി ആരോപണങ്ങള് നിഷേധിച്ചു. ഇന്ത്യയില് കൊത്തിയെടുത്ത കല്ലുകള് കൂട്ടിയോജിപ്പിക്കുന്ന പണിയാണ് തൊഴിലാളികള് ചെയ്തിരുന്നത്. പ്രത്യേക കരവിരുത് വേണ്ട ജോലിയാണിത്. വസ്തുതകള് പൂര്‍ണമായും പുറത്തു വന്നാല്, ഈ ആരോപണങ്ങള് മുഴുവന് തെറ്റായിരുന്നു എന്ന് വ്യക്തമാകുമെന്നും അദ്ദേഹം അവകാശപ്പെട്ടു.\nSwaminarayan temple i\nUS hindu group\nPrevious articleന്യൂസിലന്റ് ഫൈനലില്; എതിരാളി പാകിസ്താനോ ആസ്‌ത്രേലിയയോ? ഇന്നറിയാം\nNext articleഖത്തറില് ഇന്ന് 148 പേര്‍ക്ക് കോവിഡ്; 108 രോഗമുക്തി\nmtp - November 15, 2021, 8:26 pm\nസൂം മീറ്റിങില് പങ്കെടുക്കുകയായിരുന്ന അമ്മയെ രണ്ടുവയസ്സുകാരന് അബദ്ധത്തില് വെടിവച്ചുകൊന്നു\nmtp - October 14, 2021, 1:53 pm


പിതൃദിനാഘോഷം നാളെ : Deepika.com Nattu Visesham\nആലപ്പുഴ: ലോക പിതൃദിനാഘോഷത്തോടനുബന്ധിച്ചു ചങ്ങനാശേരി അതിരൂപത പിതൃവേദിയും ആലപ്പുഴ ഫൊറോനയും സംയുക്തമായി ലോക പിതൃദിനാഘോഷം കൈതവന വിമലഹൃദയ ദേവലായ പാരീഷ് ഹാളിൽ നാളെ ഉച്ചകഴിഞ്ഞു രണ്ടിനു ആഘോഷിക്കും. ചങ്ങനാശേരി അതിരൂപതാധ്യക്ഷൻ മാർ ജോസഫ് പെരുന്തോട്ടം ഉദ്ഘാടനം നിർവഹിക്കും.\nഗുഡ് ഷെപ്പേർഡ് സ്കൂൾ മാനേജർ ഡോ. റൂബിൾ രാജ് ക്ലാസ് നയിക്കും. തുടർന്നു കലാപരിപാടികൾ, അഞ്ചുമക്കളുള്ള മാതാപിതാക്കളെ ആദരിക്കൽ, സ്നേഹ വിരുന്ന് എന്നിവയും നടക്കും. പിതൃവേദി അതിരൂപത പ്രസിഡന്‍റ് ലാലി ഇളപ്പുങ്കൽ അധ്യക്ഷത വഹിക്കും. ആലപ്പുഴ ഫൊറോന വികാരി ഫാ. ഫിലിപ്പ് തയ്യിൽ, ഫൊറോന ഡയറക്ടർ ഫാ. തോമസുകുട്ടി താന്നിയത്ത്, ഫാ. അലക്സ് പാറപ്പുറം, ഫാ. ജോണ്‍സണ് ചാലയ്ക്കൽ, ഫാ. റ്റിജോ പുത്തൻപറന്പിൽ, ചെറിയാൻ നെല്ലുവേലി, റോയി വേലിക്കെട്ടിൽ, ജോസഫ് വർഗീസ് എന്നിവർ പ്രസംഗിക്കും.\nവിവിധയിടങ്ങലിൽ നിന്നും വരുന്ന വാഹനങ്ങൾക്ക് പാർക്കിംഗ് ക്രമീകരണം ഏർപ്പെടുത്തിയിട്ടുണ്ട്. അന്പൂരി, തിരുവനന്തപുരം, കൊല്ലം എന്നീ ഫൊറോനകളിൽ നിന്നുള്ളവരുടെ വാഹനങ്ങൾ എസ്ഡി കോളജിനോടുചേർന്ന റോഡ് സൈഡിൽ പാർക്കുചെയ്യണം.\nഅതിരന്പുഴ, ചങ്ങനാശേരി, കോട്ടയം, കുടമാളൂർ, കുറുന്പനാടം, മണിമല, നെടുങ്കുന്നം, തൃക്കൊടിത്താനം എന്നിവിടങ്ങളിൽ നിന്നുള്ളവർക്കു കൈതവന ദേവാലയത്തിന്‍റെ വടക്കുവശത്തെ പാർക്കിംഗ് ഏരിയ ക്രമീകരിച്ചിട്ടുണ്ട്. പുളിങ്കുന്ന്, എടത്വ, ചന്പക്കുളം, ആലപ്പുഴ എന്നീ ഫൊറോനകളിൽ നിന്നുള്ളവർ കൈതനവ ജംഗ്ഷന്‍റെ പടിഞ്ഞാറോട്ടുള്ള റോഡ് സൈഡിൽ പാർക്കുചെയ്യണം.


ബിന്ദുവിന് പ്രൊഫസറായി സ്ഥാനക്കയറ്റം ലഭിച്ചിട്ടില്ലെന്ന ആരോപണം നേരത്തെയും ഉയര്‍ന്നുവന്നിരുന്നു; ഉന്നതവിദ്യാഭ്യാസ വകുപ്പുമന്ത്രി പ്രൊഫസറല്ല, ഡോക്ടർ ആർ. ബിന്ദുവെന്നാണ് അറിയപ്പെടുകയെന്ന് ചീഫ് സെക്രട്ടറിയുടെ വിജ്ഞാപനം | Newsthen l The news interactive\nHome/NEWS/Kerala/ബിന്ദുവിന് പ്രൊഫസറായി സ്ഥാനക്കയറ്റം ലഭിച്ചിട്ടില്ലെന്ന ആരോപണം നേരത്തെയും ഉയര്‍ന്നുവന്നിരുന്നു; ഉന്നതവിദ്യാഭ്യാസ വകുപ്പുമന്ത്രി പ്രൊഫസറല്ല, ഡോക്ടർ ആർ. ബിന്ദുവെന്നാണ് അറിയപ്പെടുകയെന്ന് ചീഫ് സെക്രട്ടറിയുടെ വിജ്ഞാപനം\nബിന്ദുവിന് പ്രൊഫസറായി സ്ഥാനക്കയറ്റം ലഭിച്ചിട്ടില്ലെന്ന ആരോപണം നേരത്തെയും ഉയര്‍ന്നുവന്നിരുന്നു; ഉന്നതവിദ്യാഭ്യാസ വകുപ്പുമന്ത്രി പ്രൊഫസറല്ല, ഡോക്ടർ ആർ. ബിന്ദുവെന്നാണ് അറിയപ്പെടുകയെന്ന് ചീഫ് സെക്രട്ടറിയുടെ വിജ്ഞാപനം\nതിരുവനന്തപുരം : ഉന്നതവിദ്യാഭ്യാസ മന്ത്രി പ്രൊഫസര് ആര്.ബിന്ദുവെന്നല്ല ഡോ. ആര് ബിന്ദുവെന്നാണ് അറിയപ്പെടുകയെന്ന് ചീഫ് സെക്രട്ടറി ഡോ.വി.പി ജോയ് വിജ്ഞാപനം പുറപ്പെടുവിച്ചു. മന്ത്രിയായതു സംബന്ധിച്ച് മെയ് 20ന് 1600,1601 നമ്പര് ഗസറ്റുകളിലായി പ്രൊഫ. ആര് ബിന്ദുവെന്ന് രേഖപ്പെടുത്തിയത് തിരുത്തി.\nതൃശൂര് കേരളവര്‍മ കോളേജില് ഇംഗ്ലീഷില് അസോസിയേറ്റ് പ്രൊഫസർ മാത്രമായ ബിന്ദു മന്ത്രിയായി സത്യപ്രതിജ്ഞ ചെയ്യുമ്പോള് ‘പ്രൊഫസര് ആര് ബിന്ദുവായ ഞാന്’ എന്ന ആമുഖത്തോടെ സത്യവാചകം ചൊല്ലിയത് നേരത്തെ വിവാദമായിരുന്നു.\nനിയമസഭയില് മന്ത്രിയുടെ സത്യപ്രതിജ്ഞ. ഔദ്യോഗികമായി പ്രൊഫസര് എന്ന് വിശേഷിപ്പിച്ച് സത്യപ്രതിജ്ഞ ചെയ്യാന് നിയമം അനുശാസിക്കാതിരിക്കെയായിരുന്നു മന്ത്രിയുടെ നടപടി. സത്യപ്രതിജ്ഞാച്ചടങ്ങ് പോലുള്ള ഔദ്യോഗിക പരിപാടികളില് പ്രൊഫസര് എന്ന് വിശേഷിപ്പിക്കുന്നതിനുള്ള കീഴ് വഴക്കവും നിലവിലില്ല.\nബിന്ദുവിന് പ്രൊഫസറായി സ്ഥാനക്കയറ്റം ലഭിച്ചിട്ടില്ലെന്ന ആരോപണം നേരത്തെയും ഉയര്‍ന്നുവന്നിരുന്നു.\nകൊച്ചിന് ദേവസ്വം ബോര്‍ഡിന്റെ കീഴിലുള്ള ശ്രീ കേരളവര്‍മ്മ കോളേജില് അസോസിയേറ്റ് പ്രൊഫസറായാണ് ബിന്ദു പ്രവര്‍ത്തിച്ചിരുന്നത്. സര്‍ക്കാര്, അണ്-എയിഡഡ്, എയിഡഡ് കോളേജുകളില് പ്രൊഫസര് തസ്തിക നിലവിലില്ല. സര്‍വകലാശാലകളിലെ വിവിധ വകുപ്പുകളിലെ അധ്യാപകര്‍ക്കുമാത്രമാണ് പ്രൊഫസര് തസ്തികകള് അനുവദിക്കുക.\nകേരള വര്‍മ്മ കോളേജിലെ ഇംഗ്ലീഷ് വിഭാഗം മേധാവിയായിരുന്ന ബിന്ദു, തെരഞ്ഞെടുപ്പില് മത്സരിക്കുന്നതിനുമുന്നോടിയായി സ്വയം വിരമിക്കുകയായിരുന്നു.\nകോവിഡ് രോഗിയുടെ മൃതദേഹം സംസ്കരിക്കാൻ വനിതാ ജനപ്രതിനിധികൾ രംഗത്ത്\nകൊല്ലത്ത് യുവതിയെ മണ്ണെണ്ണയൊഴിച്ച് തീകൊളുത്തിക്കൊന്നു; കാമുകന് നിരീക്ഷണത്തില്


ഉപ്പ മരിച്ചു, 13 വയസ്സിൽ തൊഴിൽ തേടിയിറങ്ങി, പകൽ പഠിച്ചും രാത്രി പണിയെടുത്തും കുടുംബം പോറ്റി! ആരും അറിയാത്ത ‘രുദ്രന്റെ’ ജീവിത കഥ | shanavas | special | interview\nWednesday 21 November 2018 06:00 PM IST\nഉപ്പ മരിച്ചു, 13 വയസ്സിൽ തൊഴിൽ തേടിയിറങ്ങി, പകൽ പഠിച്ചും രാത്രി പണിയെടുത്തും കുടുംബം പോറ്റി! ആരും അറിയാത്ത ‘രുദ്രന്റെ’ ജീവിത കഥ\nഷാനവാസ് എന്നല്ല, രുദ്രനെന്നു പറയണം; എങ്കിലേ മലയാളി കുടുംബ പ്രേക്ഷകർ ഈ ചെറുപ്പക്കാരനെ തിരിച്ചറിയൂ. മുടി പിന്നിലേക്ക് പരത്തി ചീകിയൊതുക്കി നായികയുടെ രക്ഷകനായി അവതരിച്ച സ്നേഹമുള്ള വില്ലനെ മലയാളി സമൂഹം അത്രമേൽ സ്വീകരിച്ചു. പിന്നീട് പ്രേക്ഷകർക്കു മുന്നിലെത്തിയത് മീശ പിരിച്ചു വച്ചു പൗരുഷം തുളുമ്പുന്ന നായകനായാണ്. നായികയുടെ കണ്ണീരിൽ അലിയുന്ന സീരിയൽ പ്രേക്ഷകർക്കു മുന്നിൽ ‘സീത’യുടെ ഇന്ദ്രൻ പ്രിയപ്പെട്ടവനായതു മാത്രം മതി ഷാനവാസിന്റെ ജനപ്രീതി തിരിച്ചറിയാൻ.\nരുദ്രനിലേക്കും അതു വഴി സിനിമയിലേക്കും താര പരിവേഷത്തിലേക്കുമൊക്കെയുള്ള ഷാനവാസ് എന്ന മലപ്പുറം മഞ്ചേരിക്കാരന്റെ വളർച്ചയ്ക്ക് പിന്നിൽ വലിയ കഷ്ടപ്പാടുകളുടെയും നൊമ്പരങ്ങളുടെയും കഥയുണ്ട്. പറക്ക മുറ്റാത്ത കാലത്ത് നാല് സ്ത്രീകളടങ്ങുന്ന ഒരു വലിയ കുടുംബത്തിന്റെ ചുമതല ഏറ്റെടുക്കേണ്ടി വന്ന, ലക്ഷ്യങ്ങൾക്കു പിന്നാലെ പതറാതെ പാഞ്ഞ ഒരു ‘കുഞ്ഞ് ഷാനു’വിന്റെ കഥ. ആ കഥ പറഞ്ഞു തുടങ്ങിയപ്പോൾ ഷാനവാസിന്റെ ശബ്ദമിടറി...\n‘‘ഞാൻ എട്ടാം ക്ലാസിൽ പഠിക്കുമ്പോഴാണ് ഹൃദയാഘാതത്തെ തുടർന്ന് ഉപ്പ സെയ്ദ് മരിക്കുന്നത്. ഗൾഫിലായിരുന്ന ഉപ്പയുടെ മരണം വലിയ ആഘാതമായി. രണ്ട് അനിയത്തിമാരും ഉമ്മ മൈമൂനയും ഉപ്പയുടെ ഉമ്മയുമടങ്ങുന്ന കുടുംബത്തിന്റെ ചുമതല പതിമൂന്നു വയസ്സുകാരനായ എന്റെ ചുമലിലായി. ഇളയ അനുജത്തിക്ക് മൂന്നു വയസ്സായിരുന്നു പ്രായം. സമ്പാദ്യമൊന്നുമുണ്ടായിരുന്നില്ല. വീടു വച്ചതിന്റെ കടമാണെങ്കിൽ ബാക്കി. അതോടെ പഠനത്തിനൊപ്പം ഞാൻ പാർട്ട് ടൈം ജോലിക്കു പോയിത്തുടങ്ങി. പകൽ പഠനം. രാത്രി ജോലി. അങ്ങനെയാണ് കുടുംബം പോറ്റിയിരുന്നത്. അപ്പോഴേ അഭിനയ മോഹം കലശലാണ്. സ്കൂളിൽ നാടകങ്ങളിലൊക്കെ അഭിനയിക്കും. സകല സിനിമ പ്രസിദ്ധീകരണങ്ങളും വായിക്കും. അവസരം തേടും. അങ്ങനെ പഠനവും വീടിന്റെ ചുമതലകളും അഭിനയ മോഹവുമൊക്കെയായി ഒരു കാലം. ഒരു ഘട്ടം കഴിഞ്ഞപ്പോൾ ബി.കോമോടെ ഞാൻ പഠനം നിർത്തി. പെങ്ങമ്മാരെ പഠിപ്പിക്കാൻ തുടങ്ങി. എല്ലാം കൂടി ഒരുമിച്ച് കൊണ്ടു പോകാൻ സാധിക്കാതായി.\nഅയ്യോ.. ഞാൻ മേരി സ്വീറ്റിയല്ല, സ്വീറ്റ് രാജി! പ്രവാസി വീട്ടമ്മയ്ക്ക് ഡബ്സ്മാഷ് പൊല്ലാപ്പായി\nകണക്കെഴുത്ത്, സെയിൽസ്മാൻ തുടങ്ങി അക്കാലത്ത് പല ജോലികളും ചെയ്തിട്ടുണ്ട്. പിന്നീട് ഓട്ടോറിക്ഷ ഓടിക്കാൻ തുടങ്ങി. ഉപ്പയുടെ പെങ്ങളുടെ വണ്ടിയാണ്. രാത്രി മൊത്തം ഓട്ടോറിക്ഷ ഓടിക്കും പകൽ കോളേജിൽ പോകും. അവസരം തേടി നടന്ന കാലം സംഘർഷഭരിതമായിരുന്നു. കോളേജ് കഴിഞ്ഞപ്പോൾ ചെറിയ തോതിൽ ബൈക്കിന്റെ ബിസിനസ്സ് തുടങ്ങി. കുഴപ്പമില്ലാത്ത വരുമാനം വന്നു തുടങ്ങി. അന്നൊക്കെ ഒരു മാസത്തിൽ പതിനഞ്ചു ദിവസം ജോലി ചെയ്ത് ബാക്കി പതിനഞ്ച് ദിവസം അഭിനയിക്കാൻ അവസരം തേടിയുള്ള യാത്രകളാണ്. രണ്ടു വർഷം ചെന്നൈയിൽ പോയി സിനിമയ്ക്കായി ശ്രമിച്ചു.\nഇടയ്ക്കു നാട്ടിൽ വരും. ചില മാസങ്ങളിൽ കൈയിൽ കാശുണ്ടാകില്ല. ആകെ ടൈറ്റാകും. അങ്ങനെയൊരു അവസരത്തിൽ ചെന്നൈയിൽ പോകാൻ ബുദ്ധിമുട്ടായപ്പോൾ ഉമ്മയോടു കാര്യം പറഞ്ഞു. ഉടൻ ഒന്നും ചോദിക്കാതെ ഉമ്മ കൈയിൽ കിടന്ന വള ഊരിത്തന്ന് ‘മക്കള് ഇതു പണയം വച്ചോ വിറ്റൊ പൊയ്ക്കൊള്ളാൻ’ പറഞ്ഞു. എന്റെ കണ്ണ് നിറഞ്ഞു പോയി. ഉമ്മ എന്റെ ആഗ്രഹങ്ങളെയും സ്വപ്നങ്ങളെയും ഒരിക്കലും നിരുത്സാഹപ്പെടുത്തിയിട്ടില്ല. തിരിച്ചു കിട്ടില്ല എന്നറിഞ്ഞു കൊണ്ടാണ് ആ ദുർഘട ഘട്ടത്തിലും ഉമ്മ എനിക്കു വള ഊരിത്തന്നത്’’. ഷാനവാസിന്റെ കണ്ണുകൾ ഒരു നിമിഷം തുളുമ്പിപ്പോയി. ഓർമ്മകളുടെ കടൽ ആ ഹൃദയത്തിൽ ഇരമ്പിയാർക്കുന്നതു കേൾക്കാം...\nമലപ്പുറം പോലെ ഒരു സ്ഥലത്തു നിന്ന് ഇൻഡസ്ട്രിയിൽ എത്തിപ്പെടുക പ്രയാസമാണ്. സാധ്യതകൾ വളരെ കുറവാണല്ലോ. പലയിടത്തും അവസരം തേടിയലഞ്ഞു. ധാരാളം ഓഡീഷനുകളിൽ പങ്കെടുത്തു. അങ്ങനെയാണ് ആദ്യ സീരിയലിൽ അവസരം ലഭിക്കുന്നത്. പക്ഷേ തലവര മാറ്റിയത് രുദ്രനാണ്. 50 എപ്പിസോഡിനു വേണ്ടിയാണ് എന്നെ കാസ്റ്റ് ചെയ്തത്. അതു വലിയ ഹിറ്റായി. സെവൻ ആർട്സിലെ കണ്ണേട്ടൻ വഴിയാണ് ആ അവസരം വന്നത്.\nതപാൽ വഴി അഭിനയം പഠിക്കാം...\nരസകരമായ ഒരു സംഭവമുണ്ട്. വളരെ പണ്ടാണ്. ഒൻപതാം ക്ലാസിൽ പഠിക്കുമ്പോൾ. ഒരു മാസികയിൽ ‘തപാൽ വഴി അഭിനയം പഠിക്കാം’ എന്ന പരസ്യം കണ്ടു. പണമടച്ചു ചേർന്നു. അവർ ആഴ്ച തോറും ചില പുസ്തകങ്ങളൊക്കെ അയച്ചു. കുറച്ച് കാലം കഴിഞ്ഞ് ഒരു ഓഡീഷനു വിളിച്ചു. പതിന്നാലു വയസ്സുകാരനായ ഞാൻ ട്രെയിൽ കയറി ഒറ്റയ്ക്ക് തിരുവനന്തപുരത്തേക്കു പോയി. ഓഡീഷൻ കഴിഞ്ഞ് അവർ 900 രൂപ ഫീസും വാങ്ങി. തിരിച്ചെത്തി കുറച്ച് ദിവസം കഴിഞ്ഞ് ആ നമ്പരിലേക്കു വിളിച്ചപ്പോൾ കിട്ടുന്നില്ല. ആ നമ്പർ നിലവിലില്ലത്രേ....\nഅയ്യോ! രുദ്രൻ ചത്തേ...\n‘‘കൊല്ലം ജില്ലയിലെ കരുനാഗപ്പള്ളിയ്ക്കടുത്ത് ഒരു ജൂവലറി ഉദ്ഘാടനത്തിനു പോയി. വലിയ ആൾക്കൂട്ടമായിരുന്നു. ഉദ്ഘാടനം കഴിഞ്ഞ് തിരികെപ്പോരാൻ തുടങ്ങിയപ്പോൾ അതിന്റെ ഉടമകളായ സഹോദരൻമാർ ‘ഒരു ഉത്തരവാദിത്വം കൂടി ബാക്കിയുണ്ടെന്നു പറഞ്ഞ്’ എന്നെയും കൂട്ടി അവരുടെ കുടുംബവീട്ടിലേക്കു പോയി. ഒരു മുസ്ലിം കുടുംബമാണ്. സ്വീകരണമുറിയിൽ എന്നെ ഇരുത്തി അവർ അകത്തേക്കു പോയി. കുറച്ച് കഴിഞ്ഞ് അവർ അവരുടെ ഉമ്മയെ താങ്ങിപ്പിടിച്ചു കൊണ്ടു വന്ന് എന്റെ അടുത്തിരുത്തി, എന്നിട്ടു പറയുകയാണ്: ‘‘ഉമ്മ തൊട്ടു നോക്കിക്കോ. രുദ്രൻ മരിച്ചിട്ടില്ല’’. എനിക്കൊന്നും മനസ്സിലായില്ല. അപ്പോഴാണ് അവർ ആ കഥ പറഞ്ഞത്. രുദ്രനെ കുത്തിക്കൊല്ലുന്ന രംഗം കണ്ട് ഉമ്മ തലകറങ്ങി വീണതാണ്. കുറേ ദിവസം ആശുപത്രിയിലായിരുന്നു. ഇപ്പോഴും അതിന്റെ ഞെട്ടലിൽ നിന്ന് പൂർണ്ണമായും മോചിതയായിട്ടില്ല. ഡോക്ടർ പറഞ്ഞത് എങ്ങനെയെങ്കിലും എന്നെയൊന്നു കൊണ്ടു കാണിക്കാനാണത്രേ.’– വിശ്വസിക്കാൻ പ്രയാസമായിരിക്കും ഈ കഥ. പക്ഷേ സംഗതി സത്യമാണ്. ഒരു തരി പോലും അതിഭാവുകത്വം കലർത്തിയിട്ടില്ല. –പൊട്ടിച്ചിരിയുടെ അകമ്പടിയോടെ ഷാനവാസ് പറയുന്നു. ഇതു മാത്രമല്ല, ഇത്തരം രസകരമായ കഥകൾ ഇനിയും ധാരാളം. അതിൽ ഒന്നു കൂടി ഷാനവാസ് പറഞ്ഞു തുടങ്ങി.\nഏഴു വർഷം നീണ്ട പ്രണയത്തിനൊടുവിൽ കാമുകനെ കൊന്ന് വെട്ടിനുറുക്കി ബിരിയാണിയാക്കി വിളമ്പി!\n‘‘ഇതും കൊല്ലത്താണ്. സീരിയൽ കണ്ട് ഒരു കുടുംബം സോഷ്യൽ മീഡിയ വഴി സൗഹൃദത്തിലായി. ഇടയ്ക്കിടെ വിളിക്കും. എല്ലാവരും സംസാരിക്കും. വീട്ടിലേക്കു ക്ഷണിച്ചെങ്കിലും തിരക്കുകൾ കാരണം പോകാൻ പറ്റിയില്ല. അങ്ങനെയിരിക്കെ ആ വീട്ടിലെ ചേട്ടന്റെ ഒരു അടുത്ത ബന്ധുവിന്റെ കല്യാണം. ഞാൻ നിർബന്ധമായും ചെന്നേ പറ്റൂ എന്നായി. ഒഴിവാകാൻ ശ്രമിച്ചിട്ടു വിലപോയില്ല. അങ്ങനെ ചെല്ലാം എന്നു സമ്മതിച്ചു. ചെന്നു. വലിയ സ്വീകരണമായിരുന്നു. എന്നെ രാജകീയമായി വേദിയിലേക്കു കൂട്ടിക്കൊണ്ടു പോകുന്നതിനിടയിൽ പെട്ടെന്നു വഴി മാറി. ഒന്നും മനസ്സിലായില്ല. എന്നെ കസേരയിലിരിക്കുന്ന ഒരു അമ്മയുടെ മുന്നിൽ കൊണ്ടു നിർത്തി പരിചയപ്പെടുത്തി: ‘‘ഇതാണമ്മേ രുദ്രൻ’’. ഇതു കേട്ടതും ആ അമ്മ എന്റെ വയറ്റിൽ കെട്ടിപ്പിടിച്ചു കരയാൻ തുടങ്ങി. ഞാൻ കണ്ണുകൾ തള്ളി നിൽപ്പാണ്. അതിന്റെ പിന്നിലുള്ള കഥയും രസകരമാണ്. ഇൗ അമ്മ കാല് തളർന്ന് എഴുന്നേൽക്കാൻ പറ്റാത്ത അവസ്ഥയിലായിരുന്നു. പക്ഷേ രുദ്രനെ കൊല്ലുന്ന സീൻ കണ്ടു ചാടിയെഴുന്നേറ്റത്രേ. അപ്പോൾ തന്നെ ഇരിക്കുകയും ചെയ്തു. ഞാനിതൊക്കെ കള്ളം പറയുകയാണെന്നേ എല്ലാവരും കരുതൂ. ട്രോളും കിട്ടും. പക്ഷേ സത്യമാണ്.’’\nഎല്ലും തോലുമായി പത്തു വയസ്സുകാരൻ, ഭാരം എട്ടുകിലോ മാത്രം; പട്ടിണി യെമനിലെ കണ്ണീർക്കാഴ്ച\n‘മരിക്കും വരെ ഒരു സങ്കടം മാത്രം ബാക്കി നിൽക്കും’; കണ്ണീരണിയിച്ച് ഇഷാന്റെ കുറിപ്പ്\nഒരു സമയം ഒരു സീരിയൽ മാത്രമാണ് ചെയ്യുക. എന്റെ ആത്യന്തികമായ ലക്ഷ്യവും സിനിമ തന്നെ. ഇപ്പോൾ ഒരു സീരിയലിൽ മാത്രമാണ് അഭിനയിക്കുന്നത്. ആദ്യ സിനിമ ‘അങ്ങനെ തന്നെ നേതാവെ അഞ്ചട്ടെണ്ണം പിന്നാലെ’. വില്ലൻ വേഷമായിരുന്നു. ‘പൊലീസ് ജൂനിയറിൽ’ നായകനായി. ഇപ്പോൾ ഒരു ചിത്രത്തിന് തിരക്കഥയെഴുതുന്നു. അഭിനയിക്കാൻ നാലു പ്രൊജക്ടുകൾ വന്നിട്ടുണ്ട്. ഒന്നും പറയാറായിട്ടില്ല. ഭാര്യ സോനയാണ് ഫുൾ സപ്പോർട്ട്. രണ്ടു മക്കൾ. ഇബ്നു ഷാൻ, നെസ്മി ഷാൻ\nആർത്തവം കാരണം മാറ്റി താമസിപ്പിച്ചു; ഓല ഷെഡിൽ തെങ്ങ് വീണ് ബാലിക മരിച്ചു; ദാരുണം\nആരതിയെ കാണ്മാനില്ല, 'പ്രണയശിക്ഷ'യിൽ നീറി എഡ്‌വിൻ; ഭാര്യയെ കടത്തിക്കൊണ്ടുപോയത് പൊലീസ്!


Bigg Boss Malayalam Season 4: Dilsha And Bleslee Are Trying To Kick Me Out Says Dhanya To Sooraj - Malayalam Filmibeat\nഅവര് എന്നെ പുറത്താക്കാന് നോക്കുന്നു; ദില്‍ഷ പാവം പോലെയിരിക്കുമെങ്കിലും കണ്ണിംഗാണെന്ന് ധന്യ\n| Published: Monday, June 20, 2022, 16:36 [IST]\nബിഗ് ബോസ് മലയാളം സീസണ്4ലെ അവസാനത്തെ നോമിനേഷന് ഇന്ന് സക്ഷ്യം വഹിച്ചിരിക്കുകയാണ്. പതിവ് പോലെ നോമിനേഷന് പിന്നാലെ വാക്ക് തര്‍ക്കവും അടിയുമൊക്കെ ഓണായിരിക്കുകയാണ്. ഫിനാലെ അടുത്തവരവെ തങ്ങളുടെ സ്ഥാനം ഉറപ്പിക്കാനുള്ള ശക്തമായ പോരാട്ടത്തിലാണ് ഓരോ താരങ്ങളും.\nഇതിനിടെ തന്നെ നോമിനേറ്റ് ചെയ്ത ദില്‍ഷയ്ക്കും ബ്ലെസ്ലിയ്ക്കുമെതിരെ ധന്യ പറഞ്ഞ വാക്കുകള് ശ്രദ്ധ നേടുകയാണ്. സൂരജിനോടായിരുന്നു ധന്യ മനസ് തുറന്നത്. റിയാസുമായുള്ള വഴക്കിന് ശേഷം സൂരജിനേയും കൂട്ടി മുറ്റത്തെ ഊഞ്ഞാലില് വന്നിരുന്നു കൊണ്ടാണ് ധന്യ മനസ് തുറന്നത്. ആ വാക്കുകള് വായിക്കാം തുടര്‍ന്ന്.\nബ്ലെസ്ലിയും ദില്‍ഷയും അവര്‍ക്ക് ടോപ് ഫൈവില് വരണമെന്നും എന്നെ എങ്ങനെയെങ്കിലും പുറത്താക്കണം എന്നും ആഗ്രഹിച്ചു കൊണ്ടാണ് കൡക്കുന്നത്. അതെനിക്ക് കഴിഞ്ഞ നോമിനേഷനില് തന്നെ മനസിലായിരുന്നു. എനിക്കും മനസിലായി. ഏറ്റവും കൂടുതല് പേര് എന്റേത് വരാനാണ് എന്റെ പേര് തന്നെ എടുത്തത് എന്ന് എനിക്ക് മനസിലായി. കൊച്ച് വളരെ പാവം ആയിട്ട് ഇരിക്കുമെങ്കിലും വളരെ കണ്ണിംഗ് ആണെന്ന് എനിക്ക് അറിയാം എന്നാണ് ധന്യ പറഞ്ഞത്.\nവെറുതെ പ്രൊവോക്ക് ചെയ്യാന് ശ്രമിക്കുകയാണ് റിയാസ് എന്ന് സൂരജ് ധന്യയോട് പറഞ്ഞു കൊടുക്കുന്നുണ്ടായിരുന്നു. സൗമ്യനായ എന്നെ വരെ പ്രൊവോക്ക് ചെയ്യാന് ശ്രമിക്കുന്നുണ്ടെന്ന് സൂരജ് പറഞ്ഞു. എന്റെ ദൈവമേ ഈ ചെറുക്കന് കഴിഞ്ഞ ആഴ്ചയെങ്ങാനും പോയിരുന്നുവെങ്കില് എത്ര സമാധാനം ആയേനെ. ഇവന്റെ കൈയ്യിലിരുപ്പ് ഏറ്റവും മോശമാണ്. ടാസുകള് ഞാന് കഴിഞ്ഞ ആഴ്ച മുതലാണ് ഭംഗിയായി ചെയ്യുന്നതെന്ന് നുണ പറയുകയാണെന്നും ധന്യ പറഞ്ഞു.\nദില്‍ഷയും ബ്ലെസ്ലിയും ഒരുമിച്ചാണ് ഗെയിം കളിക്കുന്നതെന്ന് ധന്യ പറഞ്ഞു. അത് പറയാമായിരുന്നില്ലേ എന്ന് സൂരജ് ചോദിച്ചു. എനിക്ക് പറയാന് അവസരം കിട്ടിയില്ലെങ്കിലും ഞാന് പറഞ്ഞിട്ട് പോകുമെന്നായി ധന്യ. ഓരോരുത്തര്‍ക്കും ഒാരോ ഫേവറീറ്റുകളുണ്ട്. ലക്ഷ്മി ചേച്ചിയുടെ വായില് നിന്നും വന്നത് തെറ്റാണ്. പക്ഷെ ഇവിടെ ഏറ്റവും കൂടുതല് ബലിയാടായത് ലക്ഷ്മി ചേച്ചിയാണ്. പുള്ളിക്കാരിയുടെ പുറകെ നടന്നാണ് പ്രൊവോക്ക് ചെയ്യുന്നതെന്നും സൂരജ് പറഞ്ഞു.\nലക്ഷ്മി ആവശ്യമില്ലാത്തതിലൊക്കെ ഇടപെടുകയും തലയില് എടുത്ത് വെക്കുകയും ചെയ്യും. ദില്‍ഷയ്ക്കു വേണ്ടിയും ബ്ലെസ്ലിയ്ക്കു വേണ്ടിയുമൊക്കെ സംസാരിച്ചിട്ടുണ്ട്. പക്ഷെ അവരാരും തിരിച്ച് അതുപോലെ നില്‍ക്കില്ല. എന്നോട് അവള് ചോദിച്ചിരുന്നു. ഞാന് നിക്കില്ലെന്ന് പറഞ്ഞു. ആരും നിക്കില്ലെന്നും ധന്യ പറഞ്ഞു.\nഅതേസമയം അഞ്ച് പേരാണ് ഈ ആഴ്ച നോമിനേഷിലുള്ളത്. ഫിനാലെ ടിക്കറ്റ് നേടിയ ദില്‍ഷയും സൂരജും ഒഴികെ ധന്യ, ലക്ഷ്മി പ്രിയ, ബ്ലെസ്ലി, റോണ്‍സണ് എന്നിവര് നോമിനേഷനിലുണ്ട്. അവസാനത്തെ നോമിനേഷന് ആയതിനാല് സൂരജ് രക്ഷപ്പെടുകയും നേരെ ഫിനാലെയിലേക്ക് എത്തുമെന്നുമാണ് കരുതപ്പെടുന്നത്. തീര്‍ത്തും അപ്രതീക്ഷിതമാണ് സൂരജിന്റെ ഫിനാലെ എന്‍ട്രി. ദില്‍ഷ നേരത്തെ തന്നെ ഫിനാലെ ടിക്കറ്റ് സ്വന്തമാക്കിയിരുന്നു.\nശക്തമായ വാക്ക് തര്‍ക്കത്തിനായിരുന്നു ഇന്നത്തെ നോമിനേഷന് സാക്ഷ്യം വഹിച്ചത്. ലക്ഷ്മിക്കും ധന്യയ്ക്കുമെതിരെ ബ്ലെസ്ലി നോമിനേഷന് നടത്തിയിരുന്നു. അതേസമയം റിയാസ് ധന്യയുടെ ചാരിത്ര്യശുദ്ധിയെ റിയാസ് ചോദ്യം ചെയ്തുവെന്ന ലക്ഷ്മി പ്രിയയുടെ ആരോപണം വലിയ ബഹളത്തിലേക്ക് എത്തിക്കുകയായിരുന്നു. താന് അങ്ങനെ പറഞ്ഞില്ലെന്നും ലക്ഷ്മി വാക്കുകളെ വളച്ചൊടിക്കുകയാണെന്നും റിയാസ് പറഞ്ഞു.\nഇതേതുടര്‍ന്ന് റിയാസ് ലക്ഷ്മിയുടെ പുറകെ നടന്ന് പ്രൊവോക്ക് ചെയ്യുന്നത് തുടര്‍ന്നു കൊണ്ടിരിക്കുകയാണ്. ലക്ഷ്മിയുടെ പക്ഷം ചേരാന് ധന്യ ശ്രമിച്ചുവെങ്കിലും റിയാസിന്റെ മറുപടി കേട്ട് ധന്യ പുറത്തേക്ക് പോവുകയായിരുന്നു.\nBigg Boss Malayalam Season 4: Dilsha And Bleslee Are Trying To Kick Me Out Says Dhanya To Sooraj\nStory first published: Monday, June 20, 2022, 16:36 [IST]


തന്നെ കോണ്‍ഗ്രസ് അനുകൂലിയെന്ന് മുദ്രകുത്താന് ശ്രമിക്കുന്നത് ദുരുദ്ദേശപരം, കോണ്‍ഗ്രസ് ഐക്യത്തിന്റെ പേരില് പാര്‍ട്ടിയില് രണ്ട് അഭിപ്രായമില്ല’ | Gramajyothi News\nJanuary 9, 2018 7:01 pm Published by : Web Desk\nതന്നെ കോണ്‍ഗ്രസ് അനുകൂലിയെന്ന് മുദ്രകുത്താന് ശ്രമിക്കുന്നത് ദുരുദ്ദേശപരമാണെന്ന് സി.പി.ഐ.എം ജനറല് സെക്രട്ടറി സീതാറാം യെച്ചൂരി. കോണ്‍ഗ്രസ് ഐക്യത്തിന്റെ പേരില് പാര്‍ട്ടിയില് രണ്ട് അഭിപ്രായമോ പക്ഷമോ ഇല്ല.\nകോണ്‍ഗ്രസിനോടല്ല ജനങ്ങളോടാണ് ആഭിമുഖ്യമെന്നും കോണ്‍ഗ്രസ്സ് സഖ്യം തീരുമാനിക്കേണ്ടത് പാര്‍ട്ടി കോണ്‍ഗ്രസാണെന്നും അദ്ദേഹം വ്യക്തമാക്കി. നയങ്ങളെ അടിസ്ഥാനപ്പെടുത്തിയാണ് പ്രതിപക്ഷ ഐക്യം തീരുമാനിക്കുന്നത്. കോണ്‍ഗ്രസ് സഖ്യം സംബന്ധിച്ച കാര്യത്തില് തീരുമാനം പാര്‍ട്ടി കോണ്‍ഗ്രസിലുണ്ടാകും.


ഇന്ത്യയും സൗദിയും ഹജ്ജ് കരാറിൽ ഒപ്പിട്ടു\nഅപേക്ഷിക്കാനുള്ള അവസാനദിവസം ഈമാസം അഞ്ച്\nജിദ്ദ: അടുത്തവർഷത്തെ ഹജ്ജിനുള്ള കരാറിൽ ഇന്ത്യയും സൗദി അറേബ്യയും ഞായറാഴ്ച ഒപ്പിട്ടു. ജിദ്ദയിൽനടന്ന ചടങ്ങിൽ സൗദിക്കുവേണ്ടി ഹജ്ജ്, ഉംറ കാര്യമന്ത്രി ഡോ. മുഹമ്മദ് സാലേ ബിൻ താഹിർ ബന്ദനും ഇന്ത്യയെ പ്രതിനിധാനംചെയ്ത് കേന്ദ്ര ന്യൂനപക്ഷക്ഷേമമന്ത്രി മുക്താർ അബ്ബാസ് നഖ്‌വിയുമാണ് ഒപ്പിട്ടത്.\nഹജ്ജ് സേവനമേഖലയിലെ മുഴുവൻ നടപടിക്രമങ്ങളും ‘ഡിജിെെറ്റസ്’ ചെയ്ത ആദ്യ രാജ്യമായിരിക്കും ഇന്ത്യയെന്ന് കരാർ ഒപ്പിട്ടശേഷം ജിദ്ദ ഇന്ത്യൻ കോൺസുലേറ്റിൽ നടത്തിയ പത്രസമ്മളനത്തിൽ കേന്ദ്രമന്ത്രി പറഞ്ഞു. ഈ വർഷം ഹജ്ജ് കമ്മിറ്റിവഴി ഹജ്ജ് ചെയ്യാൻ 1,80,000 പേരുടെ അപേക്ഷ ലഭിച്ചിട്ടുണ്ട്. ഓൺലൈൻവഴി അപേക്ഷിക്കാനുള്ള അവസാനതീയതി അഞ്ചാണ്. ചില സംസ്ഥാനങ്ങൾ തീയതി നീട്ടാൻ ആവശ്യപ്പെട്ടിട്ടുണ്ട്. ഇതിന്റെ സാധ്യതകൾ ഹജ്ജ് കമ്മിറ്റി ചർച്ചചെയ്തുവരുകയാണെന്നും കേന്ദ്രമന്ത്രി പറഞ്ഞു. കണ്ണൂരിൽനിന്ന് ഈവർഷം ഹജ്ജ് വിമാനം ഉണ്ടാവില്ലെന്നും അദ്ദേഹം പറഞ്ഞു.\nമക്കയിലും മദീനയിലും ഹാജിമാരുടെ ആരോഗ്യകാര്യങ്ങൾക്കുള്ള ഇ-മെസിഹ മെഡിക്കൽ സംവിധാനം തയ്യാറാക്കിയിട്ടുണ്ട്. കഴിഞ്ഞവർഷത്തെപോലെ ഈവർഷവും എല്ലാ സ്വകാര്യ ഹജ്ജ് ഗ്രൂപ്പുകാർക്കും സേവനം ലളിതമാക്കാൻ പോർട്ടൽ ഏർപ്പെടുത്തിയിട്ടുണ്ട്. 2019-ലെ ഹജ്ജ് സേവനം വളരെ വിജയകരമായിരുന്നു. രണ്ടുലക്ഷം ഹാജിമാരാണ് ഇന്ത്യയിൽനിന്ന് ഹജ്ജ് കർമത്തിനെത്തിയത്. വിജയകരമായി തീർഥാടനപ്രക്രിയ പൂർത്തീകരിച്ചതിന് തിരുഗേഹങ്ങളുടെ സേവകൻ സൽമാൻ ബിൻ അബ്ദുൽ അസീസ് രാജാവിന് ഇന്ത്യൻസർക്കാരിനുവേണ്ടി മുക്താർ അബ്ബാസ് നഖ്‌വി നന്ദിയറിയിച്ചു. ഇന്ത്യൻ ഹജ്ജ് മിഷന്റെ മികച്ച സേവനത്തെയും മന്ത്രി അഭിനന്ദിച്ചു.


ഹാലോവിന് ആഘോഷത്തിന് മരിച്ചവരുമായുളള ബന്ധം\nഹാലോവിന് ആഘോഷങ്ങളുടെ വ്യക്തവും കൃത്യവുമായ ഒരു ചരിത്രം അത്ര തെളിമയുളളതല്ല. ചില ചരിത്രകാരന്മാരുടെ വിവരണമനുസരിച്ച് സാംഹയിന് എന്നുപേരുളള ഒരു ഗേലിക് ഉത്സവത്തിന്റെ പരിണാമമാണിത്. വിളവിന്റെ ആഘോഷവും തണുപ്പുകാലത്തിന്റെ ആരംഭവും ആഘോഷിക്കുന്നതിനായിരുന്നു ഈ ഉത്സവം. തണുപ്പുകാലം കഠിനമായി ബാധിക്കുമെന്നതിനാല് ഏറെപ്പേരുടെ മരണത്തിനും ഈ സമയം കാരണമാകുമായിരുന്നു. തണുപ്പുകാലത്തോടൊപ്പം വരുന്ന മരണകാലഘട്ടത്തെ ഭയന്നതിനാല്, മരണദൂതുമായെത്തുന്ന ആത്മാക്കളെ തെറ്റിദ്ധരിപ്പിക്കുവാനായി ജനങ്ങള് മരിച്ചുപോയവരുടെയും മറ്റും വേഷം ധരിച്ച് കറങ്ങിനടന്നു. അങ്ങനെ മരണത്തെ ആ തണുപ്പുകാലത്തെങ്കിലും തോല്പിക്കാമെന്നവര് കരുതി. അങ്ങനെ മരിച്ചുപോയവരുടെ ഉത്സവമായി അതു മാറി. ജീവിച്ചിരിക്കുന്നവര് മരിച്ചുപോയവരുടെ വേഷമിട്ട് യമദൂതന്മാരെ പറ്റിക്കുന്ന സമയം. ഇതാണ് ഹാലോമിന്റെ ചരിത്രപരമായ ആരംഭം.\nകത്തോലിക്കാ സഭയില് സകലവിശുദ്ധരുടെയും തിരുനാള് ഔദ്യോഗികമായി ആരംഭിക്കുന്നത് എ.ഡി 609 ലാണ്. അന്ന് മെയ് മാസത്തിലായിരുന്നു തിരുനാള്. ഒമ്പതാം നൂറ്റാണ്ടില് ഗ്രിഗറി നാലാമന് പാപ്പ ഈ അവധിദിവസത്തെ നവംബര് ഒന്നിലേക്ക് മാറ്റി. അങ്ങനെ, ഒക്‌ടോബര് 31 രാത്രി സകല വിശുദ്ധരുടെയും തിരുനാളിന്റെ വിജില് ആയും ആഘോഷിക്കുവാന് തീരുമാനിച്ചു. ഓള് ഹാലോവ്‌സ് ഈവ് എന്നാണ് അതു വിളിക്കപ്പെട്ടതും. ജെര്‍മാനിക് സഭ മുമ്പുതന്നെ ഈ തിരുനാള് നവംബര് ഒന്നിനാണ് ആഘോഷിച്ചിരുന്നത് എന്നും സാംഹയിന് ആഘോഷത്തിന്റെ ദിവസത്തോട് യോജിപ്പിക്കുന്നതിനാണ് ഈ മാറ്റം വരുത്തിയതെന്നും ചരിത്രകാരന്മാര് വിവരിച്ചുകാണുന്നു.\nഒരു ഭൂതോച്ചാടകന്റെ വാക്കുകള്\nഫാദര് വിന്‍സെന്റ് ലാംബെര്‍ട്ട് പ്രസിദ്ധ ഭൂതോച്ചാടകനാണ്. വത്തിക്കാനിലും റോമിലും ഏറെ പ്രശസ്തന്. അദ്ദേഹത്തോട് ഹാലോവിന് ആഘോഷങ്ങളെക്കുറിച്ച് ചോദിച്ചപ്പോള് ലഭിച്ച മറുപടി: 'കുട്ടികള്‍ക്ക് ഈ ആഘോഷത്തിന്റെ ക്രിസ്തീയ അര്‍ത്ഥം മാതാപിതാക്കള് മനസിലാക്കി ക്കൊടുക്കണം. തിന്മയുടെ ശക്തികളെ മഹത്വപ്പെടുത്തുന്ന രീതിയിലുളള ഒന്നിനെ മാറ്റിനിര്‍ത്തണം. പിന്നെ, കുട്ടികള് രസകരമായ വേഷമൊക്കെ ധരിച്ച് വീടുകള് തോറും പോയി സൗഹൃദം പുതുക്കി മിഠായി വാങ്ങുന്നതിനെയൊന്നും നിരാകരിക്കേണ്ടതില്ല. അതൊക്കെ ഒരു ആഘോഷത്തിന്റെ ഭാഗമായി കണ്ടാല് മതി. മറ്റുളളവരില് ഭയം ജനിപ്പിക്കുന്നതും തിന്മയ്ക്ക് മഹത്വം നല്‍കുന്നതുമായ വസ്ത്രങ്ങള് ഒഴിവാക്കുന്നതാണ് നല്ലത്. തമാശയ്‌ക്കോ, രസത്തിനോ ഈ ആഘോഷവുമായി ബന്ധപ്പെട്ട് മന്ത്രവാദം, മാജിക് തുടങ്ങിയവയൊന്നും ചെയ്യാതിരിക്കുകയും വേണം. ഹാലോവിനില് പിശാചിന് എന്തെങ്കിലും പ്രത്യേക താല്പര്യമുണ്ടെന്നൊന്നും വിചാരിക്കേണ്ടതില്ല. അതില് അവന് കൂടുതല് നിയന്ത്രണവുമില്ല. പിശാച് ചെയ്യുന്നതിലല്ല നാം ശ്രദ്ധിക്കേണ്ടത്, നാം ചെയ്യുന്നതിനെക്കുറിച്ചാണ്. ഇത്തരം ആഘോഷങ്ങളുമായി ബന്ധപ്പെട്ട് ഏറെക്കാര്യങ്ങള് കുട്ടികളെ പഠിപ്പിക്കാനാവും. സകല വിശുദ്ധരും ആരെന്നും മരണാനന്തരജീവിതം എന്തെന്നും ഒക്കെ, അത്തരം സാധ്യതകള് ഉപയോഗപ്പെടുത്തുക.'\nകത്തോലിക്കാ വിശ്വാസമനുസരിച്ച് മരിച്ചുപോയവര് മൂന്ന് സ്ഥലങ്ങളിലാണുളളത്. സ്വര്‍ഗ്ഗ ത്തില്, നരകത്തില്, ശുദ്ധീകരണസ്ഥലത്ത്. ആരെങ്കിലും നരകത്തില് പോയതായി സഭ ഔദ്യോഗികമായി പഠിപ്പിക്കുന്നില്ല. എന്നാല് സ്വര്‍ഗ്ഗത്തില് പോയി എന്ന് സഭ ഉറപ്പിച്ച് പറയുകയും. മാതൃക അനുകരിക്കുവാന് ഉദ്‌ബോധിപ്പിക്കുകയും ചെയ്യുന്നവരാണ് പ്രഖ്യാപിക്കപ്പെട്ട വിശുദ്ധര്.\nമരണശേഷം ആത്മാക്കള് ഈ ഭൂമിയില് അലഞ്ഞുതിരിയുമെന്നൊക്കെയുളള ചിന്തകളും ഭാവനകളും സിനിമകളുടെയും, നോവലുകളുടെയും ചില തെറ്റിദ്ധാരണകളുടെയും സംഭാവനയാണ്. ഈ തെറ്റിദ്ധാരണകളെ പിശാച് ധാരാളമായി മുതലെടുക്കുന്നുമുണ്ട്. കാരണം, മരണാനന്തര ജീവിതത്തെക്കുറിച്ച് മനുഷ്യര്‍ക്ക് തെറ്റിദ്ധാരണയും വ്യക്തമായ കാഴ്ചപ്പാടും ഇല്ലാതിരിക്കുക പിശാചിന്റെ ആവശ്യമാണ്. അക്കാര്യത്തില് പല സാഹചര്യങ്ങളിലൂടെയും അവന് വിജയിച്ചിട്ടുമുണ്ട്. സകല വിശുദ്ധരുടെയും തിരുനാള് ആഘോഷിക്കുന്ന നവംബര് ഒന്നാം തീയതി എല്ലാ വിശുദ്ധരുടെയും പ്രാര്‍ത്ഥന നമുക്ക് യാചിക്കാം. സകല മരിച്ചവരുടെയും ഓര്‍മ്മയാചരിക്കുന്ന നവംബര് രണ്ടിന് മരിച്ചുപോയ സകലര്‍ക്കും വേണ്ടി പ്രാര്‍ത്ഥിക്കുകയും ചെയ്യാം.


6 May 2019 1:48 PM GMT\n56 ഇഞ്ച് ബോക്‌സര് ആയ പ്രധാനമന്ത്രി നരേന്ദ്ര മോദി കോച്ച് എല്‍കെ അദ്വാനിയുടെ മുഖത്തിനിട്ട് ഇടി കൊടുക്കുകയാണ് ചെയ്തത് എന്ന് കോണ്‍ഗ്രസ് പ്രസിഡന്റ് രാഹുല് ഗാന്ധി. രാജ്യത്തിന്റെ പ്രശ്‌നങ്ങളെ ഇടിച്ച് തോല്‍പ്പിക്കാനാണ് ഈ ബോക്‌സറെ നിയോഗിച്ചിരുന്നത്. എന്നാല് ഈ നാട്ടിലെ കര്‍ഷകരേയും വ്യാപാരികളേയുമാണ് നോട്ട് നിരോധനവും ജി എസ് ടിയും കൊണ്ട് ഈ ബോക്‌സര് ഇടിച്ചിട്ടത് - ഹരിയാനയിലെ ഭിവാനിയില് കോണ്‍ഗ്രസിന്റെ 'അബ് ഹോഗാ ന്യായ്' റാലിയില് പ്രസംഗിക്കവേ രാഹുല് ഗാന്ധി പറഞ്ഞു. ശ്രുതി ചൗധരിയാണ് ഇവിടെ കോണ്‍ഗ്രസ് സ്ഥാനാര്‍ത്ഥി.\nഭിവാനി ജില്ല ഭാവിയില് ലോകത്തെ ബോക്‌സിംഗ് തലസ്ഥാനമാകും എന്ന് രാഹുല് ഗാന്ധി പറഞ്ഞു. ഒളിംപ്യനും ഡല്‍ഹിയിലെ കോണ്‍ഗ്രസിന്റെ ലോക്‌സഭ സ്ഥാനാര്‍ത്ഥിയുമായി വിജേന്ദര് സിംഗ് അടക്കമുള്ളവരുടെ നാടാണിത്. ഇവരെക്കുറിച്ച് പറഞ്ഞുവരുമ്പോളാണ് രാഹുല് മോദിയിലെത്തിയത്.\n2014 ലോക്‌സഭ തിരഞ്ഞെടുപ്പില് ഈ നാട്ടിലെ ജനങ്ങള് തൊഴിലില്ലായ്മയേയും അഴിമതിയേയും പൊരുതിത്തോല്‍പ്പിക്കാനായി ഒരു ബോക്‌സറെ നിയോഗിച്ചിരുന്നു. എന്നാല് ഈ ബോക്‌സര് കോച്ച് ലാല് കൃഷ്ണ അദ്വാനിയുടെ മുഖത്തിനിട്ട് ഇടി കൊടുക്കുകയാണ് ചെയ്തത്. പിന്നീട് ടീം അംഗങ്ങളായി നിതിന് ഗഡ്കരിക്കും അരുണ് ജയ്റ്റ്‌ലിക്കും ഇടി കൊടുത്തു. കര്‍ഷകരേയും ചെറുകിട വ്യാപാരികളേയും ഇടിച്ചു - രാഹുല് ഗാന്ധി പറഞ്ഞു.\nbjp boxer congress demonetisation farmers gst LK Advani loksabha election narendra modi prime minister rahul gandhi


കനലൊരു തരി പോലുമില്ല ബംഗാളിൽ | Bengal election cpm | Manorama Online\nകനലൊരു തരി പോലുമില്ല ബംഗാളിൽ\nമനോരമ ലേഖകൻ May 03, 2021 01:09 PM IST\nഇടതിന് ഒരു സീറ്റ് പോലുമില്ലാത്തത് 1957 മുതലുള്ള ചരിത്രത്തിലാദ്യം\nന്യൂഡൽഹി ∙ ഒരു സീറ്റ് പോലും നേടാതെ ബംഗാളിൽ ഇടതുപതനം ഏതാണ്ടു പൂർണമാകുകയാണ്. 1957 മുതലുള്ള ചരിത്രത്തിൽ ആദ്യമായാണ് ഇടതുപക്ഷം സംപൂജ്യരാകുന്നത്. ഈ തകർച്ച സിപിഎമ്മിന്റെ സംഘടനാതലത്തിലും ഇനി പ്രതിഫലിക്കും. കേരള ഘടകത്തിന്റെ മേൽക്കൈ ഏതറ്റം വരെയെന്ന് അടുത്ത പാർട്ടി കോൺഗ്രസിൽ വ്യക്തമാകും.\nനന്ദിഗ്രാം: കോടതിയിലേക്കെന്ന് തൃണമൂൽ\nപ്രധാനമായും സിപിഎമ്മും സിപിഐയും കോൺഗ്രസും ഇന്ത്യൻ സെക്കുലർ ഫ്രണ്ടുമായിരുന്നു ബംഗാളിലെ സംയുക്ത മുന്നണി. അസമിൽ കോൺഗ്രസ് നയിച്ച മുന്നണിയുടെയും തമിഴ്നാട്ടിൽ ഡിഎംകെ മുന്നണിയുടെയും ഭാഗമായിരുന്നു ഇടതു പാർട്ടികൾ. കോൺഗ്രസ് ഉൾപ്പെടെയുള്ള മതനിരപേക്ഷ കക്ഷികളുമായി പരസ്യ കൂട്ടുകെട്ടെന്ന 2018 ലെ സിപിഎം പാർട്ടി കോൺഗ്രസ് തീരുമാനം പൂർണമായി നടപ്പാക്കിയ തിരഞ്ഞെടുപ്പുകളെന്ന പ്രത്യേകതയും ഇത്തവണയുണ്ടായിരുന്നു.\n2016 ൽ കോൺഗ്രസിനു 44 സീറ്റും 12.25 % വോട്ടും, സിപിഎമ്മിന് 26 സീറ്റും 19.75 % വോട്ടും ലഭിച്ചിരുന്നു; സിപിഐക്ക് ഒരു സീറ്റും 1.45 % വോട്ടും. ഇത്തവണ, ഒടുവിൽ ലഭ്യമായ കണക്കുകളനുസരിച്ച്,3പാർട്ടിക്കും സീറ്റൊന്നുമില്ല. വോട്ട് ശതമാനം: സിപിഎം 4.67, കോൺഗ്രസ് 2.98, സിപിഐ 0.23.\nസിപിഎം കേന്ദ്ര നിലപാടിനു വിരുദ്ധമായാണ് ബംഗാളിൽ 2016 ൽ കോൺഗ്രസുമായി സഹകരിച്ചത്. തങ്ങളോട് ആലോചിക്കാതെ കോൺഗ്രസുമായി ധാരണയുണ്ടാക്കിയെന്നായിരുന്നു അന്നു സിപിഐയുടെ പരാതി. കോൺഗ്രസുമായി ധാരണയെന്ന തെറ്റു തിരുത്തണമെന്നായിരുന്നു അന്നു സിപിഎം കേന്ദ്ര കമ്മിറ്റി ബംഗാൾ ഘടകത്തിനു നൽകിയ നിർദേശം. ഈ വിഷയത്തിൽ ബംഗാൾ ഘടകവും കേന്ദ്ര നേതൃത്വവുമായുണ്ടായ തർക്കം പാർട്ടിയെ പിളർത്തുമെന്ന സ്ഥിതിവരെയെത്തിയിരുന്നു. ഒടുവിൽ, നിലനിൽപിനെന്നോണം, കോൺഗ്രസ് ഉൾപ്പെടെ മതനിരപേക്ഷ കക്ഷികളുമായി ധാരണായാവമെന്ന് 2018 ലെ പാർട്ടി കോൺഗ്രസ് തീരുമാനിച്ചു.\nഇത്തവണ ഇടതും കോൺഗ്രസും കൂടിയാലോചിച്ചു ധാരണയുണ്ടാക്കി. അതിനിടെയാണ് അബ്ബാസ് സിദ്ദിഖിയുടെ ഇന്ത്യൻ സെക്കുലർ ഫ്രണ്ട് (ഐഎസ്എഫ്) എന്ന പുതിയ പാർട്ടിയുടെ രംഗപ്രവേശം. ഈ ന്യൂനപക്ഷ പാർട്ടിയുമായുള്ള സഹകരണം കോൺഗ്രസിലും സിപിഎമ്മിലും തർക്കങ്ങൾക്കു വഴിവച്ചു. ഒടുവിൽ, ഐഎസ്എഫുമുള്ള മുന്നണിയുടെ നേതൃത്വം സിപിഎമ്മിനെന്നു ധാരണയായി.\nത്രിപുരയിൽ അധികാരത്തിലുള്ള ബിജെപിയിൽ ആഭ്യന്തര പ്രശ്നങ്ങളേറെയുണ്ട്. അവിടെ നിയമസഭയിൽ 16 സീറ്റുള്ള സിപിഎം, തിരിച്ചുവരവിനുള്ള ശ്രമം തുടരുകയുമാണ്. എന്നാൽ, പല പരീക്ഷണങ്ങളും നടത്തിയിട്ടും ബംഗാളിൽ മാറ്റം സാധ്യമാകുന്നില്ലെന്നതാണ് സിപിഎമ്മിനെ കടുത്ത പ്രതിസന്ധിയിലാക്കുന്നത്. ബംഗാളിൽ സംയുക്ത മുന്നണിയുടെയും ഇടതിന്റെയും പരാജയം നിരാശയുണ്ടാക്കുന്നുവെന്നാണു പൊളിറ്റ്ബ്യൂറോ പ്രതികരിച്ചത്. സ്വയംവിമർശനപരമായ അവലോകനം നടത്തി പാഠങ്ങൾ മനസ്സിലാക്കുമെന്നും പറയുന്നു. ഐഎസ്എഫുമായുള്ള കൂട്ടുകെട്ട് ദോഷം ചെയ്തെന്നു വിമർശനമുണ്ട്. ബിജെപിയെ ചെറുക്കുയെന്നതാണ് മുഖ്യലക്ഷ്യമെന്നും അതിനു സാധിക്കുക തൃണമൂലിനാണെന്നും വിലയിരുത്തിയായിരുന്നത്രേ ഇത്തവണ മുസ്‌ലിം വോട്ട്. അതിൽ ഏറിയ പങ്കും തൃണമൂലിനുതന്നെ ലഭിച്ചു. തൃണമൂലുമായി സഹകരിച്ചാൽ, ഇടതിനും കോൺഗ്രസിനും ലഭിക്കുന്ന തൃണമൂൽ വിരുദ്ധ വോട്ടുകൾ നഷ്ടപ്പെടുമെന്ന സിപിഎം കേന്ദ്ര നേതൃത്വത്തിന്റെ വിലയിരുത്തലും പാളി. സിപിഎം ചെറുപ്പക്കാർക്കു കൂടുതലായി സീറ്റ് നൽകിയെങ്കിലും ബംഗാളിലെ പാർട്ടി നേതൃത്വം തികച്ചും ദുർബലമെന്നാണു വിമർശനം.\nContent Highlights: Bengal election result: CPM account closed


ഇന്നിൽ ജീവിക്കുന്ന ഒരു കൂട്ടം മനുഷ്യരുടെ കഥയാണ് 'സത്യം പറഞ്ഞാ വിശ്വസിക്കുവോ?': സജീവ് പാഴൂർ- National film award winner Sajeev Pazhoor on his latest film Sathyam Paranja Viswasikkuvo\nSathyam Paranja Viswasikkuvo Film Sajeev Pazhoor Script Writer National Film Award Winner Interview\nഇന്നിൽ ജീവിക്കുന്ന ഒരു കൂട്ടം മനുഷ്യരുടെ കഥയാണ് 'സത്യം പറഞ്ഞാ വിശ്വസിക്കുവോ?': സജീവ് പാഴൂർ\n'തൊണ്ടിമുതലി'നു കിട്ടിയ എന്തു പുരസ്കാരവും വിമർശനവും പ്രശംസയുമെല്ലാം അതിനു മാത്രം കിട്ടിയതാണ്, അതു അവസാനിച്ചു. വീണ്ടുമൊരു 'തൊണ്ടിമുതലി'ന്റെ ആവശ്യമില്ല. വ്യത്യസ്തമായ സിനിമകൾ ചെയ്യണം എന്നാണ് ആഗ്രഹം\nJuly 10, 2019 02:24:44 pm\n‘തൊണ്ടിമുതലും ദൃക്‌സാക്ഷിയും’ എന്ന ചിത്രത്തിലൂടെ മികച്ച തിരക്കഥയ്ക്കുള്ള ദേശീയ പുരസ്‌ക്കാരം നേടിയ സജീവ് പാഴൂര് തിരക്കഥ ഒരുക്കുന്ന ചിത്രമാണ് ‘സത്യം പറഞ്ഞാ വിശ്വസിക്കുവോ?’. ബിജു മേനോൻ പ്രധാന കഥാപാത്രമായെത്തുന്ന ഈ ചിത്രത്തിലൂടെ നടി സംവൃത സുനിലും ഒരിടവേളയ്ക്ക് ശേഷം മലയാളസിനിമയിലേക്ക് തിരിച്ചെത്തുകയാണ്.\nജൂലൈ 12 ന് ‘സത്യം പറഞ്ഞാ വിശ്വസിക്കുവോ?’ തിയേറ്ററുകളിലെത്താനിരിക്കെ ചിത്രത്തിന്റെ വിശേഷങ്ങൾ ഇന്ത്യൻ എക്സ്‌പ്രസ്സ് മലയാളത്തോട് പങ്കുവയ്ക്കുകയാണ് സജീവ്.\n‘ഒരു വടക്കന് സെല്‍ഫി’യുടെ സംവിധായകനായ ജി പ്രജിത്ത് ആണ് ചിത്രം സംവിധാനം ചെയ്തിരിക്കുന്നത്. ” പ്രജിത്തുമായുള്ള വർഷങ്ങൾ നീണ്ട സൗഹൃദത്തിന്റെയും നിരന്തരമായ ചർച്ചകളുടെയും തുടർച്ചയാണ് ‘സത്യം പറഞ്ഞാ വിശ്വസിക്കുവോ?’ എന്ന ചിത്രം.” സജീവ് സംസാരിച്ചു തുടങ്ങി.\n” പ്രജിത്തുമായി വളരെ മുൻപു തന്നെ സൗഹൃദമുണ്ട്. ആറു വർഷം മുൻപു തന്നെ ഞങ്ങൾ പല വിഷയങ്ങളും സിനിമയാക്കുന്നതിനെ കുറിച്ചൊക്കെ സംസാരിക്കുന്നുണ്ടായിരുന്നു. ഈ കഥയുടെ ഒരു രൂപരേഖ ആയപ്പോൾ ഞാൻ പ്രജിത്തിനോട് സംസാരിക്കുകയായിരുന്നു. പ്രജിത്തുമായുള്ള വ്യക്തിപരമായ അടുപ്പവും സൗഹൃദത്തിന്റെ അന്തരീക്ഷവും പരസ്പരമുള്ള വിശ്വാസവും സിനിമയ്ക്ക് ഗുണം ചെയ്തിട്ടുണ്ട്.”\n“ഇതേ കഥ ‘തൊണ്ടിമുതലി’ന്റെ നിർമ്മാതാവായ സന്ദീപ് സേനനോടും ഞാൻ ചർച്ച ചെയ്തിരുന്നു. കഥയിഷ്ടപ്പെട്ട സന്ദീപ് ഈ ചിത്രം നമുക്കു ചെയ്യാം എന്നു പറഞ്ഞു. സന്ദീപ്, അനീഷ്, രമാദേവി എന്നിവർ ചേർന്നാണ് ‘സത്യം പറഞ്ഞാ വിശ്വസിക്കുവോ?’ നിർമ്മിച്ചിരിക്കുന്നത്. വളരെ വേഗത്തിൽ സംഭവിച്ച ഒന്നാണ് ഈ ചിത്രം എന്നു വേണമെങ്കിൽ പറയാം, ഒരു വർഷത്തിനകത്ത് കഥയും തിരക്കഥയും ഷൂട്ടിംഗും എല്ലാം നടന്നു,” സജീവ് പറയുന്നു.\nവാർക്കപ്പണി ചെയ്യുന്ന ഒരു കഥാപാത്രമാണ് ചിത്രത്തിലെ സുനി (ബിജു മേനോൻ). സുനിക്കൊപ്പം കൊച്ചച്ചനായ കറുപ്പായി (അലൻസിയർ), താമര (സുധി കോപ്പ), പ്രസാദ് (ദിനേഷ് പ്രഭാകർ), പിന്നെ ഒരു ബംഗാളി കഥാപാത്രം ഷാനവാസ് (മംഗൾ) എന്നിങ്ങനെ പണിക്കാരുടെ ഒരു സംഘം തന്നെയുണ്ട്. ഇവരുടെ ജീവിതം രസകരമാണ്. ഇന്ന് എന്നൊരു സംഭവമേ അവരുടെ ജീവിതത്തിലുള്ളൂ, നാളെ എന്നൊരു കരുതലൊന്നുമില്ല. ഇന്ന് രസകരമായി ജീവിക്കുക എന്നതാണ് അവരുടെ ഐഡിയ. അങ്ങനെ ജീവിച്ചു പോവുന്ന ഒരു കൂട്ടം ആളുകളുടെ ജീവിതമാണ് സിനിമ പറയുന്നത്. സുനിയുടെ ഭാര്യയാണ് ഗീത (സംവൃത)- പണിയ്ക്കു പോയ വീട്ടിലെ പെണ്ണിനെ പ്രേമിച്ച് കല്യാണം കഴിച്ചതാണ് അയാൾ. അവരുടെ രസകരമായ ജീവിതത്തിനിടയിൽ സംഭവിക്കുന്ന ചില കാര്യങ്ങളിലൂടെയാണ് കഥ മുന്നോട്ട് പോവുന്നത്.\nതന്റെ ജീവിതത്തിൽ താൻ കണ്ട ചില കഥാപാത്രങ്ങൾ ഈ സിനിമയ്ക്ക് ഗുണം ചെയ്തിട്ടുണ്ടെന്ന് സജീവ് പറയുന്നു. “ഇതിന്റെ കഥ പൂർണമായും ഫിക്ഷനാണ്. എന്നാൽ അതേസമയം, ജീവിതത്തിൽ സംഭവിച്ചേക്കാവുന്ന ഒരു കഥയാണ് താനും. എന്റെ വീടിന്റെ പണി നടക്കുമ്പോഴാണ് വാർക്കപ്പണിയൊക്കെ ചെയ്യുന്ന നിർമ്മാണ തൊഴിലാളികളുടെ ജീവിതം അടുത്തുനിന്ന് ശ്രദ്ധിക്കാൻ തുടങ്ങിയത്. അവർക്കൊപ്പം കൂടുതൽ യാത്ര ചെയ്യാനും സംസാരിക്കാനും അവരുടെ ജീവിതത്തിലെ കുഞ്ഞുകുഞ്ഞു രസങ്ങളും സന്തോഷങ്ങളുമൊക്കെ അടുത്തുനിന്ന് കാണാനും സാധിച്ചു. ആ അനുഭവങ്ങളും തിരക്കഥയെഴുത്തിൽ ഏറെ ഗുണം ചെയ്തിട്ടുണ്ട്.” സജീവ് പറഞ്ഞു.\nഎന്റെ തിരക്കഥയുടെ ആദ്യവായനക്കാർ ഭാര്യയും മകളും\nഓരോ തിരക്കഥയും ഞാനെഴുതി കഴിയുമ്പോൾ ആദ്യത്തെ വായനക്കാർ എന്റെ പ്രായപൂർത്തിയായ മകളും ഭാര്യയുമാണ്. അവർ വായിക്കുമ്പോൾ ബുദ്ധിമുട്ട് തോന്നാത്തത് മാത്രമേ എഴുതാൻ ശ്രമിക്കാറുണ്ട്. ആ ഗ്യാരണ്ടി ഈ സിനിമയിലും ഉണ്ട്. ‘തൊണ്ടിമുതലി’ൽ നിന്നും ഏറെ വ്യത്യസ്തമായൊരു ഫാമിലി എന്റർടെയിനർ ആയിട്ടാണ് ‘സത്യം പറഞ്ഞാ വിശ്വസിക്കുവോ’ ഒരുക്കിയിട്ടുള്ളത്. ‘തൊണ്ടിമുതലിന്റെ’ സ്ട്രീമിൽ നിന്നും പൂർണ്ണമായും മാറി നിൽക്കുന്ന ഒന്നാവണം എന്നത് ബോധപൂർവ്വമെടുത്ത ഒരു തീരുമാനമാണ്. ‘തൊണ്ടിമുതലി’നു കിട്ടിയ എന്തു പുരസ്കാരവും വിമർശനവും പ്രശംസയുമെല്ലാം അതിനു മാത്രം കിട്ടിയതാണ്, അതു അവസാനിച്ചു. വീണ്ടുമൊരു ‘തൊണ്ടിമുതലി’ന്റെ ആവശ്യമില്ല. വ്യത്യസ്തമായ സിനിമകൾ ചെയ്യണം എന്നാണ് ആഗ്രഹം.\n‘സത്യം പറഞ്ഞാ വിശ്വസിക്കുവോ?’ എന്ന ചിത്രം ഉദ്ദേശിച്ച ഴോണറിൽ തന്നെ കൊണ്ടെത്തിക്കാൻ സാധിച്ചിട്ടുണ്ട്, അതിൽ ആത്മവിശ്വാസമുണ്ട്. കുടുംബ പ്രേക്ഷകർക്ക് ഇഷ്ടപ്പെടുന്ന രീതിയിൽ ഒരുക്കിയ ചിത്രം സാമൂഹിക പ്രസക്തിയുള്ള വിഷയങ്ങളും പറയുന്നുണ്ട്.\nബിജു മേനോൻ സുനിയാകുമ്പോൾ\nബിജു ചേട്ടന് ഇത്തരം കഥാപാത്രങ്ങളെയൊക്കെ നന്നായി അറിയാം. ഇത്തരം ജോലികൾ ചെയ്യുന്നവരൊക്കെയായി നല്ല രീതിയിൽ ആശയവിനിമയം നടത്തുകയും താഴെ തട്ടിൽ നിന്നുകൊണ്ട് അവരെ നിരീക്ഷിക്കുകയും ഒക്കെ ചെയ്തിട്ടുള്ള ഒരു അഭിനേതാവാണ് അദ്ദേഹം. അതുകൊണ്ടു തന്നെ വളരെ വേഗത്തിൽ ആ കഥാപാത്രത്തെ പിടി കിട്ടിയിട്ടുണ്ട്. കഥാപാത്രമായി മാറാൻ ബിജു മേനോന് അധികം ബുദ്ധിമുട്ടേണ്ടി വന്നില്ല, അലസിയറിനും അതെ. രസകരമായി തന്നെ കഥാപാത്രങ്ങളെ അവതരിപ്പിക്കാൻ അവർക്ക് സാധിച്ചിട്ടുണ്ട്.\nസംവൃതയെ നിർദ്ദേശിക്കുന്നത് ബിജു മേനോൻ\nകഥ രൂപപ്പെടുന്ന സമയത്ത് ആര് ഈ കഥാപാത്രം ചെയ്യും എന്നൊന്നും മനസ്സിലുണ്ടായിരുന്നില്ല. തിരക്കഥ എഴുത്തിലേക്ക് ഇരിക്കുമ്പോഴാണ് അത്തരം കാര്യങ്ങൾക്കൊക്കെ ഒരു വ്യക്തത വരുന്നത്. ചിത്രത്തിന്റെ ഒരു ഘട്ടത്തിലാണ് സംവൃത സിനിമയിലേക്ക് എത്തുന്നത്. ബിജു ചേട്ടനാണ് സംവൃതയെ നിർദ്ദേശിക്കുന്നത്. സംവൃത അഭിനയിക്കുമോ, തിരിച്ചു വരാൻ താൽപ്പര്യമുണ്ടോ എന്നൊന്നും അറിയാത്ത സമയമാണ്. ഒന്നു പറഞ്ഞു നോക്കൂ എന്ന നിർദ്ദേശം ബിജു ചേട്ടൻ മുന്നോട്ട് വെച്ചപ്പോൾ വിളിച്ചു സംസാരിച്ചു. ഫോണിലാണ് കഥ പറഞ്ഞത്, കഥ കേട്ടപ്പോൾ സംവൃത സമ്മതിച്ചു. ഗീത എന്ന കഥാപാത്രം സംവൃതയുടെ കയ്യിൽ ഭദ്രമായിരുന്നു.\nകാലവും സമയവും സിനിമയ്ക്ക് അപ്പുറത്താണ്\nഎഡിറ്റ് എന്നൊരു സാധ്യത ഉള്ളിടത്തോളം കാലം, സിനിമയ്ക്ക് കാലവും സമയവും ബാധകമല്ലെന്നാണ് ഞാൻ കരുതുന്നത്. കാലവും സമയവും സിനിമയ്ക്ക് അപ്പുറത്താണ്. ജീവിതവുമായി എത്രത്തോളം അടുത്തുനിൽക്കുന്നു എന്നതാണ് എന്റെയൊരു മാനദണ്ഡം. ഒരു സിനിമ പ്രേക്ഷകൻ കാണുമ്പോൾ ആ കഥ തനിക്കോ തന്റെ പരിചയത്തിലോയുള്ള ആർക്കെങ്കിലും സംഭവിച്ചതാവാം എന്നു തോന്നിയാൽ, അല്ലെങ്കിൽ ഈ കഥാപാത്രത്തെ ഞാനെവിടെയോ കണ്ടിട്ടുണ്ടെന്ന് തോന്നിയാൽ അതാണ് ഒരു എഴുത്തുകാരൻ എന്ന രീതിയിൽ ഞാൻ കാണുന്ന വിജയം. ഇപ്പോൾ തൊണ്ടി മുതലിനെ കുറിച്ച് പറയുകയാണെങ്കിൽ, ‘തൊണ്ടിമുതൽ’ ഇന്ത്യയിലെവിടെ വേണമെങ്കിലും സംഭവിക്കാവുന്ന ഒരു കഥയാണ്.\nഷാജി കരുൺ സാറിനൊപ്പമാണ് ഞാൻ ആദ്യകാലത്ത് വർക്ക് ചെയ്തിട്ടുള്ളത്. ഞാൻ സിനിമ പഠിച്ച ഇൻസ്റ്റിറ്റ്യൂട്ടും അദ്ദേഹമാണ്. സിനിമ ഗൗരവകരമായൊരു കലയാണ് എന്നാണ് അദ്ദേഹമെപ്പോഴും പറയാറുള്ളത്. ആ വാക്കുകൾ എന്നെ സ്വാധീനിച്ചിട്ടുണ്ട്, അതേ അടിസ്ഥാന പ്രമാണങ്ങളിലാണ് ഞാനും പ്രവർത്തിക്കുന്നത്.\nജോഷി സാറിനു വേണ്ടി ഒരു കഥയെഴുതുന്നുണ്ട്. പിന്നെ നാദിർഷ- ദിലീപ് ചിത്രം ‘കേശു ഈ വീടിന്റെ നാഥൻ’ അതിന്റെയും ജോലികൾ നടക്കുന്നു. ഓരോ സിനിമയും വേറിട്ട രീതിയിൽ പറയണം എന്നാണ് ആഗ്രഹം. എങ്ങനെ വ്യത്യസ്തമാക്കാം എന്നു ചിന്തിക്കുന്നു, അതിനുള്ള ശ്രമങ്ങളിലാണ്.\nTags: Biju Menon, National Film Awards, New Release, Samvritha Sunil


പോലീസ് നേരായ വഴിക്കല്ല പോകുന്നതെന്ന് എല്‍ദോ; ഞങ്ങള്‍ക്കും വേദനയുണ്ടെന്ന് കോടിയേരി | eldo abraham mla against police-lathicharge unfortunate says kodiyeri balakrishnan\nപോലീസ് നേരായ വഴിക്കല്ല പോകുന്നതെന്ന് എല്‍ദോ; ഞങ്ങള്‍ക്കും വേദനയുണ്ടെന്ന് കോടിയേരി\nJul 24, 2019, 11:44 AM IST\nകമ്യൂണിസ്റ്റ് പ്രവര്‍ത്തകന്റെ ഐഡന്റിറ്റി ചോദ്യം ചെയ്താല് അംഗീകരിക്കില്ലെന്നും അദ്ദേഹം വ്യക്തമാക്കി\nകൊച്ചി: സിപിഐ നടത്തിയ ഡിഐജി ഓഫീസ് മാര്‍ച്ചില് ലാത്തിചാര്‍ജില് തനിക്കടക്കമുള്ളവര്‍ക്കെതിരെയുണ്ടായ മര്‍ദനത്തില് പോലീസിനെതിരെ എല്‍ദോ എബ്രാഹാം എം.എൽ.എ. കേരളത്തില് പോലീസ് നേരായ വഴിക്കല്ല പോകുന്നത്. പോലീസിന്റെ ഭാഗത്ത് നിന്ന് തുടര്‍ച്ചയായി വീഴ്ചയുണ്ടാകുന്നു. തെറ്റ് കണ്ടാല് ചൂണ്ടിക്കാട്ടാന് സിപിഐക്ക് മടിയില്ല. തിരുത്തല് ശക്തിയായി തന്നെ സിപിഐ തുടരുമെന്നും എല്‍ദോ പറഞ്ഞു.\nകമ്യൂണിസ്റ്റ് പ്രവര്‍ത്തകന്റെ ഐഡന്റിറ്റി ചോദ്യം ചെയ്താല് അംഗീകരിക്കില്ലെന്നും അദ്ദേഹം വ്യക്തമാക്കി. ആശുപത്രിയില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. ഇതിനിടെ എറണാകുളം ജില്ലാ കളക്ടര് എല്‍ദോ എബ്രഹാമില് നിന്ന് വിവരങ്ങള് ശേഖരിച്ചു. അക്രമത്തില് പരിക്കേറ്റ പോലീസുകാരുടേയും മൊഴിയെടുക്കും.\nസിപിഐ നേതാക്കള്‍ക്ക് നേരെയുണ്ടായ ലാത്തിചാര്‍ജില് മുഖ്യമന്ത്രി ആവശ്യപ്പെട്ടതനുസരിച്ചാണ് എറണാകുളം ജില്ലാ കളക്ടര് സംഭവം അന്വേഷിക്കുന്നത്.\nഅതേ സമയം സിപിഐ നേതാക്കള്‍ക്കെതിരെയുണ്ടായ പോലീസ് നടപടി ദൗര്‍ഭാഗ്യകരമാണെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞു. ഉണ്ടാകാന് പാടില്ലാത്ത സംഭവമാണ് ഉണ്ടായത്. ഇക്കാര്യത്തില് സിപിഎമ്മിനും വേദനയുണ്ട്. കളക്ടറുടെ റിപ്പോര്‍ട്ടിന് ശേഷം സര്‍ക്കാര് തീരുമാനം എടുക്കും. സിപിഐയുമായുള്ള തര്‍ക്കങ്ങള് പരിഹരിക്കാന് നടപടിയുണ്ടാകുമെന്നും അദ്ദേഹം പറഞ്ഞു.\nContent Highlights: eldo abraham,police-lathicharge,kodiyeri balakrishnan\nKochi: MLA Eldho Abraham criticised the police force in connection with the lathi ..


ബംഗാൾ ഉൾക്കടലിൽ ദുർബല ന്യൂനമർദങ്ങളുടെ ഘോഷയാത്ര | low-pressure area in west bengal sea | Madhyamam\nHomechevron_rightNewschevron_rightLocal Newschevron_rightPalakkadchevron_rightബംഗാൾ ഉൾക്കടലിൽ ദുർബല...\ndate_range 21 Aug 2020 3:31 AM GMT\nബംഗാൾ ഉൾക്കടലിൽ ദുർബല ന്യൂനമർദങ്ങളുടെ ഘോഷയാത്ര\nകാർഷികവൃത്തിയെയും ജലലഭ്യതയെയും കാര്യമായി ബാധിക്കുമെന്ന് കാലാവസ്ഥ നിരീക്ഷകർ\nപാലക്കാട്: ബംഗാൾ ഉൾക്കടലിൽ ഈ മാസം നടക്കുന്നത് ദുർബല ന്യൂനമർദങ്ങളുടെ ഘോഷയാത്ര. ന്യൂനമർദം ദുർബലമാകുന്നത് കേരളമടക്കമുള്ള സംസ്ഥാനങ്ങളിലെ കാർഷികവൃത്തിയെയും ജലലഭ്യതയെയും കാര്യമായി ബാധിക്കുമെന്ന് കാലാവസ്ഥ നിരീക്ഷകൻ രാജീവൻ എരിക്കുളം പറഞ്ഞു. ആഗസ്റ്റ് 23ഓടെ പുതിയ ന്യൂനമർദം രൂപപ്പെടാനുള്ള സാധ്യത കേന്ദ്രകാലാവസ്ഥാവകുപ്പ് പ്രവചിച്ചിട്ടുണ്ട്. ഇതോടെ ഈ മാസം ഉണ്ടാകുന്ന നാലാമത്തെ ന്യൂനമർദമാകുമിത്. കാലവർഷം തുടങ്ങിയ ശേഷം ഈ സീസണിൽ ആകെ ആറ് ന്യൂനമർദങ്ങളാണുണ്ടായത്. ഇതിൽ അഞ്ചും ബംഗാൾ ഉൾക്കടലിലാണ്. ഒരെണ്ണം ഗുജറാത്തിന് മുകളിലായും രൂപം കൊണ്ടു. ജൂൺ ഒമ്പതിന് ബംഗാൾ ഉൾക്കടലിലായിരുന്നു ആദ്യ ന്യൂനമർദം. ജൂലൈ ആദ്യ ആഴ്ച ഗുജറാത്തിന് മുകളിലും അതേ ആഴ്ച തന്നെ ബംഗാൾ ഉൾക്കടലിൽ മൂന്നാമത്തെയും ന്യൂനമർദം രൂപപ്പെട്ടു.\n2019ൽ ജൂൺ-സെപ്റ്റംബർ കാലഘട്ടത്തിൽ ആകെ 14 ന്യൂനമർദങ്ങൾ രൂപപെട്ടപ്പോൾ രണ്ടെണ്ണം അതിതീവ്ര ചുഴലിക്കാറ്റായും രണ്ടെണ്ണം തീവ്ര ന്യൂനമർദങ്ങളായും മാറി. ആഗസ്റ്റിൽ മാത്രം അഞ്ച് ന്യൂനമർദങ്ങളുണ്ടായി. ഒരെണ്ണം അതിതീവ്ര ന്യൂനമർദമായും ഒരെണ്ണം തീവ്ര ന്യൂനമർദമായും മാറി. ആഗസ്റ്റ് ആറിന് ബംഗാൾ ഉൾക്കടലിൽ രൂപപ്പെട്ട ന്യൂനമർദം ശക്തി പ്രാപിച്ചത് കേരളം ഉൾപ്പെടെയുള്ള സംസ്ഥാനങ്ങളിൽ പ്രളയത്തിനും കാരണമായി. 2018ൽ ആകെ 10 ന്യൂനമർദങ്ങൾ കാലവർഷ ഭാഗമായി രൂപപ്പെട്ടപ്പോൾ ഒരെണ്ണം ചുഴലിക്കാറ്റായി മാറി. ഒരെണ്ണം അതിതീവ്ര ന്യൂനമർദമായും നാലെണ്ണം തീവ്ര ന്യൂനമർദമായും ശക്തി പ്രാപിച്ചു. ആഗസ്റ്റിൽ നാല് ന്യൂനമർദങ്ങൾ രൂപപ്പെട്ടപ്പോൾ രണ്ടെണ്ണം ശക്തി പ്രാപിച്ച് തീവ്ര ന്യൂനമർദമായി.\nആഗസ്റ്റ് 13ന് ബംഗാൾ ഉൾക്കടലിൽ ഒഡിഷ തീരത്തിന് സമീപം രൂപപ്പെട്ട ന്യൂനമർദം തീവ്രമായി കേരളത്തിലും കർണാടകയിലും കനത്ത മഴ പെയ്യിച്ചു. 2017ൽ 14 ന്യൂനമർദമുണ്ടായപ്പോൾ ഒരെണ്ണം അതിതീവ്ര ന്യൂനമർദമായും രണ്ടെണ്ണം തീവ്ര ന്യൂനമർദമായും മാറി. എന്നാൽ, ആഗസ്റ്റിൽ ആകെ രണ്ട് ന്യൂനമർദങ്ങൾ മാത്രമാണുണ്ടായത്. പകരം ജൂണിൽ അഞ്ചും ജൂലൈയിൽ ആറുമുണ്ടായി.\nTAGS:low-pressure area bengal sea


വാങ്ങിയ കിറ്റിന് നന്ദി കാണിച്ച കേരളമേ....നന്ദി | Kerala Times\nവാങ്ങിയ കിറ്റിന് നന്ദി കാണിച്ച കേരളമേ….നന്ദി\nഞ്ച് വർഷം കൂടുമ്പോൾ ഭരണ മാറ്റം എന്ന കലാപരിപാടിക്ക് മാറ്റം\nഉണ്ടചോറിന് നന്ദി കാണിക്കണമെന്നൊരു ചൊല്ലുണ്ട്, കേരളീയർ അത് കാണിച്ചു.\nകേരളത്തിലെ വാശിയേറിയ തെരഞ്ഞെടുപ്പിൽ യു ഡി എഫ് മൂക്കുംകുത്തി വീണു. പിണറായി വിജയൻ ചരിത്രം രചിച്ചുകൊണ്ട് നേടിയത് തുടർഭരണം. അഞ്ച് വർഷം കൂടുമ്പോൾ ഭരണ മാറ്റം എന്ന കലാപരിപാടിക്ക് മാറ്റം വന്നിരിക്കുന്നു.\nകിറ്റും, പെൻഷനും വാങ്ങിയ മലയാളികൾ വോട്ട് ചെയ്യണമെന്ന മുഖ്യമന്ത്രിയുടെ ആവശ്യം കേരളീയർ അംഗീകരിച്ചു. അവർ ഇടം വലം നോക്കാതെ ഇടതിന് വോട്ടു ചെയ്തു. അങ്ങിനെ കേരളം പുതുചരിത്രം രചിച്ചു,\nപാവം, കേരളത്തിന്റെ അടുത്ത മുഖ്യമന്ത്രിയാവാനായി ഇത്രയും കാലം വെള്ളം കോരുകയും വിറക് വെട്ടുകയും ചെയ്ത പാവം രമേശ് ചെന്നിത്തലയുടെ അദ്ധ്വാനമെല്ലാം വെറുതെയായി. ആ ഗാന്ധിശിഷ്യന്റെ വേദനകൾ ആരറിഞ്ഞു.\nബി ജെ പി വോട്ടുകൾ എങ്ങോട്ടുപോയി ?\nകേരളത്തിൽ തെരെഞ്ഞെടുപ്പിൽ ഒട്ടേറെ താമരകൾ വിരിയുമെന്നായിരുന്നു ബി ജെ പി അവകാശപ്പെട്ടിരുന്നത്. താമരകൾ ഭരിക്കുന്ന ഒരു ദിനമാണ് വരാനിരിക്കുന്നതെന്നും താമരപ്പാർട്ടിയുടെ അധ്യക്ഷൻ പറഞ്ഞു കളഞ്ഞു. 140 സീറ്റുകളാണ് കേരളത്തിലുള്ളത്. 35 സീറ്റുകൾ കിട്ടിയാൽ കേരളത്തിൽ മന്ത്രിസഭയുണ്ടാക്കുമെന്നും താമരമാമൻ അവകാശപ്പെട്ടു. ഇതോടെ എല്ലാവരും കോൺഗ്രസിനെ സംശയിച്ചു. കോൺഗ്രസിനെ വിജയിപ്പിച്ചാൽ അത് ബി ജെ പി സർക്കാർ ഉണ്ടാക്കുമോ എന്നൊരു സംശയം ന്യൂനപക്ഷങ്ങൾക്കിടയിൽ ഉണ്ടായി, അതോടെ വോട്ടുകളെല്ലാം വഴിമാറി.\nപാലക്കാട് മെട്രോമാനെ ബി ജെ പിയുടെ മുഖ്യമന്ത്രിയായി പ്രഖ്യാപിച്ച ആ ദിനത്തെക്കുറിച്ചാണ് ഇപ്പോൾ ഓർമ്മവരുന്നത്. പാവം ഇ ശ്രീധരൻ, എത്രയെത്ര പാലങ്ങൾ കെട്ടിയതാണ്. എല്ലാം അതിഗംഭീരമായിരുന്നു, പക്ഷേ, ഒടുവിൽ കെട്ടിയ മനക്കോട്ടകൾ തകർന്നടിഞ്ഞു. പാർട്ടി ആവശ്യപ്പെട്ടാൽ മുഖ്യമന്ത്രിയാവുമെന്നായിരുന്നു ശ്രീധരൻ സാറിന്റെ പ്രതികരണം. മെട്രോമാൻ ജിക്ക് വോട്ടു ചോദിക്കാൻ സാക്ഷാൽ മോദി ജി വരെ വന്നു. മോദി ശരിക്കും ആൾക്കൂട്ടം കണ്ട് ഞെട്ടുകയും ചെയ്തു. ഒരു മണ്ഡലത്തിൽ ഇതാണ് കഥയെങ്കിൽ കേരളം താമരകളാൽ സമ്പന്നമാവുമെന്ന് മോദിജി കരുതി. പക്ഷേ, എന്തു ചെയ്യാം, കോൺഗ്രസിലെ യുവ തുർക്കിയ്ക്ക് മുന്നിൽ മെട്രോമാൻ പാളം തെറ്റി വീഴുന്നതാണ് ഒടുവിൽ നാം കണ്ട കാഴ്ച.\nപാലക്കാട് ഇതാണ് കഥയെങ്കിൽ അങ്ങ് നേമത്ത്, കുമ്മനം ജികേരളത്തിലെ ഗുജറാത്തിൽ അടിപതറുന്ന കാഴ്ചയാണ് ഹൃദയം തകർത്തത്. വി ശിവൻകുട്ടിയെന്ന വിപ്ലവ പാർട്ടിയുടെ നേതാവ് നേമത്ത് വിജയിച്ചതോടെ നേമത്തിന്റെ ഗുജറാത്ത് പരിവേഷം അസ്തമിക്കുന്നതും നാം കാണേണ്ടിവന്നു. രാജഗോപാൽ ഒരിക്കൽ ജയിച്ചുകയറിയതാണ് നേമത്തെ ഗുജറാത്തായി കുമ്മനം രാജശേഖരന് തോന്നിയത്. നേമത്തിന്റെ എം എൽ എ യാവാൻ മാനസികമായി തയ്യാറാറെടുപ്പുകൾ നടത്തിയ കുമ്മനം ജീ പൊറുക്കുക.\nകേരളം ആരു ഭരിക്കണമെന്ന് തീരുമാനിക്കുന്നത് ബി ജെ പി യായിരിക്കുമെന്ന് പ്രഖ്യാപിച്ചതിനു ശേഷം ഹെലികോപ്റ്ററിൽ യാത്ര ചെയ്ത് സംസ്ഥാനത്ത് നടപ്പാക്കേണ്ട വികസന പദ്ധതികൾ തയ്യാറാക്കുകയായിരുന്നു കെ സുരേന്ദ്രൻ. മഞ്ചേശ്വരത്തും കോന്നിയിലും ജയിച്ചാൽ ഏത് സീറ്റ് രാജിവെക്കണമെന്ന് ഓർത്ത് വേവലാതിപ്പെടുമ്പോഴാണ് എല്ലാം തീർന്നെന്ന വാർത്ത വരുന്നത്. സ്വാമിയേ ശരണമയ്യപ്പാ…. അറിവില്ലാ പൈതങ്ങളോട് പൊറുക്കണേ….\nശോഭാ സുരേന്ദ്രൻ അവതരിത്തതിന്റെ ഉദ്ദേശം തന്നെ കെ സുരേന്ദ്രനെ രാഷ്ട്രീയമായി ഇല്ലാതാക്കുകയെന്നതാണ്. ഇതാ സംഘാംഗങ്ങളെ ഉടൻ ആ ക്രീയയിലേക്ക് കടക്കും, കാത്തിരിപ്പിൻ.\nമന്ത്രിയാവാൻ തയ്പ്പിച്ച കുപ്പായങ്ങൾ വിൽപ്പനയ്ക്ക്… വമ്പിച്ച ആദായ വിൽപ്പന\nകുറഞ്ഞ വിലയ്ക്ക് കുറേയധികം മന്ത്രിക്കുപ്പായങ്ങൾ റിഡക്ഷൻ വിലയ്ക്ക് വിൽപ്പനയ്ക്ക് വച്ചിരിക്കയാണ്.\nകേരളത്തിൽ മന്ത്രിയാവാനായി തയ്ച്ച കുപ്പായം വെറുതെയായ സങ്കടത്തിലാണ് പ്രമമുഖരിൽ കുറേപേർ. അതിൽ ഏറ്റവും ആദ്യം നമ്മൾ കാണാൻ പോവുന്നത് ശ്രീമാൻ ജോസ് കെ മാണിയെ ആണ്. കെ എം മാണി സാറിനെ പിന്നിൽ നിന്നും കുത്തിയവർക്കെതിരെ ഒരു വോട്ട് എന്നായിരുന്നു ജോസ് കെ മാണിയുടെ പ്രധാന മുദ്രാവാക്യം. പാലായിൽ അത് വോട്ടർമാർ കൃത്യമായി പാലിച്ചു, അതോടെ ജോസ് കെ മാണി തോറ്റു.\nയു ഡി എഫിൽ നിന്നുകൊണ്ട് ഒരു തെരഞ്ഞെടുപ്പിനെ നേരിട്ടാൽ മാണി സി കാപ്പനെ തോൽപ്പിക്കാൻ പറ്റില്ലെന്നും മന്ത്രിയാവുകയെന്ന സ്വപ്‌നം നടപ്പില്ലെന്നും മനസിലാക്കിയ ജോസ് കെ മാണി ഏറെ വൈകാതെ ഇടത് പാളയത്തിലെത്തി. വമ്പിച്ച സ്വീകരണമാണ് ഇടത് മുന്നണി ജോസിന് നൽകിയത്. സാധാരണ മുന്നണിയിൽ ഒരു പാർട്ടിയെ എടുക്കാനുള്ള ആചാരങ്ങളും അനുഷ്ടാനങ്ങളുമൊന്നും ഇല്ലാതെ ഉടനായിരുന്നു തീരുമാനം. മാനേജ് മെന്റ് ക്വാട്ടയിൽ പ്രവേശനം കിട്ടിയ ജോസ് കെ മാണി ചോദിച്ച സീറ്റും കൊടുത്തു. 1\n2 സീറ്റിൽ മത്സരിച്ചു, അഞ്ച് സീറ്റിൽ വിജയിച്ചു. ആഹ്ലാദം തിരതല്ലവേയാണ് ജോസ് കെ മാണി ഒരു കാര്യം തിരിച്ചറിഞ്ഞത്. സ്വന്തം തട്ടകത്തിൽ രണ്ടില വാടിയകാര്യം. ഇടതുപക്ഷം ഭരണത്തുടർച്ച നേടുമെന്ന് പറഞ്ഞു, അത് നടന്നു, വമ്പിച്ച വിജയം കൊയ്യുമെന്ന് പറഞ്ഞു. വമ്പിച്ചതല്ലെങ്കിലും അഞ്ച് സീറ്റും പിടിച്ചു. പക്ഷേ, ജയിച്ച് മന്ത്രിയാവുമെന്ന പ്രതീക്ഷയ്ക്ക് വലിയ തിരിച്ചടിയാണ് കിട്ടിയത്. ജോസിനോട് ഇങ്ങിനെ ഒരു പരീക്ഷണമായിപ്പോയല്ലോ ദൈവമേ!\nവിൽപ്പനയ്ക്ക് വച്ചൊരു മറ്റൊരു മന്ത്രി കുപ്പായം, ചുരം കയറിയാൽ ഞാത്തിയിട്ടത് കാണാം. അത് സോഷ്യലിസ്റ്റ് പരിവേഷമുള്ള കുപ്പായമാണ്. കൽപ്പറ്റയിലെ പ്രമുഖൻ പ്ലാന്ററും, മാധ്യമ മുതലാളിയും സർവ്വോപരി സോഷ്യലിസ്റ്റ് പ്രസ്ഥാനത്തിന്റെ അമരക്കാരനുമായ ശ്രേയാംസ് കുമാറിന്റേതായിരുന്നു അത്. അതും അച്ഛൻ വകയിൽ ലഭിക്കേണ്ട മന്ത്രി സ്ഥാനമാണ്. നിർഭാഗ്യവശാൽ പരാജയമെന്ന ദുർഗതി ആ മന്ത്രിക്കും ഉണ്ടായി.\nകേരളത്തിന്റെ ഉപമുഖ്യമന്ത്രിയാവാനും പറ്റിയാൽ മുഖ്യമന്ത്രി തന്നെ ആവാനുമായി അങ്ങ് ദില്ലിയിലെ ജോലി മതിയാക്കി എത്തിയ മഹാമനീഷിയാണ് മലപ്പുറം വേങ്ങരയിലെ ജനാബ് പി കെ കുഞ്ഞാലിക്കുട്ടി. കേന്ദ്രത്തിൽ കഴിഞ്ഞ തവണ മന്ത്രിയാവാനായി പോയതാണ്. അവിടെ എത്തിയപ്പോഴാണ് കാര്യം മനസിലായത്. അവിടെ വീണ്ടും താമരയാണ് എന്നത്. അതോടെ ഒന്നര വർഷം ക്ഷമിച്ചുനിന്നു.\nകേരളത്തിൽ തെരഞ്ഞെടുപ്പ് അടുത്തപ്പോൾ പുള്ളിക്കാരൻ പറന്നിങ്ങ് പോന്നു. ന്യൂനപക്ഷത്തിന്റെ അവകാശ പോരാട്ടത്തിനായി ദില്ലിയിലേക്ക് പുറപ്പെട്ട ജനാബ് കുഞ്ഞാലിക്കുട്ടിക്ക് പെട്ടെന്ന് കാര്യം ബോധ്യപ്പെട്ടു. പിന്നെ ഒരു നിമിഷം അവിടെ നിന്നില്ല. മലപ്പുറത്ത് വിൽക്കാൻ വച്ചിരിക്കുന്ന കുപ്പായം കണ്ട് അണികൾ കുശുകുശുക്കുന്നതിന്റെ ശബ്ദം കൂടിയിട്ടുണ്ട് പോലും.\nകൊല്ലം ജില്ലയിലെ ചവറയിലാണ് മറ്റൊരു മന്ത്രിക്കുപ്പായം കണ്ടെത്തിയത്. ചവറ മുതൽ ചവറവരെയുള്ള പാർട്ടിയുടെ നേതാവായ ശ്രീമാൻ ഷിബു ബേബിജോണാണ് ആ കുപ്പായത്തിന്റെ ഉടമയെന്നാണ് പിന്നീട് കണ്ടെത്തിയത്.\nകേരളത്തിന്റെ അഭ്യന്ത വകുപ്പ് മന്ത്രിയാവാനായി തിരിച്ച മറ്റൊരു പ്രമുഖ നേതാവിന്റെ കുപ്പായം കോഴിക്കോട് ഏതാനും മണിക്കൂറുകൾക്ക് മുൻപാണ് കണ്ടെത്തിയത്. വടകരയ്ക്ക് അടുത്ത ആളൊഴിഞ്ഞ പറമ്പിൽ നിന്നാണ് അത് കണ്ടെത്തിയത്. ലീഡറുടെ മകൻ എന്ന വിശേഷണങ്ങളുള്ള കെ മുരളീധരന്റെ മന്ത്രിക്കുപ്പായം കാണുമ്പോൾ ആർക്കും സങ്കടം വരും. ഹൈക്കമാന്റ് നേരിട്ടാണ് കുപ്പായം തുന്നാനുള്ള നിർദ്ദേശം നൽകിയത്. ശക്തനെ തിരഞ്ഞ് നടന്ന് മടുത്ത ഹൈക്കമാന്റ് പറ്റിച്ച പണി…. എന്നിട്ട് ഒരു നേതാക്കളും നേമത്തേക്ക് തിരിഞ്ഞുനോക്കിയില്ലത്രേ…\nകുണ്ടറയിൽ തോറ്റ മേഴ്‌സി കുട്ടിയമ്മയോട് നിങ്ങൾക്ക് അൽപ്പമെങ്കിലും മേഴ്‌സിയുണ്ടെങ്കിൽ തോൽവിയുടെ കാരണം ചോദിക്കരുത്. ഇല്ലാക്കഥയുണ്ടാക്കി ഒരു ഗൂഢസംഘം, മാഫിയാ സംഘം എന്നും വേണമെങ്കിൽ പറയാം, തകർത്തതാണ് സഖാവ് മേഴ്‌സിക്കുട്ടിയമ്മയെ….\nവിസ്വാസികളും അവിശ്വാസികളും തമ്മിലുള്ള ഏറ്റുമുട്ടലിൽ അകപ്പെട്ട് ഒരു യുവമന്ത്രിയെ തകർത്തതിലുള്ള പ്രതിഷേധമാണ് തൃപ്പൂണിത്തുറയിൽ അരങ്ങേറുന്നത്. കെ ബാബു, തൃപ്പൂണിത്തുറയുടെ എല്ലാമെല്ലാമായിരുന്ന കെ ബാബു, ബാർ ബാബുവായി തീർപ്പോഴാണ് യുവവിപ്ലവ സിംഹം എം സ്വരാജ് തൃപ്പൂണിത്തുറ പിടിച്ചത്. ഏത് വഴിയിലൂടെയായാലും ശരി, തൃപ്പൂണിത്തുറ തിരിച്ചു പിടിക്കുകയെന്നത് ബാബുവിന്റെ ശപഥമായിരുന്നു. അത് സാധിച്ചു, എന്നാൽ സ്വരാജിന്റെ പരാജയമാണ് പലരെയും വിഷമത്തിലാക്കിയത്. സ്വാമിയേ ശരണമയ്യപ്പാ….\nമുഖ്യമന്ത്രി ബി ജെ പിയെ ഇങ്ങനെ തെറ്റിദ്ധരിക്കരുതായിരുന്നു.\nകേരളത്തിൽ ബി ജെ പി വോട്ട് മറിച്ചു കൊടുത്തതിനാലാണ് 22 സീറ്റുകളിൽ കോൺഗ്രസ് ജയിച്ചതെന്നാണ് മുഖ്യമന്ത്രിയുടെ ആരോപണം വന്നിരിക്കുന്നത്. കഴിഞ്ഞ തവണ കിട്ടിയ ബി ജെ പി വോട്ട് ഇത്തവണ കാണാനില്ലെന്നും അതെല്ലാം കിട്ടിയിരിക്കുന്നത് കോൺഗ്രസിനാണെന്നും, അതിനാലാണ് കോൺഗ്രസിന് ഇത്രയും സീറ്റുകൾ ലഭിച്ചതെന്നാണ് ആരോപണം. കേരളത്തിൽ ബി ജെ പി -സി പി എം ധാരണയെന്ന ആരോപണം ഇനിയും ഉയരാൻ സാധ്യതയുള്ളതിനാൽ മുഖ്യമന്ത്രി മുൻകൂർ ജാമ്യമെടുത്തിരിക്കയാണ്.\nഹരിപ്പാട് മുതൽ പെരുമ്പാവൂർ വരെ ബി ജെ പി വോട്ട് മറിച്ചുവെന്നാണ് മുഖ്യമന്ത്രിയുടെ ആരോപണം. വോട്ട് ഡീൽ എന്നാണ് ആരോപണം. തോറ്റ് അമ്പിയ ബി ജെ പി ഇനി ഡീലിനും മറുപടി പറയണം. നോക്കണേ പുകില്…\nകോൺഗ്രസിൽ ഇനിയുള്ള നാടകങ്ങൾ അതിഗംഭീരമാവും.\nതദ്ദേശ സ്ഥാപനങ്ങളിലേക്കുള്ള തെരഞ്ഞെടുപ്പിലെ ഞെട്ടിക്കുന്ന തോൽവിയിൽ നിന്നും പാഠം ഉൾക്കൊണ്ട് മുന്നോട്ട് പോവുമെന്നായിരുന്നു പ്രമുഖ കഥാകൻ മുല്ലപ്പള്ളിയുടെ പ്രഖ്യാപനം. നേതൃമാറ്റം അനിവാര്യമെന്ന ആവശ്യം ഹൈക്കമാന്റ് തള്ളി. ആരാണീ ഹൈക്കമാന്റ് എന്ന് അന്വേഷിച്ചപ്പോഴാണ് കോൺഗ്രസിലെ ചില നേതാക്കൾ കാര്യം തിരിച്ചറിഞ്ഞത്. അത് കെ സി വേണുഗോപാലായിരുന്നു.\nഡൽഹിയിൽ ഇരുന്ന് രാഹുൽ ഗാന്ധിയെ മണിയടിച്ച് ഹൈക്കമാന്റായി കെ സി തന്റെ താല്പര്യങ്ങൾ നടപ്പാക്കുകയാണെന്ന് വെളിച്ചു പറഞ്ഞതാണ് വർക്കിംഗ് പ്രസിഡന്റ് കെ സുധാകരൻ. ആരും മൈന്റ് ചെയ്തില്ല. ഉമ്മൻ ചാണ്ടിയും, ചെന്നിത്തലയും, മുല്ലപ്പള്ളിയും ചേർന്നാൽ കേരളത്തിൽ ഭരണം പിടിക്കാമെന്ന് തെറ്റിദ്ധരിച്ച ഹൈക്കമാന്റ് എല്ലാം അവർക്ക് വിട്ടു.\nഎല്ലാം പഴയതുപോലെ, ഒന്നും മാറിയില്ല. ഭരണവും മാറിയില്ല. ഇനി കോൺഗ്രസിൽ നാടകങ്ങളുടെ കാലമാണ്. രാജി, പരസ്പരം ചെളിവാരിയെറിയൽ, പോരാട്ടം, ചക്കളത്തിപ്പോരാട്ടം. അടുത്ത ബെല്ലോടുകൂടി കോൺഗ്രസ് അവതരിപ്പിക്കുന്ന നാടകം ആരംഭിക്കും.\nപൂഞ്ഞാറിലെ സിംഹം പൂച്ചയായി\nഅടി തെറ്റിയാൽ ആനയും വീഴുമെന്ന ചൊല്ല് ഇത്തവണ ശരിക്കും അന്വർത്ഥമായത് പൂഞ്ഞാറിലാണ്. കഴിഞ്ഞ അഞ്ചുവർഷവും പൂണ്ടുവിളയാടുകയായിരുന്നു പൂഞ്ഞാർ സിംഹം എന്ന് സ്വയം വിശേഷിപ്പിച്ച പി സി ജോർജ്. ഇരുമുന്നണികളെയും തോൽപ്പിച്ചതിന്റെ അഹങ്കാരമായിരുന്നു വാക്കുകളിൽ എന്നും.\nആരെയും വിമർശിക്കും, എന്ത് അസഭ്യവും പറയും. തരംപോലെ മറുകണ്ടം ചാടാനും ഉളുപ്പില്ലായ്മയായിരുന്നു പി സി യുടെ ഏറ്റവും വലിയ മികവ്. ഭരണം ഞാനും ട്വന്റി 20 യും തീരുമാനിക്കുമെന്നായിരുന്നു പി സി ജോർജ് പ്രഖ്യാപിച്ചത്. ഒടുവിൽ വോട്ടെണ്ണിയപ്പോൾ ജനം തീരുമാനിച്ചിരിക്കുന്നു , പി സി ഓൾ ഔട്ട്…\nകാപ്പൻ പാലായുടെ ചങ്ക് തന്നെ\nമാണി സി കാപ്പനെ ഇടതുമുന്നണിയിൽ നിന്നും ചാടിക്കാനും, എൻ സി പിയിൽ നിനന്നും പുറത്തേക്കുള്ള വഴിയൊരുക്കാനും മിനക്കെട്ടവർക്കെല്ലാമൊരു തിരിച്ചടിയായിരുന്നു പാലായിലെ തകർപ്പൻ വിജയം. ഇരുവർഷത്തെ നിരന്തരമായ പ്രവർത്തനത്തിലൂടെയാണ് കാപ്പൻ പാല പിടിച്ചത്. ഉപതെരഞ്ഞെടുപ്പിൽ താൻ നേടിയ വിജയം ആവർത്തിക്കാൻ പാലായിൽ തുടർന്നും അവസരം നൽകണമെന്നുള്ള കാപ്പന്റെ അഭ്യർത്ഥന ഇടതുപക്ഷം നിരസിച്ചു.\nചർച്ചകൾ നിരവധി, എൻ സി പി അധ്യക്ഷൻ കാപ്പൻ പക്ഷത്ത്, മന്ത്രി എ കെ ശശീന്ദ്രൻ മറ്റൊരു പക്ഷത്ത്. ഒടുവിൽ പാർട്ടിയിൽ നിന്നും കാപ്പൻ പുറത്തേക്ക് പോയി. എൻ സി കെ യുണ്ടാക്കി. പാലായിൽ യു ഡി എഫ് ടിക്കറ്റിൽ പോരാടി വിജയിച്ചു. ‘പാല എന്റെ ചങ്കാണ് ‘ എന്നായിരുന്നു കാപ്പന്റെ ഏറ്റവും ശ്രദ്ധേയമായ പ്രതികരണം.\nഅതേ പാല കാപ്പന്റെ ചങ്കുതന്നെയാണെന്ന് കാലം തെളിയിച്ചു. കാലം സാക്ഷി ചരിത്രം സാക്ഷി. കാപ്പൻ ഇത്തവണ എൻ സി പിയിൽ നിന്ന് ജയിച്ചാൽ മന്ത്രി സ്ഥാനത്തേക്ക് പരിഗണിക്കപ്പെട്ടേനേ… പാർട്ടിയിൽ ഉണ്ടാവാൻ ഇടയുള്ള ഒരു ശത്രുവാണ് ഇല്ലാതായത് എന്ന സന്തോഷത്തിലാണേ്രത എ കെ ശശീന്ദ്രൻ.\nവൈറസ് വലിയ അപകടകാരിയാണ്. എന്നാൽ ചിലവൈറസുകൾ തുടർഭരണം വരെ നൽകും. അമേരിക്കയിൽ ട്രമ്പിന് വൈറസ് പണി കൊടുത്തു, ഇങ്ങ് കേരളത്തിൽ വൈറസ് മൂലം പണികിട്ടിയത് ചെന്നിത്തലയ്ക്കായിപ്പോയി.\nമെട്രോ റെയില് പാളത്തില് നിന്നും റോഡിലേയ്ക്ക് ട്രെയിന് മറിഞ്ഞ് ഇരുപത് പേര് മരിച്ചു


ഒരു ഓട്ടോറിക്ഷയില് സഞ്ചരിച്ചത് 24 പേര് | kanjirappallyNEWS.com\nഒരു ഓട്ടോറിക്ഷയില് സഞ്ചരിച്ചത് 24 പേര്\nPosted on August 14, 2019 By admin KERALAM TODAY\nഒരു ഓട്ടോറിക്ഷയില് യാത്ര ചെയ്യാവുന്ന പരമാവധി യാത്രക്കാരുടെ എണ്ണം എത്രയാണെന്ന് ഊഹിക്കാന് കഴിയുമോ. നമ്മുടെ നാട്ടില് ഓട്ടോയില് കയറ്റുക മൂന്ന് പേരെയാണ്. ഡ്രൈവര്‍മാര്‍ക്ക് കരുണ തോന്നിയാല് നാല് പേരെ കയറ്റും. അതിലധികം ആളെ കയറ്റിയാല് ‘പോലീസ് പിടിക്കു’മെന്ന് അവര്‍ക്കറിയാം. ഉത്തരേന്ത്യന് സംസ്ഥാനങ്ങളില് ഷെയര് വ്യവസ്ഥയില് പത്തും പന്ത്രണ്ടും പേരൊക്കെ ഒരു ഓട്ടോയില് യാത്ര ചെയ്യാറുണ്ട്.\nഎന്നാല് അതിലിരട്ടി ആളുകളെ കയറ്റിയ ഒരു ഓട്ടോറിക്ഷയുടെ വീഡിയോയാണ് ഇന്റര്‍നെറ്റില് ഇപ്പോള് വൈറല്. തെലങ്കാനയിലെ ഭോംഗിറില് നിന്നുള്ളതാണ് വീഡിയോ. 24 യാത്രക്കാരാണ് ഓട്ടോയിലുണ്ടായിരുന്നത്. വീഡിയോ വൈറലായി, പക്ഷെ വാഹനത്തിന്റെ ഡ്രൈവര്‍ക്ക് മോട്ടോര് വാഹന നിയമപ്രകാരമുള്ള പിഴയും കിട്ടി.\nടുഡെ ടെലിവിഷനിലെ ആശിഷ് പാണ്ഡെയാണ് ട്വിറ്ററിലൂടെ വീഡിയോ പങ്കു വെച്ചത്. ‘ഒരു ഓട്ടോറിക്ഷയ്ക്കുള്ളില് എത്ര പേരെ കയറ്റാമെന്ന് ഊഹിക്കാമോ? സ്ത്രീകളും കുട്ടികളും ഉള്‍പ്പെടുന്ന 24 യാത്രക്കാരുമായി പോയ ഓട്ടോറിക്ഷയാണ് അലെര്‍ട്ടിസന് (Alertizen) ഭോംഗിറില് പിടികൂടിയത്. അനുവദനീയമായതിലധികം ആളുകളെ കയറ്റിയാല് പിഴ നല്‍കേണ്ടി വരും’ എന്ന അടിക്കുറിപ്പോടെയാണ് ആശിഷ് വീഡിയോ ഷെയര് ചെയ്തത്.\nനിരവധി പേര് ട്വീറ്റിന് മറുപടിയുമായെത്തി. നിയമപാലനത്തിലെ പിഴവിനെ കുറിച്ച് ചിലര് പരാതി പറഞ്ഞപ്പോള് ഇതൊരു ലോക റെക്കോര്‍ഡാണെന്ന് സരസമായി കമന്റ് ചെയ്തവരുമുണ്ട്.


എല്ലാവരും ആഗ്രഹിക്കുന്നത് സന്തോഷമാണ്. ഞാന് ഇതെഴുതുന്നതും എനിക്ക് സന്തോഷം കിട്ടാന് വേണ്ടിയാണ്. ജീവിക്കുന്നതു തന്നെ സന്തോഷം കിട്ടാനാണെന്ന കാര്യത്തില് ആര്‍ക്കും അഭിപ്രായ വ്യത്യാസം ഉണ്ടാകാന് സാധ്യതയില്ല. എന്നാല് സന്തോഷത്തിനായി ജീവിക്കുന്ന നമുക്ക് ദുഃഖം അനുഭവിക്കേണ്ടി വരുന്നു. ഇതിന്റെ കാരണത്തെക്കുറിച്ച് ലളിതമായ രീതിയില് ചിന്തിക്കുന്നത് നല്ലതാണ്.\nസന്തോഷത്തെ മൂന്നു വിഭാഗമായി തരംതിരിക്കാം. സാത്വികസന്തോഷമാണ് ആദ്യത്തേത്. ഈ സന്തോഷം നേടിയെടുക്കുക എന്നത് എളുപ്പമല്ല. തുടക്കത്തില് ഇത് ദുഃഖമായിരിക്കും ഉണ്ടാക്കുക. പിന്നീടത് സന്തോഷമായി മാറും. ഇതിന്നുവേണ്ടി നമുക്കൊരു പരിശീലനം ആവശ്യമാണ്. ക്ഷമയോടെ ഇന്ദ്രിയ നിയന്ത്രണത്തിന്റെ ഭാഗത്തിലേക്ക് നീങ്ങണം. യോഗ, സംഗീതം അഭ്യസിക്കല്, ക്ഷോഭനിയന്ത്രണം എന്നിവയൊക്കെ സാത്വികമായ സന്തോഷത്തിലേക്കുള്ള കല്പടവുകളാണ്.\nഎന്നാല് രാജസിക സന്തോഷം മറ്റൊന്നാണ്. തുടക്കത്തില് സ്വല്പം സുഖം. പിന്നീട് എക്കാലത്തും ദുഃഖമായിരിക്കും ഫലം. മദ്യപാനം മുതല് എല്ലാ കര്‍മ്മങ്ങളും അക്കൂട്ടത്തില് വരും. ആര്‍ഭാടമെന്നത് തുടക്കത്തില് സുഖമെങ്കിലും പിന്നീടത് നമ്മെ കടക്കാരനാക്കി മാറ്റും. ഇനി താമസിക സുഖത്തിന് അടിമകളായവരാണ് – ഒട്ടകം മുള്‍ച്ചെടിതിന്നും മാതിരിയാണ് അത്. മുള്‍ച്ചെടി തിന്ന് ഒട്ടകത്തിന്റെ വായയില് നിന്നും രക്തമുണ്ടാകുന്നു. ആ രക്തം തന്നെയാണ് സുഖമെന്നുകരുതി ഒട്ടകം വിഴുങ്ങുന്നത്. അഴിമതി നടത്തി ധനമുണ്ടാക്കുമ്പോള് താമസിക സുഖം. പിന്നീട് തകര്‍ച്ചകള് വരുമ്പോള് അതെല്ലാം ദുഃഖമായി മാറുന്നു. ഇക്കൂട്ടത്തില് ഏതുവേണം തിരഞ്ഞെടുക്കാന് എന്ന് സ്വയം ചിന്തിച്ച് തീരുമാനമെടുക്കേണ്ട കാര്യമാണ്.


കൊച്ചുകുട്ടിയെപ്പോലെ മാങ്ങ ചാടിപ്പറിച്ച് പ്രവീണ, വീഡിയോ ഏറ്റെടുത്ത് സോഷ്യൽ മീഡിയ - Skylark Pictures\nകൊച്ചുകുട്ടിയെപ്പോലെ മാങ്ങ ചാടിപ്പറിച്ച് പ്രവീണ, വീഡിയോ ഏറ്റെടുത്ത് സോഷ്യൽ മീഡിയ\nസിനിമാ പ്രേക്ഷകർക്ക് ഒരേ പോലെ പ്രിയങ്കരിയായ അഭിനേത്രിയാണ് പ്രവീണ. ഒരു കാലത്ത് മലയാള സിനിമാ ലോകത്ത് തിളങ്ങി നിന്നിരുന്ന താരം സിനിമയിലും അതെ പോലെ തന്നെ സീരിയലിലും ഒരേ പോലെ സജീവമാണ്. ഇപ്പോളിതാ പ്രവീണ സോഷ്യൽ മീഡിയയിൽ പങ്ക് വെച്ചിരിക്കുന്ന ഒരു മനോഹരമായ വീഡിയോയാണ് ആരാധകർ ഏറ്റെടുത്തിരിക്കുന്നത്.\nഈ വീഡിയോയിൽ മുറ്റത്തുനില്‍ക്കുന്ന മാവില്‍നിന്ന് കൊച്ചുകുട്ടിയെപ്പോലെ മാങ്ങ ചാടിപ്പറിക്കുന്ന പ്രവീണയെ കാണാം. ചെറുപ്പക്കാലത്തെ വളരെ രസമുള്ള ഓര്‍മ്മകളിലേക്ക് വീഡിയോ കൂട്ടിക്കൊണ്ടു പോകുന്നുവെന്ന് പ്രേക്ഷകരും കമന്റ് ചെയ്യുന്നു. മാങ്ങ ചാടിപ്പറിച്ചതിന് ശേഷമുള്ള പ്രവീണയുടെ ചിരിയാണ് ഏറെ മനോഹരമെന്ന് മറ്റുചിലര് അഭിപ്രായപ്പെടുന്നു.\nസോഷ്യൽ മീഡിയയിൽ പ്രവീണ പങ്കുവയ്ക്കുന്ന വീഡിയോകളെല്ലാം പ്രേക്ഷകര് ഏറ്റെടുക്കാറുണ്ട്. വീട്ടില് എത്തിയ മൂര്‍ഖന്‍പാമ്പിന്റെ കുഞ്ഞിനെ കൈയിലെടുത്ത് താലോലിക്കുന്ന ചിത്രങ്ങളും വീഡിയോയും ശ്രദ്ധിക്കപ്പെട്ടിരുന്നു. വീട്ടിലെ കോഴിക്കൂടിന് അരികിലായാണ് പാമ്പിനെ കണ്ടത്. സാധാരണ പാമ്പിനെ കണ്ടാല് ആളുകള് ഭയത്തോടു കൂടി ഉപ്രദവിക്കാറാണ് പതിവെന്നും ആ സമീപനം മാറ്റണമെന്നും പ്രവീണ വീഡിയോയില് പറഞ്ഞിരുന്നു. പാമ്പിനെ കൈയിലെടുത്തുള്ള ചിത്രങ്ങള് തന്റെ ഫേസ് ബുക്ക് പേജിലും താരം പങ്കുവച്ചിരുന്നു.\nRelated Topics:Praveena Lalithabhaipraveena.actress\nഈ മഹാമാരിയിൽ ദുരിതമനുഭവിക്കുന്നവര്‍ക്ക് സഹായവുമായി ആരാധകരുടെ സ്വന്തം റോക്കി ബായ്


കൊല്ലം: ജില്ലയില് തയ്യാറാവുന്ന കോവിഡ് പ്രാഥമിക ചികിത്സാ കേന്ദ്രങ്ങളില് സേവനത്തിനായി 300 ല്‍പ്പരം ഡോക്ടര്‍മാര് എത്തുമെന്ന് മന്ത്രി ജെ മേഴ്സി കുട്ടിയമ്മ അറിയിച്ചു. ഇന്ത്യന് മെഡിക്കല് അസോസിയേഷന്(ഐ എം എ), കേരള പ്രൈവറ്റ് ഹോസ്പിറ്റല് അസോസിയേഷന്(കെ പി എച്ച് എ) എന്നിവയുടെ സഹകരണത്തോടെയാണ് ഡോക്ടര്‍മാരും പാരാമെഡിക്കല് ജീവനക്കാരും എത്തുക. തിങ്കളാഴ്ച മുതല് ഇവര്‍ക്ക് പരിശീലനം നല്‍കും.\nജില്ലാ പ്രോഗ്രാം മാനേജര് ഡോ ഹരികുമാര്, കണ്‍വീനറായി ഐ എം എ കൊല്ലം ബ്രാഞ്ച് പ്രസിഡന്റ് ഡോ ബാബുചന്ദ്രന്, പ്രൈവറ്റ് ഹോസ്പിറ്റല് അസോസിയേഷന് പ്രസിഡന്റ് ഡോ ഷാജി, സെക്രട്ടറി ഡോ മോഹനന് നായര് ഉള്‍പ്പെടുന്ന സമിതി യുടെ മേല്‍നോട്ടത്തിലാവും ഡോക്ടര്‍മാര് ഉള്‍പ്പടെ ജീവനക്കാരുടെ സേവനത്തിനായി ശ്രമം നടത്തുക. കൊല്ലം ബ്രാഞ്ചിലെ ഡോക്ടര്‍മാരില് നിന്ന് പരമാവധി പേരെയും സ്വകാര്യ ആശുപത്രികളിലെ സന്നദ്ധരായ ജീവനക്കാരെയും സേവനത്തിനായി എത്തിക്കുമെന്ന് ഐ എം എ, കെ പി എച്ച് എ ഭാരവാഹികള് അറിയിച്ചു. ജില്ലാ കലക്ടര് ബി അബ്ദുല് നാസര്, ഐ എം എ, കെ പി എച്ച് എ പ്രതിനിധികള് എന്നിവരുമായി മന്ത്രി ഓണ്‍ലൈനില് നടത്തിയ ചര്‍ച്ചയെ തുടര്‍ന്നാണ് സമിതി രൂപീകരിച്ച് പ്രവര്‍ത്തനമാരംഭിച്ചത്. ജില്ലയില് 14 പ്രാഥമിക ചികിത്സാ കേന്ദ്രങ്ങളിലായി 1800 കിടക്കകള് തയ്യാറാണ്. ഉദ്ഘാടനം ചെയ്ത 30 കേന്ദ്രങ്ങളില് ജീവനക്കാരെ നിയമിച്ചു വരുന്നു. 5000 കിടക്കകള് ഒന്നാംഘട്ടത്തില് തയ്യാറാക്കാന് തീരുമാനിച്ചതില് 8000 ത്തോളം തയ്യാറാവുന്നുണ്ട്. ആകെ 10000 കിടക്കകളാണ് രണ്ടാം ഘട്ടത്തോടെ തയ്യാറാക്കാന് ലക്ഷ്യമിടുന്നത്\nമുഖ്യമന്ത്രിയുടെ തദ്ദേശ റോഡ് പുനരുദ്ധാരണ പദ്ധതിക്ക് തുടക്കമായി\nമത്സ്യബന്ധനത്തിന് അനുമതി: വള്ളങ്ങള് അഞ്ച് മുതല്, ബോട്ടുകള് 10 മുതല്\nജില്ലയില് ഇന്നലെ (ആഗസ്റ്റ് 02) 69 പേര്‍ക്ക് കോവിഡ്\nഓഗസ്റ്റ് അഞ്ച് മുതല് മത്സ്യബന്ധനം നിയന്ത്രണങ്ങള് പാലിച്ച് : മന്ത്രി ജെ...\nഹോര്‍മോണ് പരിശോധനകള് സാധാരണക്കാര്‍ക്ക് പ്രാപ്യം : മന്ത്രി ജെ മേഴ്സിക്കുട്ടിയമ്മ\nകോവിഡ് പ്രതിരോധത്തില് കക്ഷിരാഷ്ട്രീയമില്ല: മന്ത്രി ജെ മേഴ്സിക്കുട്ടിയമ്മ


സഞ്ജയൻ - വിക്കിപീഡിയ\nമഹാഭാരതത്തിലെ കഥാപാത്രത്തെക്കുറിച്ചറിയാൻ, ദയവായി സഞ്ജയൻ (മഹാഭാരതം) കാണുക.\nപ്രശസ്തനായ ഒരു മലയാള സാഹിത്യകാരനാണ് സഞ്ജയൻ. സഞ്ജയൻ എന്നത് തൂലികാനാമമാണ്, യഥാർത്ഥ നാമം മാണിക്കോത്ത് രാമുണ്ണിനായർ (എം. ആർ. നായർ) എന്നാണ്. (ജനനം: 1903 ജൂൺ 13 - മരണം: 1943 സെപ്റ്റംബർ 13). തലശ്ശേരിക്കടുത്ത് 1903 ജൂൺ 13-നു ജനിച്ചു. തന്റെ കൃതികളിൽ സഞ്ജയൻ, പാറപ്പുറത്തു സഞ്ജയൻ, പി.എസ്. എന്നിങ്ങനെ പലപേരിലും അദ്ദേഹം സ്വയം പരിചയപ്പെടുത്തുന്നുണ്ട്.\n1.1 ജീവിത രേഖ\n1911 അച്ഛന്റെ മരണം\n1917 ആദ്യകവിത കൈരളിയിൽ\n1927 ഓണേഴ്സ് ബിരുദം, കോഴിക്കോട് ഹജൂരാഫീസിൽ ഗുമസ്തൻ, മലബാർ ക്രിസ്ത്യൻ കോളേജിൽ അധ്യാപകൻ, വിവാഹം\n1928 തിരുവനന്തപുരത്ത് നിയമപഠനം\n1930 ഭാര്യയുടെ മരണം\n1932 ക്ഷയരോഗം മൂർച്ഛിക്കുന്നു\n1936 'സഞ്ജയൻ' തുടങ്ങി\n1939 ഏകമകന്റെ മരണം\n1940 'വിശ്വരൂപം' ആരംഭിച്ചു\n1903 ജൂൺ 13-ന് തലശ്ശേരിക്കടുത്ത് ഒതയോത്ത് തറവാട്ടിൽ മാടാവിൽ കുഞ്ഞിരാമൻ വൈദ്യരുടെയും പാറുവമ്മയുടെയും മകനായാണ് സഞ്ജയൻ ജനിച്ചത്. പിതാവ് തലശ്ശേരി ബാസൽ മിഷൻ ഹൈ സ്കൂളിൽ മലയാളം വിദ്വാനായിരുന്നു. കടത്തനാട്ടു രാജാവ് കല്പിച്ചുകൊടുത്ത സ്ഥാനപ്പേരായിരുന്നു വൈദ്യർ എന്നത്. കവിയും ഫലിതമർമ്മജ്ഞനും സംഭാഷണചതുരനുമായിരുന്ന കുഞ്ഞിരാമൻവൈദ്യർ നാല്പത്തിരണ്ടാം വയസ്സിൽ മരിച്ചുപോയി. അച്ഛന്റെ കാലശേഷം രാവുണ്ണിയും സഹോദരങ്ങൾളുംമാടാവ് വിട്ട് ഒതയോത്തേക്കു മടങ്ങി.\nവൈദ്യരുടെ രണ്ടാമത്തെ പുത്രനായിരുന്നു രാമുണ്ണി. രണ്ടു വയസ്സിനു മൂപ്പുള്ള, മൂത്തമകൻ കരുണാകരൻനായർ റവന്യൂ വകുപ്പിൽ തഹസീൽദാരായിരുന്നു. നല്ല കവിതാവാസനയുണ്ടായിരുന്ന കരുണാകരൻ നായർ രാമുണ്ണിനായർ മരിക്കുന്നതിനു് ഒന്നര വർഷം മുമ്പേ മരിച്ചുപോയി.\nഎം.ആറിന്റെ ഇളയ സഹോദരിയായിരുന്നു പാർവ്വതി എന്ന പാറുക്കുട്ടി. എം. ആറിനു വളരെയധികം വാത്സല്യമുണ്ടായിരുന്ന അനുജത്തിയെ പി. കുട്ടി എന്നായിരുന്നു അദ്ദേഹം വിളിച്ചിരുന്നതു്. കോഴിക്കോട്ടു സാമൂതിരി ഹൈ സ്കൂൾ ഹെഡ്മാസ്റ്ററായിരുന്ന പി. കുഞ്ഞിരാമൻനായരായിരുന്നു പാറുക്കുട്ടിയുടെ ഭർത്താവു്.\nവൈദ്യരുടെ അകാലചരമത്തിനുശേഷം ഏറെ വർഷങ്ങൾ കഴിഞ്ഞപ്പോൾ, വേണ്ടപ്പെട്ടവരുടെ നിർബന്ധത്തിനു വഴങ്ങി സഞ്ജയന്റെ അമ്മ പിണറായി പുതിയ വീട്ടിൽ ഡോ. ശങ്കരൻ നായരെ പുനർവിവാഹം ചെയ്തു. ഇങ്ങനെ കുഞ്ഞിശങ്കരൻ, ബാലകൃഷ്ണൻ, ശ്രീധരൻ എനീ പേരുകളിൽ മൂന്നു് അനുജന്മാരെക്കൂടി രാമുണ്ണിയ്ക്ക് ലഭിച്ചു.\nതലശ്ശേരി ബ്രാഞ്ച് സ്കൂൾ, തലശ്ശേരി ബ്രണ്ണൻ കോളേജ്, പാലക്കാട് വിക്ടോറിയാ കോളേജ്, ചെന്നൈ ക്രിസ്ത്യൻ കോളേജ്, തിരുവനന്തപുരം ലോ കോളേജ് എന്നവിടങ്ങളിലാണ് പഠിച്ചത്. 1919-ൽ പാലക്കാട് വിക്ടോറിയാ കോളേജിൽ അദ്ദേഹം ഇന്റർമീഡിയറ്റിനു ചേർന്നു.\n1927-ൽ ലിറ്ററേച്ചർ ഓണേഴ്സ് ജയിച്ച സഞ്ജയൻ 1936-ലാണ് പ്രശസ്തമായ "സഞ്ജയൻ" എന്ന ഹാസ്യസാഹിത്യമാസിക ആരംഭിക്കുന്നത്. 1938 മുതൽ 1942 വരെ മലബാർ ക്രിസ്ത്യൻ കോളേജിൽ അദ്ധ്യാപകനായിരുന്ന കാലത്താണ് വിശ്വരൂപം എന്ന ഹാസ്യസാഹിത്യമാസിക പ്രസിദ്ധീകരിക്കുന്നത്. 1935 മുതൽ 1942 വരെ കോഴിക്കോട് കേരളപത്രികയുടെ പത്രാധിപനായിരുന്ന സഞ്ജയന്റെ പ്രധാനകൃതികൾ സാഹിത്യനികഷം (രണ്ട് ഭാഗങ്ങൾ), സഞ്ജയൻ (ആറ് ഭാഗങ്ങൾ), ഹാസ്യാഞ്ജലി, ഒഥല്ലോ (വിവർത്തനം) തുടങ്ങിയവയാണ്. അദ്ദേഹത്തിന്റെ സഞ്ജയോപഖ്യാനമെന്ന കവിതയും പ്രസിദ്ധമാണ്. കുഞ്ചൻ നമ്പ്യാർക്കു ശേഷമുള്ള മലയാളത്തിലെ വലിയ ഹാസ്യസാമ്രാട്ടായിട്ടാണ് സഞ്ജയൻ അറിയപ്പെടുന്നത്. കവി, പത്രപ്രവർത്തകൻ, നിരൂപകൻ, തത്ത്വചിന്തകൻ, ഹാസ്യപ്രതിഭ എന്നീ നിലകളിൽ പ്രശസ്തനായിരുന്നു. പരിഹാസപ്പുതുപനിനീർച്ചെടിക്കെടോ ചിരിയത്രേ പുഷ്പം,ശകാരം മുള്ളു താൻ എന്ന അഭിപ്രായക്കാരനായിരുന്നു അദ്ദേഹം.\n1943 സെപ്റ്റംബർ 13-ന് കുടുംബസഹജമായിരുന്ന ക്ഷയരോഗം മൂർച്ഛിച്ച് സഞ്ജയൻ അന്തരിച്ചു. 40 വയസ്സേ അദ്ദേഹത്തിനുണ്ടായിരുന്നുള്ളൂ.\nഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ രചയിതാവ്:മാണിക്കോത്ത്_രാമുണ്ണിനായർ എന്ന താളിലുണ്ട്.\n↑ "ആർക്കൈവ് പകർപ്പ്". മൂലതാളിൽ നിന്നും 2007-12-18-ന് ആർക്കൈവ് ചെയ്തത്. ശേഖരിച്ചത് 2009-01-09.\nസമ്പൂർണ്ണ മലയാള സാഹിത്യ ചരിത്രം (2008)\nമഹച്ചരിതമാല - വാല്യം 3, (കേരളം) - ഡി.സി. ബുക്സ് (2005)\n"https://ml.wikipedia.org/w/index.php?title=സഞ്ജയൻ&oldid=3646620" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ഓഗസ്റ്റ് 2021, സമയം: 12:50\nഈ താൾ അവസാനം തിരുത്തപ്പെട്ടത്: 12:50, 19 ഓഗസ്റ്റ് 2021.


Glad I didn’t play county cricket, 110 percent fit for UK tour now, says Virat Kohli-'ഇംഗ്ലണ്ടിലേക്ക് പോകാത്തത് നന്നായി'; വിരാട് കോഹ്ലി പറയുന്നു\nGlad I Didnt Play County Cricket 110 Percent Fit For Uk Tour Now Says Virat Kohli\n'ഇംഗ്ലണ്ടിലേക്ക് പോകാത്തത് നന്നായി'; വിരാട് കോഹ്ലി പറയുന്നു\nഇംഗ്ലണ്ട് പര്യടനം മുന്നില് കണ്ട് ഇന്ത്യന് നായകന് വിരാട് കോഹ്ലി ഇംഗ്ലീഷ് കൗണ്ടി കളിക്കാന് പോകാന് തീരുമാനിച്ചിരുന്നു\nJune 22, 2018 09:23:46 pm\nഇംഗ്ലണ്ട്-അയര്‍ലണ്ട് പര്യടനത്തിനുള്ള തയ്യാറെടുപ്പിലാണ് ടീം ഇന്ത്യ. യോ യോ ടെസ്റ്റ് വഴി താരങ്ങളുടെ ഫിറ്റ്‌നസ് പരിശോധിച്ചുള്ള സെലക്ഷനൊക്കെ തകൃതിയായി നടക്കുകയാണ്. അയര്‍ലണ്ടിനെതിരായ ട്വന്റി മത്സരങ്ങളായിരിക്കും ആദ്യ നടക്കുക. ജൂണ് 27, 29 തിയ്യതികളിലാണ് കളികള്. പിന്നാലെ ടീം ഇംഗ്ലണ്ടിലേക്ക് പറക്കും.\nമൂന്ന് ഏകദിനവും ട്വന്‍ി-20യും അഞ്ച് ടെസ്റ്റുമാണ് പര്യടനത്തിലുള്ളത്. നേരത്തെ ഇംഗ്ലണ്ട് പര്യടനം മുന്നില് കണ്ട് ഇന്ത്യന് നായകന് വിരാട് കോഹ്ലി ഇംഗ്ലീഷ് കൗണ്ടി കളിക്കാന് പോകാന് തീരുമാനിച്ചിരുന്നു. എന്നാല് പരുക്ക് മൂലം താരത്തിന് തീരുമാനം മാറ്റേണ്ടി വരികയായിരുന്നു. ഐപിഎല് കഴിഞ്ഞതോടെ താരങ്ങള്‍ക്ക് നീണ്ട വിശ്രമമാണ് ലഭിച്ചത്.\nഎന്നാല് ഇംഗ്ലണ്ടിലേക്ക് പോകാതിരുന്നത് നന്നായെന്നാണ് കോഹ്ലി പറയുന്നത്. ഇംഗ്ലണ്ടിലേക്ക് പോയിരുന്നുവെങ്കില് തനിക്ക് സാഹചര്യങ്ങള് പഠിക്കാന് സാധിക്കുമായിരുന്നുവെന്നും എന്നാല് 90 ശതമാനം മാത്രമേ ഫിറ്റായിരിക്കുകയുള്ളുവെന്ന് കോഹ്ലി പറഞ്ഞു. അതേസമയം പോകാതെ ഇവിടെ തന്നെ പ്രാക്ടീസ് ചെയ്തതു കൊണ്ട് താന് 110 ശതമാനം ഫിറ്റാണെന്നും മത്സരത്തിന് സജ്ജനാണെന്നും അദ്ദേഹം പറയുന്നു.\nപരിശീലകന് രവിശാസ്ത്രിയുമൊത്ത് നടത്തിയ പത്രസമ്മേളനത്തിലായിരുന്നു ഇന്ത്യന് നായകന്റെ പ്രതികരണം. ഇംഗ്ലണ്ടിലെ സാഹചര്യങ്ങളുമായി പരിചയം കുറവാണെങ്കിലും ദക്ഷിണാഫ്രിക്കയിലേക്കും ശ്രീലങ്കയിലേക്കും പോയ അതേ മൈന്റ് സെറ്റുമായി തന്നെയാണ് ഇംഗ്ലണ്ടിലേക്ക് പോകുമ്പോഴെന്നും കോഹ്ലി പറഞ്ഞു.\nപിച്ചും സാഹചര്യങ്ങളും പഠിച്ച് കളിക്കുന്നതിനാല് ഇന്ത്യയ്ക്ക് എല്ലാ മത്സരങ്ങളും ഹോം മത്സരങ്ങള് പോലെ തന്നെയാണെന്നും ഇന്ത്യന് നായകന് പറയുന്നു.


Thursday June 4th, 2020 - 8:17:am\nPublished: Friday9March 2018 03:56:46 PM\nപാടത്തും പറമ്പിലും കളിച്ചു നടക്കുന്ന കുട്ടികൾ ഇന്നത്തെ കാലത്ത് വളരെ വിരളമാണ്. ജോലിത്തിരക്കിനിടെ കുട്ടികളിൽ നിന്നും രക്ഷപ്പെടാൻ ഫോണ് കളിക്കാന് കൊടുക്കുന്നത് ഭൂരിഭാഗം മാതാപിതാക്കളുടെയും പതിവാണ്. അതു കുട്ടികള്‍ക്ക് നല്ലതല്ലെന്ന് മാത്രമല്ല, നമുക്കും പണി കിട്ടുമെന്നും മനസിലാക്കണം. രണ്ടു വയസുകാരനായ മകന് വീഡിയോ കാണാന് ഐ ഫോണ് കൊടുത്ത അമ്മയ്ക്ക് കിട്ടിയത് എട്ടിന്റെ പണിയാണ്. തെറ്റായ പാസ് വേഡ് ഉപയോഗിച്ചതുകാരണം ഇവരുടെ ഫോണ് ലോക്കായത് 48 വര്‍ഷമാണ്.\nഷാങ്ഹായി സ്വദേശി ലുവിനാണ് ഈ അക്കിടി പറ്റിയത്. മകന് വിദ്യാഭ്യാസ സംബന്ധിയായ വീഡിയോ കാണാനാണ് തന്റെ ഐ ഫോണ് കൊടുത്തതെന്നാണ് ലു പറയുന്നത്. എന്നാല് പല തവണ തെറ്റായ പാസ്‍വേഡ് ഉപയോഗിച്ച് മകന് ഫോണ് തുറക്കാന് ശ്രമിച്ചു. അതോടെ ഫോണ് ലോക്കായി.. രണ്ട് സെക്കന്റും മിനിറ്റുമൊന്നുമല്ല, 25 മില്യണ് മിനിറ്റ് അതായത് 48 വര്‍ഷത്തെക്കാണ് ഫോണ് ലോക്കായതെന്ന് ചൈനീസ് മാധ്യമങ്ങള് റിപ്പോര്‍ട്ട് ചെയ്തു. ഫോണില് ശേഖരിച്ചുവച്ചതെല്ലാം നഷ്ടമാകുമെന്ന പേടിയിലാണ് ലു.\nഫോണുമായി ആപ്പിള് സ്റ്റോറിലെത്തിയ ലുവിന് മുന്നില് രണ്ടു വഴിയേ ഉണ്ടായിരുന്നുള്ളൂ. ഒന്നുകില് ഫോണ് ഫാക്ടറി റീസെറ്റ് ചെയ്യുക. അല്ലെങ്കില് 48 വര്‍ഷം കാത്തിരിക്കുക! ഫോണ് റീസെറ്റ് ചെയ്താല് അതില് ശേഖരിച്ചുവെച്ചതെല്ലാം നഷ്ടമാകും. അതിനാല് ആ വഴിക്ക് നീങ്ങേണ്ട എന്നാണ് ലു വിന്റെ തീരുമാനം. 80 വര്‍ഷത്തേക്ക് ഫോണ് ലോക്കായ സംഭവവും ഉണ്ടായിട്ടുണ്ടെന്ന് ഫോണ് റിപ്പയര് ചെയ്യുന്ന ആള് പറഞ്ഞു.\nRead more topics: iPhone, Careful, children\nDo you have an iPhone? Careful children


അജന്ത ഗുഹകൾ. മഹാരാഷ്ട്രയിലെ ഔറംഗബാദ് ജില്ലയിലെ അജന്തയിൽ ബി.സ\nⓘ അജന്ത ഗുഹകൾ. മഹാരാഷ്ട്രയിലെ ഔറംഗബാദ് ജില്ലയിലെ അജന്തയിൽ ബി.സി.ഇ. രണ്ടാം നൂറ്റാണ്ടു മുതൽ എ.ഡി. ഏഴാം നൂറ്റാണ്ടു വരേയുള്ള കാലഘട്ടത്തിൽ പലപ്പോഴായി കരിങ്കല്ലിൽ കൊത്ത ..\nചരിത്രപരമായി പ്രാധാന്യമുള്ള പുരാതന ജോർദാനിയൻ നഗരമാണ് പെട്ര. ബി.സി ആറാം നൂറ്റാണ്ടിൽ നിർമ്മിച്ച ജൊർദാന്റെ ചിഹ്നമായ പെട്ര ഒരു പ്രശസ്ത വിനോദസഞ്ചാരകേന്ദ്രം കൂടിയാണ്. ലോകത്തിലെ പുതിയ ഏഴ് അത്ഭുതങ്ങളിൽ ഒന്നായ പെട്ര ലോക പൈതൃകപ്പട്ടികയിൽ ഇടം നേടിയിട്ടുണ്ട്. ജോർദാനിലെ വാദി അറബ മണലാരണ്യത്തിൽ കാലമാപിനികൾക്കു മുൻപിലായാണ് നഗരത്തിന്റെ സ്ഥാനം. ചരിത്രാതീത കാലത്ത് നബാത്തിയൻമാർ കല്ലിൽ കൊത്തിയെടുത്തതാണ് ഈ നഗരം. മൺമറഞ്ഞുപോയ അറേബ്യൻ ഗ്രീക്ക് വാസ്തുകലയുടെ തെളിവായാണ് പെട്ര നഗരം നിലനിൽക്കുന്നത്. കല്ല് എന്നാണ് പെട്ര എന്ന ഗ്രീക്ക് വാക്കിന്റെ അർത്ഥം. ചരിത്രാതീത കാലത്ത് അറേബ്യ, ഈജിപ്ത്, സിറിയ ദേശങ്ങളിലേക്കുള്ള സിൽക്ക ...\nഉത്തർപ്രദേശിലെ ഗൊരഖ്പൂർ ജില്ലയിൽ സ്ഥിതിച്ചെയ്യുന്ന ഒരു പട്ടണമാണ് കുശിനഗരം ഗൊരഖ്പൂർ നഗരത്തിൽനിന്നും ഏകദേശം 52കി.മീ കിഴക്ക് മാറിയാണ് ഈ പട്ടണത്തിന്റെ സ്ഥാനം. ബുദ്ധമതസ്തരുടെ നാല് പ്രധാന പുണ്യസ്ഥലങ്ങളിൽ ഒന്നാണ് കുശിനഗരം. ഭഗവാൻ ശ്രീബുദ്ധൻ നിർവാണം പ്രാപിച്ചത് ഇവിടെവെച്ചായിരുന്നു. പുരാതനകാലത്ത് ഈ പട്ടണം കുശാവതി എന്ന നാമത്തിൽ അറിയപ്പെട്ടിരുന്നു. ശ്രീരാമചന്ദ്രന്റെ പുത്രനായിരുന്ന കുശന്റെ നഗരം എന്ന് രാമയണത്തിലും ഇതേപറ്റി പരാമർശിക്കുന്നുണ്ട്. പിന്നീട് മല്ല രാജ്യത്തിലെ ഒരു പ്രധാനകേന്ദ്രമായി ഈ പട്ടണം മാറി. കുശിനാര എന്നപേരിലും ഈ സ്ഥലം അറിയപ്പെടുന്നു.\nബിഹാറിലെ ഗയ ജില്ലയിൽ സ്ഥിതിചെയ്യുന്ന ഒരു പുണ്യകേന്ദ്രമാണ് ബോധ് ഗയ അഥവ ബുദ്ധ ഗയ. ബോധ് ഗയയിൽ വെച്ചാണ് ഗൗതമബുദ്ധൻ ബോധോദയം പ്രാപിച്ചത്. ഇന്ന് ഈ സ്ഥലത്ത് മഹാബോധി ക്ഷേത്ര സമുച്ചയം നിലകൊള്ളുന്നു. ഇവിടത്തെ വിഷ്ണുപദ് ക്ഷേത്രവും പ്രസിദ്ധമാണ്. ബുദ്ധമതസ്ഥരുടെ നാല് പ്രധാന തീർത്ഥാടന കേന്ദ്രങ്ങളിൽ ഒന്നാണ് ബോധ് ഗയ. ലുംബിനി, സാരാനാഥ്, കുശിനഗരം എന്നിവയാണ് മറ്റ് മൂന്ന് പ്രധാന പുണ്യകേന്ദ്രങ്ങൾ. 2002-ൽ, ബോധ് ഗയയിലെ മഹാബോധി ക്ഷേത്രംത്തിന് യുനെസ്കോയുടെ ലോകപൈതൃക പദവി ലഭിച്ചു.\nഉത്തർപ്രദേശിലെ വാരാനസിക്കു സമീപമുള്ള ഒരു നഗരമാണ് സാരാനാഥ്. ഗംഗ-ഗോമതി നദികളുടെ സംഗമസ്ഥാനത്താണ് ഈ നഗരം സ്ഥിതിചെയ്യുന്നത്. ബുദ്ധമതസ്തരുടെ ഒരു പുണ്യതീർത്ഥാടന കേന്ദ്രമാണ് സാരാനാഥ്. ഭഗവാൻ ശ്രീബുദ്ധൻ ആദ്യമായി ധർമപ്രഭാഷണം അരുൾചെയ്തത് സാരാനാഥിൽവെച്ചായിരുന്നു. ഇവിടെനിന്നും 1കി.മീ അകലെയുള്ള സിൻഹ്പുർ എന്നഗ്രാമത്തിലാണ് 11-ആമത്തെ ജൈനതീർത്ഥങ്കരനായ ശ്രേയനാശ്നാഥൻ ജനിച്ചത്. അദ്ദേഹത്തിനു സമർപ്പിച്ചിരിക്കുന്ന ഒരു ക്ഷേത്രവും ഇവിടെ സ്ഥിതിചെയ്യുന്നു. ബുദ്ധമതസ്തരുടെപോലെ ജൈനരുടേയും ഒരു തീർത്ഥാടനകേന്ദ്രംകൂടിയാണ് സാരാനാഥ്. ബി സി രണ്ടാം നൂറ്റാണ്ട് മുതലുള്ള ബുദ്ധമത പ്രതിമകളും സ്തൂപങ്ങളും സ്മാരകങ്ങളും നിറഞ്ഞ സ്ഥലമാണ് സ ...\nഇന്ത്യൻ സംസ്ഥാനമായ മഹാരാഷ്ട്രയിൽ 2019–20 കൊറോണ വൈറസ് പകർച്ചവാധിയുടെ ആദ്യ കേസ് 2020 മാർച്ച്9ന് സ്ഥിരീകരിച്ചു. നിലവിലുളള കണക്കനുസരിച്ച് 18.306 മരണങ്ങളും 49.346 രോഗ സൗഖ്യങ്ങളും ഉൾപ്പെടെ 5.35.601 കേസുകൾ സംസ്ഥാനത്തെ ആരോഗ്യയമന്ത്രാലയം റിപ്പോർട്ട് ചെയ്തിട്ടുണ്ട്. ഏപ്രിൽ 14 ലെ കണക്കുപ്രകാരം ഇന്ത്യയിലെ മൊത്തം കേസുകളിൽ 23 ശതമാനവും മരണങ്ങളിൽ 46 ശതമാനവും മഹാരാഷ്ട്രയിലാണ്. സംസ്ഥാനത്തെ മരണനിരക്ക് 6.9% ആണ്, ഇത് മറ്റ് സംസ്ഥാനങ്ങളെ അപേക്ഷിച്ച് വളരെ കൂടുതലാണ്., സംസ്ഥാനത്തെ മൂന്നിൽ രണ്ട് ശതമാനം കേസുകളും മുംബൈ മെട്രോപൊളിറ്റൻ റീജിയനിൽ എംഎംആർ നിന്നാണ്. ഏപ്രിൽ ഒന്നിന് ഇന്ത്യൻ സർക്കാർ പ്രഖ്യാപിച്ച 10 കൊറോണ വൈറസ ...\nⓘ അജന്ത ഗുഹകൾ\n2.1. ചരിത്രം നിർമ്മിതി\n2.2. ചരിത്രം ശില്പകല\n2.3. ചരിത്രം ചിത്രകല\nഅജന്ത ഗുഹകളിലെ ചിത്രകല വളരെ പ്രസിദ്ധമാണ്. ഗുഹകളിൽ തറയിലൊഴികെ മറ്റെല്ലായിടത്തും ചിത്രങ്ങൾ രചിക്കപ്പെട്ടിരിക്കുന്നു. മുഴുവൻ ഗുഹകളിലേയും ചിത്രങ്ങൾ ഇന്ന് ലഭ്യമായിട്ടില്ല. ഭൂരിഭാഗം കാലത്തിന്റെ കെടുതികളിൽ പെട്ടു പോയിട്ടുണ്ട്. 1, 2, 9, 10, 16, 17 എന്നീ ഗുഹകളിൽ മാത്രമേ ഇന്ന് ചിതങ്ങൾ അവശേഷിക്കുന്നുള്ളൂ. കൽതൂണുകൾ, ഭിത്തികൾ, കമാനാകൃതിയിലും പരന്നതുമായ മേൽതട്ടുകൾ തുടങ്ങിയിടത്തൊക്കെ ചിത്രങ്ങൾ ഉണ്ട്.ബുദ്ധനെ കുറിച്ചുള്ള ഇതിഹാസങ്ങൾ, ബുദ്ധന്റെ പൂർവ ജന്മ കഥകൾ ജാതക കഥകൾ ശിശുവായ ബുദ്ധനെ സന്ദർശിക്കുന്നതിന് അസിതൻ എത്തുന്നത്, ലൗകികപ്രേരണകൾ ബുദ്ധനെ പീഡിപ്പിക്കുന്നത്, നാഗേതിഹാസങ്ങൾ, യുദ്ധരംഗങ്ങൾ തുടങ്ങി ബുദ്ധന്റെ ജീവിതത്തിലെ സമസ്ത മേഖലകളെയും ഈ ചിത്രങ്ങളിൽ ആലേഖനം ചെയ്തിട്ടുണ്ട്. ജാതക കഥകളിലെ ഉമദന്തി ജാതകം, ജാദന്ത ജാതകം, മഹാജനക ജാതകം, വിശ്വാന്തര ജാതക കഥ, നിദാനം തുടങ്ങിയവ ചിത്രീകരണങ്ങളിലെ പ്രധാനപ്പെട്ടവയാണ്. മനുഷ്യർ, പക്ഷി മൃഗാതികൾ, വനവാസികൾ, ഗുഹ്യകന്മാർ, കിരാതന്മാർ, കിന്നരന്മാർ തുടങ്ങിയവയും ചിത്രീകരണങ്ങളിൽ ഉണ്ട്. ദൈനംദിന ജീവിതങ്ങളുമായി വളരെയധികം ഇടപഴകിയവരും വലിയ നിരീക്ഷണ ശേഷി ഉള്ളവരുമായിരുന്നു ഈ ചിത്രകാരന്മാർ എന്ന് ആധുനിക ഗവേഷകർ അഭിപ്രായപ്പെട്ടിട്ടുണ്ട്. പാചകം, നായാട്ട്, ഘോഷയാത്ര, ഗജവീരന്മാരുടെ യുദ്ധം, ഗനാലാപം, നൃത്തം തുടങ്ങിയവയൊക്കെ അവയുടെ ഉദാഹരണങ്ങളായി അവർ ഗണിക്കുന്നു. മഹാജനക ജാതകത്തിലെ ബുദ്ധന്റെ കഥ 8 ചിത്രങ്ങളിലായി ഒന്നാം ഗുഹയിൽ ചിത്രീകരിച്ചിട്ടുണ്ട്. 17-ആം ഗുഹയുടെ പൂമുഖത്ത് ശ്രീബുദ്ധൻ രാജ്യത്യാഗം ചെയ്യുന്ന കഥ പറയുന്ന വിശ്വാന്തര ജാതക കഥയുടെ ചിത്രീകരണം5ചിത്രങ്ങളിലായി ഉണ്ട്.ഈ ചിത്രങ്ങൾ ഫ്രസ്കോ രീതിയിൽ രചിക്കപ്പെട്ടവയാണെന്നായിരുന്നു ആദ്യകാലങ്ങളിൽ വിലയിരുത്തപ്പെട്ടിരുന്നത്. എന്നാൽ ഇവ മ്യൂറൽ രീതിയിൽ രചിക്കപ്പെട്ടവയാണെന്ന് ഇക്കാലത്ത് പൊതുവേ അംഗീകരിക്കപ്പെടുന്നു.\n2.4. ചരിത്രം ചിത്രണ മാധ്യമം\nഗുഹകളെ ഹിനയാനകാലത്തും മഹായാനകാലത്തും നിർമ്മിക്കപ്പെട്ടവയെന്ന് രണ്ടു വിഭാഗങ്ങളിലായി പകുക്കാമെന്നാണ് വിദഗ്ദാഭിപ്രായം. മൊത്തം ഇരുപത്തൊമ്പതു ഗുഹകൾ ഉള്ളതിൽ എട്ടെണ്ണം അപൂർണമാണ്. ഗുഹകൾക്ക് ഒരറ്റം മുതൽ മറ്റേയറ്റം വരെ ക്രമപ്രകാരമാണ് എണ്ണമിട്ടിട്ടുള്ളത്. പക്ഷെ ആ ക്രമത്തിലല്ല അവ നിർമ്മിക്കപ്പെട്ടിട്ടുള്ളത് എന്നാണ് അനുമാനം. ഗുഹകളെ മറ്റൊരു വിധത്തിലും തരം തിരിക്കാം ചൈത്യാലയങ്ങളെന്നും വിഹാരങ്ങളെന്നും. ചൈത്യാലയങ്ങൾ ആരാധനാലയങ്ങളും വിഹാരങ്ങൾ വിശ്രമത്തിനോ താമസത്തിനോ ഉള്ളവയുമാണ്. 3.5.8.14.23.24.28.29 എന്നീ ഗുഹകളിലെ പണികൾ മുഴുവനാക്കപ്പെട്ടിട്ടില്ല.\n4.1. ചില പ്രധാന ഗുഹകൾ ഗുഹ 1\n4.2. ചില പ്രധാന ഗുഹകൾ ഗുഹ 7\n4.3. ചില പ്രധാന ഗുഹകൾ ഗുഹ 9\nബിസി. രണ്ടാം ശതകത്തിലാവണം ഈ ഗുഹയുടെ നിർമ്മാണം നടന്നതെന്ന് അനുമാനിക്കപ്പെടുന്നു. അതുകൊണ്ടു തന്നെ ഈ ചൈത്യ ഗൃഹത്തിൽ ഹിനയാനപ്രസ്ഥാനമായതിനാൽ ബുദ്ധ പ്രതിമയില്ല സ്തൂപം മാത്രമേയുള്ളു. സ്തൂപത്തിനെ വലയം ചെയ്തുകൊണ്ട് ഇരുപത്തിമൂന്നു തൂണുകളുണ്ട്.അവക്കു പിറകിലായി പ്രദക്ഷിണത്തിനെന്നപോലെ ഇടുങ്ങിയ ഇടനാഴിയുമുണ്ട്. വർണചിത്രങ്ങളുട അവശിഷ്ടങ്ങൾ. മുൻവശത്തായി ചെതുക്കപ്പെട്ടിട്ടുള്ള ബുദ്ധരൂപങ്ങൾ പിന്നീട് മഹായാന കാലഘട്ടത്തിൽ നിർമിച്ചവയാവാമെന്ന് ഗണിക്കപ്പടുന്നു.\n4.4. ചില പ്രധാന ഗുഹകൾ ഗുഹ 16\nവകാടക വംശജനായിരുന്ന ഹരിസേനന്റെ ഭരണ കാലത്താണ്475-500 A.D. ഈ ഗുഹ നിർമ്മിക്കപ്പെട്ടതെന്നു സൂചിപ്പിക്കുന്ന ശിലാലിഖിതം ഈ ഗുഹക്കകത്തുണ്ട്. ഇരുപതു തൂണുകൾ മച്ചിനെ താങ്ങി നിർത്തുന്നു. മരണാസന്നയായ രാജകുമാരിയുടെ വർണചിത്രവും ജാതകകഥകളോടൊപ്പം സുജാത ബുദ്ധന് ഭക്ഷണം നല്കുന്ന രംഗവും ഈ ഗുഹയുടെ ചുവരുകളിൽ ആലേഖനം ചെയ്യപ്പെട്ടിട്ടുണ്ട്.\n4.5. ചില പ്രധാന ഗുഹകൾ ഗുഹ 17\n4.6. ചില പ്രധാന ഗുഹകൾ ഗുഹ 26\nഉപവിഷ്ഠനായ ബുദ്ധന്റെ ഭീമമായ പ്രതിമയാണ് ഈ ഗുഹയുടെ കേന്ദ്രബിന്ദു. ഏഴു മീറ്റർ നീളമുള്ള ശയനബുദ്ധ പരിനിർവാണാവസ്ഥ ഈ ഗുഹയുടെ വലത്തെ ചുവരിൽ കാണാം. ഈ ശില്പത്തിനു മുകളിലായി മുകളിലായി ആനന്ദതുന്ദിലരായ സ്വർഗവാസികളേയും താഴെ ദുഃഖിതരായ ഭൂലോകവാസികളേയും കാണാം.\n5. നിർമ്മിതികളിലെ സ്ത്രീകൾ\n6. പ്രമുഖർ അജന്തയെ കുറിച്ച്\nവിൽ ഡുറാന്റ് തന്റെ നാഗരികതയുടെ കഥ Story of Civilization എന്ന ഗന്ഥത്തിൽ പറയുന്നു: ഗിയോട്ടക്കും ലിയനാർഡോക്കും പോലും അധ:കരിക്കാൻ സാധിക്കാത്ത പൂർണ്ണതയാണ് അജന്താ ഗുഹകളിലെ ചുവർ ചിത്രണങ്ങളിൽ കാണുന്നത്.\nWalter M. Spink 2005. Ajanta: Cave by cave Part5of Ajanta: History and Development. Brill. ISBN 9789004156449.\nRajesh Kumar Singh 2012. An Introduction to the Ajantā Caves. Hari Sena Press Pvt. Ltd. ISBN 9788192510705.\nWikipedia: അജന്ത ഗുഹകൾ


സ്ത്രീകളുടെ സ്വഭാവ സര്‍ട്ടിഫിക്കറ്റ് പരിശോധിച്ചിട്ടല്ല കേസ് തീരുമാനിക്കേണ്ടത് - അഡ്വ. ബിന്ദു കൃഷ്ണ\n22 Feb 2017 2:47 AM GMT\nസംസ്ഥാന ക്രൈം റെക്കോര്‍ഡ്‌സ് ബ്യൂറോയുടെ കണക്കു പ്രകാരം 2016ല് സംസ്ഥാനത്ത് സ്ത്രീകള്‍ക്കെതിരേയുള്ള ബലാത്സംഗത്തിനു രജിസ്റ്റര് ചെയ്തിരിക്കുന്ന കേസുകളുടെ എണ്ണം 1644. 2007ല് ഇത് 500 ആയിരുന്നു. ലൈംഗിക പീഡനക്കേസുകളുടെ എണ്ണത്തിലും അതേ വര്‍ദ്ധനവു പ്രകടമായി കാണാം. 2007ല് ഈ കണക്ക് 2604 ആയിരുന്നെങ്കില് 2016 ല് എത്തുമ്പോള് കേസുകളുടെ എണ്ണം 4035 ല് എത്തി. കുഞ്ഞുങ്ങൾ, പെണ്‍കുട്ടികള്, വൃദ്ധകള് തുടങ്ങി ഏതു പ്രായത്തില്‍പ്പെട്ടവര്‍ക്കെതിരേയും കേരളത്തില് നടന്നു വരുന്ന അക്രമങ്ങളുടെ എണ്ണം ദിനം പ്രതി വര്‍ദ്ധിച്ചു വരുന്നതിന്റെ കണക്ക് ഞെട്ടിക്കുന്നതാണ്. സൗമ്യ, ജിഷ എന്നീ പെണ്‍കുട്ടികള്‍ക്കുണ്ടായ ദുരന്തങ്ങളില് നാം ഏറെ ചര്‍ച്ച ചെയ്യുകയും പ്രതിഷേധിക്കുകയും ചെയ്തിരുന്നു. ഇനിയങ്ങനെയൊന്ന് ഒരു സ്ത്രീക്കു നേരെയും ഉണ്ടാകില്ലെന്ന വിശ്വാസം തകര്‍ത്തു കൊണ്ട് കൂടുതല് അപകടകരമായ സാഹചര്യത്തിലേക്കാണ് സ്ത്രീകളുടെ ജീവിതം പോകുന്നതെന്നതിന് തെളിവായിരുന്നു കൊച്ചി പോലൊരു വലിയ നഗരത്തില്, പ്രശസ്തയായൊരു ചലച്ചിത്ര താരത്തിനു നേരിടേണ്ടി വന്ന പീഡനം. ഈ ഓരോ സംഭവവും ഒറ്റപ്പെട്ടവയായി കാണാനാകില്ല. കേരളത്തിന്റെ പൊതുസമൂഹത്തില് ഓരോ സ്ത്രീയും നിരന്തരം നേരിടേണ്ടി വരുന്ന അതിക്രമങ്ങള് പലതാണ്. സമൂഹത്തിന്റെ വിവിധധാരകളില് പ്രവര്‍ത്തിക്കുന്ന സ്ത്രീകള് തങ്ങളുടെ അനുഭവങ്ങള് പങ്കുവയ്ക്കുമ്പോള് അവയിലേക്ക് സമൂഹത്തിന്റെ ശ്രദ്ധ ക്ഷണിക്കുകയാണ് അഴിമുഖം. ഇന്‍ഡ്യന് നാഷണല് കോണ്‍ഗ്രസ്സ് കൊല്ലം ജില്ല പ്രസിഡന്‍റും മഹിളാ കോണ്‍ഗ്രസ്സ് നേതാവുമായ അഡ്വ. ബിന്ദു കൃഷ്ണ പ്രതികരിക്കുന്നു.\nസ്റ്റേറ്റിന്റെ അനാസ്ഥയും നിസംഗതയുമാണ് സ്ത്രീകള്‍ക്കെതിരെയുള്ള അതിക്രമങ്ങള് കൂടാന് കാരണമാവുന്നത്. സൗമ്യ, ജിഷ, അവസാനം ഭാവന-എല്ലാ കേസുകളിലും ഇത് പ്രകടമാണ്. അങ്ങേയറ്റം ഞെട്ടിപ്പിക്കുന്ന സംഭവമാണ് സെലിബ്രിറ്റിയായ ഒരു നടിക്കു നേരെയുള്ള ആക്രമണം. തിരക്കുള്ള നാഷണല് ഹൈവേയില് ആ നടിയെപ്പോലൊരാള്‍ക്ക് ഇത് സംഭവിക്കുമെന്ന് ആരും പ്രതീക്ഷിക്കുന്നുപോലുമില്ല. ഈ സംഭവങ്ങള് ആവര്‍ത്തിക്കുന്നതിന്റെ കാരണം നമ്മുടെ നാട്ടിലെ സ്ത്രീ സുരക്ഷാ നിയമങ്ങള് ഒരുപാടുണ്ടെങ്കിലും ഇതൊന്നും നടപ്പാക്കപ്പെടുന്നില്ല എന്നതുകൊണ്ടാണ്.\nകേരളത്തിലെ പൊതുസമൂഹം രാഷ്ട്രീയ വേര്‍തിരിവോ മറ്റ് ഭേദചിന്തകളോ ഇല്ലാതെ ഒറ്റക്കെട്ടായി നിന്ന രണ്ട് കേസുകളാണ് സൗമ്യ കേസും ജിഷ വധക്കേസും. പ്രതികളെ പിടിക്കണം, അവര്‍ക്ക് പരമാവധി ശിക്ഷ വാങ്ങി നല്‍കണം എന്ന് എല്ലാവരും ആവശ്യപ്പെട്ടു. എന്നിട്ടും എന്താണുണ്ടായത്. സൗമ്യക്കേസില് ഹൈക്കോടതി കൊലക്കയര് വിധിച്ചിട്ട് സുപ്രീംകോടതി നേരെ തിരിച്ച് പറഞ്ഞു. കേസ് നടത്തിപ്പിന്റെ അപാകതയാണ് അതിന് കാരണം എന്നാണ് ഞാന് ഉറച്ചു വിശ്വസിക്കുന്നത്. സ്റ്റേറ്റിന്റെ അനാസ്ഥയും നിസംഗതയും നിഷ്‌ക്രിയത്വവുമാണ് അതില് വെളിവാകുന്നത്. ജിഷ കേസില് കുറ്റപത്രത്തില് പോലും പ്രശ്‌നങ്ങള് വന്നിട്ട് കുറ്റപത്രം തിരുത്തേണ്ടി വന്നു. വടക്കാഞ്ചേരി പീഡന കേസില് ഒരു സ്ത്രീയും ഭര്‍ത്താവും ഒരുമിച്ച് വന്നിരുന്ന് അക്ഷരാര്‍ഥത്തില് കേരള സമൂഹത്തിന് മുന്നില് കരയുകയായിരുന്നു. പ്രതി ഒരു രാഷ്ട്രീയക്കാരനായതുകൊണ്ട് അയാള്‍ക്ക് സംരക്ഷണം കൊടുക്കുകയാണ് പോലീസ് ചെയ്യുന്നത്. രാഷ്ട്രീയക്കാര്‍ക്കോ ജാതിമതസംഘടനകളില് സ്വാധീനമുള്ളവര്‍ക്കോ വേണ്ടി നമ്മുടെ നിയമം വഴിമാറുകയാണ്. അവസാനം നടന്ന ഭാവനയുടെ സംഭവം നോക്കിയാല് നടന് ലാല് പോലീസുകാരേയും ജനപ്രതിനിധകളേയും വിളിച്ചപ്പോള് അവരാരും ഇക്കാര്യം അറിഞ്ഞിട്ടില്ല. മൊബൈല് ടവര് കേന്ദ്രീകരിച്ച് അന്വേഷണം വന്നപ്പോള് പ്രതി പാലാരിവട്ടത്തിനടുത്തുണ്ടെന്ന് ബോധ്യമായതായാണ് ലഭിക്കുന്ന വിവരം. എന്നാല് ഈ കേസില് പ്രതികളെ പിടിക്കുന്ന കാര്യത്തിലും പോലീസിന്റെ ശുഷ്‌കാന്തിക്കുറവുണ്ട്. മുഖ്യമന്ത്രിയുടെ ആദ്യ പ്രതികരണം തന്നെ ഇതിന് തെളിവാണ്. പ്രതികള് വലയ്ക്ക് പുറത്തു പോയിട്ട് പിന്നെ വലവിരിക്കുന്നതില് എന്ത് കാര്യമാണുള്ളത്.\nഒരു പെണ്ണ് എന്റെ ശരീരത്തില് തൊടരുതെന്ന് പറഞ്ഞാല് അത് തൊടരുതെന്ന് തന്നെയാണ്. പിന്നെ തൊടുന്നവന് കുറ്റവാളിയാണ്. സ്ത്രീകളുടെ പശ്ചാത്തലവും സ്വഭാവ സര്‍ട്ടിഫിക്കറ്റും പരിശോധിച്ചിട്ടല്ല കേസ് തീരുമാനിക്കേണ്ടത്. സ്ത്രീപീഡനക്കാര് ജീവിക്കേണ്ടത് ജയിലിലാണ്. പൊതു സമൂഹത്തില് സ്വതന്ത്രരായി നമ്മളോടൊപ്പം ജീവിക്കാന് അവരെ അനുവദിക്കരുത്. സാമൂഹിക മന:പരിവര്‍ത്തനം ഉണ്ടായാല് മാത്രമേ പെണ്ണുങ്ങള്‍ക്കെതിരെയുള്ള അതിക്രമങ്ങള്‍ക്ക് അറുതി വരുത്താനാവൂ.


ഇന്ദ്രന്‍റെ കോപത്തിൽ നിന്നും രക്ഷപെടാൻ കൃഷ്ണൻ ചൂണ്ടുവിരലിലുയർത്തിയ പർവ്വതം | Govardhan Hill in Uttar Pradesh- History, Attractions and How To Reach - Malayalam Nativeplanet\n»ഇന്ദ്രന്‍റെ കോപത്തിൽ നിന്നും രക്ഷപെടാൻ കൃഷ്ണൻ ചൂണ്ടുവിരലിലുയർത്തിയ പർവ്വതം\nPublished: Friday, December 13, 2019, 11:33 [IST]\nമഹാഭാരതത്തിലും രാമായണത്തിലുമെല്ലാം പരാമർശിക്കപ്പെടുന്ന സംഭവങ്ങൾ വിശ്വാസം മാത്രമാണെന്നും അതൊന്നും യഥാർഥത്തിൽ സംഭവിച്ചിട്ടില്ലെന്നും കരുതുന്നവർ ഒരുപാടുണ്ട്. എന്നാൽ പുരാണങ്ങളിലെ സ്ഥലങ്ങള് ഇന്നും അതേ പേരിൽ അതേ സംഭവങ്ങളോട് ചേർന്ന് അറിയപ്പെടുന്നുണ്ട് എന്നത് ചിലർക്കെങ്കിലും ഒരു കൗതുകമാണ്.\nദ്വാപര യുഗത്തിൽ അന്ന് ആ സന്ധ്യയിൽ നിലയ്ക്കാത്ത മഴയ്ക്കിടെ ശ്രീകൃഷ്ണൻ എടുത്തുയർത്തി എന്നു വിശ്വസിക്കപ്പെടുന്ന ഗോവർധന പർവ്വതം ഇന്ന് വിശ്വാസികളുടെ പ്രിയപ്പെട്ട തീർഥാടന കേന്ദ്രമാണ്. കഥയാണോ അതോ ഒരു മിത്താണോ, വിശ്വാസം മാത്രമാണോ എന്നൊന്നും തിരിച്ചറിയാതെ, വിശ്വാസികളുടെ ഇടയിൽ ഒരു അത്ഭുതമായി ഇന്നും നിലനിൽക്കുന്ന ഗോവർധന പർവ്വതത്തിന്റെ കഥകളിലൂടെ...\nകൃഷ്ണൻ ചൂണ്ടുവിരലിൽ ഉയർത്തിയ ഗോവർദ്ധന പർവ്വതം\nശ്രീകൃഷ്ണൻ ചൂണ്ടു വിരലിൽ ഉയർത്തിയ ഗോവർദ്ധന പർവ്വതമുയർത്തി ഗോക്കളെയും ഗോപികമാരെയും സർവ്വ ജീവജാലങ്ങളെയും കനത്ത പേമാരിയിൽ നിന്നും സംരക്ഷിച്ച കഥ കേട്ടിട്ടില്ലാത്തവർ കാണില്ല.\nഒരു കാലത്ത് കൃഷ്ണന്റെ നാടായ വൃന്ദാവനത്തിലെ ആളുകൾ ഇന്ദ്രനെ ആയിരുന്നു പൂജിച്ചിരുന്നത്. പെട്ടന്നൊരിക്കൽ കൃഷ്ണൻ ഇന്ദ്രനെയല്ല പൂജിക്കേണ്ടതെന്നും പകരം ഗോക്കളെയാണ് പൂജിക്കേണ്ടതെന്നും ഗ്രാമണരോട് നിര്‍ദ്ദേശിച്ചു. അതനുസരിച്ച് അവർ ഗോക്കളെ ആരാധിക്കുവാന് തുടങ്ങുകയും ഇത് ഇന്ദ്രനിൽ അസംതൃപ്തി ഉണ്ടാക്കുകയും ചെയ്തു. ഇതിനു ശിക്ഷയായി ഇന്ദ്രൻ ഭൂമിയിൽ നിർത്താതെ മഴ പെയ്യിച്ചു. കനത്ത പേമാരിയിൽ വലഞ്ഞ മനുഷ്യരെയും മൃഗങ്ങളെയും കൃഷ്ണൻ തന്റെ ചൂണ്ടു വിരലുകൊണ്ടുയർത്തിയ ഗോവർദ്ധന പർവ്വതത്തിന്റെ ചുവട്ടിൽ മഴകൊള്ളാതെ കാത്തുസൂക്ഷിച്ചു എന്നാണ് വിശ്വാസം. ഏഴു ദിവസം നീണ്ടു നിന്ന പേരാമരിയിലും കൃഷ്ണൻ പർവ്വതത്തെ അതേപടി ഉയർത്തിപ്പിടിച്ചുവത്രെ.\nദിവസം തോറും ചെറുതാകുന്ന പർവ്വതം\nശ്രീകൃഷ്ണൻ എടുത്തുയർത്തിയ കഥ മാത്രമല്ല ഗോവര്‍ദ്ധന പർവ്വതത്തിനുള്ളത്. ദിവസം തോറും കടുകുമണിയോളം വലുപ്പം കുറഞ്ഞു വരുന്ന ഒരു ശാപകഥയും ഈ പർവ്വതത്തിനുണ്ട്. പുലത്സ്യ മഹര്‍ഷിയുടെ ശാപത്തിന്റെ ഫലമായിട്ടാണ് ഗോവര്‍ദ്ധന പര്‍വ്വതം ചെറുതായിക്കൊണ്ടിരിക്കുന്നത്.\nപർവ്വത രാജനായ ദ്രോണകലയുടെ മകനാണ് ഗോവർദ്ധന. ഒരിക്കല് പുല‌ത്സ്യ മഹര്‍ഷി മധുരയില് നിന്ന് കാശിക്ക് പോക്കാന് തീരുമാനി‌ച്ചു. പുലത്സ്യ മഹര്‍ഷിയുടെ ആവശ്യമനുസരിച്ച് ഗോവര്‍ദ്ധന പര്‍വ്വതത്തേയും കൂടെക്കൂട്ടാന് ദ്രോണകല അനുവദിച്ചു.കാശിയിൽ എത്തിയാൽ മാത്രമേ ഗോവർദ്ധനയെ താഴെ വയ്ക്കുവാൻ പാടുള്ളൂ എന്നും അതുവരെ മഹർഷി പർവ്വതത്തെ കയ്യിൽ തന്നെ കരുതണം എന്നും നിബദ്ധനയിൽ ദ്രോണകല മകനെ മഹർഷിയുടെ കൂടെ അയച്ചു. എന്നാൽ യാത്രയ്ക്കിടെ ഒരു പ്രത്യേക ഇടത്ത് എത്തിയപ്പോൾ അവിടെ കൃഷ്ണ സാന്നിദ്ധ്യം ഉള്ളതിനാൽ ആ അനുഭൂതിയിൽ പർവ്വതത്തിന്റെ ഭാരം ക്രമാതീതമായി വർദ്ധിക്കുവാൻ തുടങ്ങി. ഭാരം താങ്ങാന് കഴിയാതെ മഹർഷി അത് താഴെ വച്ചുയ എന്നാൽ പർവവ്തം താഴെവയ്ക്കുവാനായി തന്നെ പറ്റിച്ചതാണെന്നു മനസ്സിലാക്കിയ മഹർഷി പര്‍വ്വതത്തെ ഓരോ ദിവസവും കടുകുമണി വലിപ്പത്തില് ചെറുതാക്കട്ടെ എന്ന് പറഞ്ഞ് ശപി‌ച്ചു എന്നാണ് കഥ.\nപരന്നു നിവർന്ന പർവ്വതം\nപർവ്വതം എന്നു കേൾക്കുമ്പോൾ മനസ്സിൽ വരുന്ന ഒരു രൂപമല്ല ഗോവര്‍ദ്ധന പർവ്വതത്തിനുള്ളത്. ഉത്തർ പ്രദേശിൽ മഥുരയിൽ വൃന്ദാവനത്തിനു സമീപം അന്നത്തെ ആ ഗോവര്‍ദ്ധന പർവ്വതത്തെ കാണാം. വിശാലമായി പരന്നു കിടക്കുന്ന രൂപത്തിലുള്ള ഈ പർവ്വതമെടുത്താണ് കൃഷ്ണൻ തന്റെ പ്രിയപ്പെട്ടവരെ കനത്ത മഴയിൽ നിന്നും കുടചൂടി നിർത്തിയത് എന്നാണ് വിശ്വാസം. ഗോവര്‍ദ്ധന ഗിരി എന്നും ഇതിനു പേരുണ്ട്. യമുനാ നദിയുടം തീരത്താണ് പർവ്വതം സ്ഥിതി ചെയ്യുന്നത്.\nപർവ്വതത്തെ ചുറ്റി വലം വയ്ക്കുന്നത് കൃഷ്ണ വിശ്വാസികളെ സംബന്ധിച്ച് ഏറെ പുണ്യകരമായ പ്രവർത്തിയാണ്. ഗോവര്‍ദ്ധന പര്‍വ്വതത്തിലേക്ക് യാത്ര ചെയ്ത് പൂജ നടത്തുന്നതാണ് ഗോവര്‍ദ്ധന പരിക്രമ എന്ന ആചാരം. ഗോവര്‍ദ്ധന പരിക്രമ രാധാകൃഷ്ണനോടുള്ള ആരാധനയാണ്. ജീവിതത്തിലെ പ്രശ്നങ്ങള് പരിക്രമയിലൂടെ മാറുമെന്നാണ് വിശ്വാസം. ഏകദേശം 11 കിലോമീറ്റർ ദൂരം സഞ്ചരിച്ചാൽ മാത്രമേ ഒരു വശം വലംവയ്ക്കുവാൻ സാധിക്കൂ.\nകൃഷ്ണന്റെ ജീവിതം പറയുന്ന തീർഥാടന കേന്ദ്രങ്ങള്\nകൃഷ്ണന്റെ ജീവിതത്തിലെ പ്രധാന സംഭവങ്ങള്‍ക്കെല്ലാം സാക്ഷികളായ ഒട്ടേറെ ഇടങ്ങൾ ക്ഷേത്രങ്ങളായും അല്ലാതെയും ഇവിടെ കാണാം. രാധാകുണ്ഡ്, ശ്യാമ കുണ്ഡ്, കൃഷ്ണൻ രാധയുമായി സല്ലപിച്ചിരുന്ന് മുടിയിൽ പൂ ചൂടിച്ചിരുന്ന കുസും സരോവർ, ചെറിയ ചെറിയ ക്ഷേത്രങ്ങൾ,ഗിരിരാജ ക്ഷേത്രം, ശ്രീ ചൈതന്യ ക്ഷേത്രം, രാധാ കുണ്ഡ് ക്ഷേത്രം, മാനസി ഗംഗ ക്ഷേത്രം, ദന്‍ഗട്ടി ക്ഷേത്രം തുടങ്ങിയവയാണ് ഇവിടുത്തെ പ്രധാന കാഴ്ചകൾ.\nഉത്തർ പ്രദേശിൽ മഥുരയിൽ വൃന്ദാവനത്തിനു അടുത്തായാണ് ഗോവർധന ഹിൽസ് സ്ഥിതി ചെയ്യുന്നത്. ഏറ്റവും അടുത്തുള്ള റെയിൽവേ സ്റ്റേഷൻ 22 കിലോ മീറ്റർ അകലെയുള്ള മഥുരയാണ്. റെയിൽവേ സ്റ്റേഷനിൽ നിന്നും അരമണിക്കൂർ ദൂരമുണ്ട് പർവ്വതത്തിലേത്ത്. ഏറ്റവും അടുത്തുള്ള വിമാനത്താവളം ആഗ്രയും ഡെൽഹിയുമാണ്. പ്രധാന നഗരങ്ങളിൽ നിന്നെല്ലാം ഇവിടേക്ക് ട്രെയിൻ, ബസ് സൗകര്യങ്ങളുണ്ട് .\nRead more about: uttar pradesh mystery temples pilgrimage ഉത്തർപ്രദേശ്


അപ്പാർട്മെന്റിൽ നിന്നും നഗ്നയായി താഴേക്ക് പതിച്ചു: മോഡലിന്റേത് കൊലപാതകമെന്ന് പൊലീസ് - Janayugom Online\nHome / News / World / അപ്പാർട്മെന്റിൽ നിന്നും നഗ്നയായി താഴേക്ക് പതിച്ചു: മോഡലിന്റേത് കൊലപാതകമെന്ന് പൊലീസ്\nഅപ്പാർട്മെന്റിൽ നിന്നും നഗ്നയായി താഴേക്ക് പതിച്ചു: മോഡലിന്റേത് കൊലപാതകമെന്ന് പൊലീസ്\nPosted on November 28, 2019, 1:21 pm\nക്വാലാലംപുര്: അപ്പാര്‍ട്മെന്റിന് മുകളില് നിന്നും നഗ്നയായി താഴേക്ക് വീണ് ഡച്ച് മോഡല് മരിച്ച സംഭവം കൊലപാതകമാണെന്ന് പൊലീസ്. മോഡലിനെ ലഹരിക്കടിമകളായ ദമ്പതികള് ചേര്‍ന്ന് ലൈംഗികമായി പീഡിപ്പിച്ച ശേഷം കൊലപ്പെടുത്തുകയായിരുന്നെന്ന് മലേഷ്യന് പൊലീസ് പറഞ്ഞു. 2017 ഡിസംബറിലാണ് ക്വാലാലംപുരിലെ അപ്പാര്‍ട്മെന്‍റിന്റെ 20-ാം നിലയില് നിന്നും താഴേക്ക് വീണ് ഇവാന സ്മിത്ത് കൊല്ലപ്പെടുന്നത്.\nഅപകടമരണമാണെന്നാണ് ആദ്യം പൊലീസ് കരുതിയിരുന്നത്. എന്നാല് ഇവാന താഴേക്ക് വീഴുന്നതിന് മുമ്പ് ബലപ്രയോഗം ഉണ്ടായതിന് തെളിവുകള് ഉണ്ടായിരുന്നെന്ന് പൊലീസ് പിന്നീട് കണ്ടെത്തുകയായിരുന്നു. കൊലപാതകത്തിന് കേസ് രജിസ്റ്റര് ചെയ്ത പൊലീസ് വിശദമായ അന്വേഷണത്തിനായി പ്രത്യേക സംഘത്തെ നിയോഗിച്ചു. കേസിലുള്‍പ്പെട്ട ദമ്പതികള് രാജ്യം വിട്ടതായാണ് സൂചന. മുകളില് നിന്നും വീണ ഇവാന അപ്പാര്‍ട്മെന്റിന്റെ ആറാമത്തെ നിലയിലേക്ക് പതിക്കുകയായിരുന്നു. അമേരിക്കന് വംശജനായ 18- കാരന് സ്മിത്തും ഇയാളുടെ ഭാര്യയും അമിതമായി ലഹരി ഉപയോഗിച്ച ശേഷം മോഡലിനെ കൂട്ടബലാത്സംഗം ചെയ്യുകയായിരുന്നെന്ന് പൊലീസ് പറഞ്ഞു.\nmodel fell naked Police two arrest MURDER\nസ്കൂൾ വിനോദയാത്രയിലെ അഭ്യാസ പ്രകടനങ്ങൾ : കുട്ടികളുടെ ജീവൻ അപകടത്തിലാക്കുന്ന ഡ്രൈവറുടെ മറ്റ് അഭ്യാസങ്ങളും പുറത്ത്\nപരിശോധനയ്ക്കിടെ പൊലീസ് ബൈക്കു യാത്രികനായ യുവാവിനെ ലാത്തികൊണ്ട് എറിഞ്ഞു വീഴ്ത്തി: പത്തൊമ്പതുകാരൻ ഗുരുതരാവസ്ഥയിൽ\nഉറക്കം വില്ലനായി; തലനാരിഴക്ക് ദുരന്തത്തിൽ നിന്ന് രക്ഷപ്പെട്ട് ഡ്രൈവർ


ഫ്ലിപ്കാർട്ടിന്റെ പുതിയ തന്ത്രങ്ങൾ; ഇനിമുതൽ 45 മിനിറ്റിനുള്ളിൽ പലചരക്ക് സാധനങ്ങൾ വീട്ടിലെത്തും…\nNational TechTrending Now\nഓൺലൈൻ കച്ചവടങ്ങൾ പൊടിപൊടിക്കുന്ന കാലമാണ്. മിക്കവരും എല്ലാ ആവശ്യങ്ങൾക്കും ഓൺലൈൻ സംവിധാനമാണ് ഇപ്പോൾ ഉപയോഗിക്കുന്നത്. ബാങ്കിങ്ങും ഷോപ്പിങ്ങും തുടങ്ങി ഓൺലൈനായി ഡോക്ടർ കൺസൾട്ടൻസി വരെ ഇന്ന് സാധ്യമാണ്. അതുകൊണ്ട് തന്നെ ഈ മേഖലയിൽ പിടിച്ച് നിൽക്കണമെങ്കിൽ കമ്പനികൾക്ക് പുതിയ തന്ത്രങ്ങൾ മെനഞ്ഞെ മതിയാകു. നമുക്ക് അറിയാം ഓൺലൈൻ ഷോപ്പിങ്ങാനായി ഇന്ന് ഏറ്റവും പ്രചാരത്തിലുള്ള സംവിധാനങ്ങളാണ് ആമസോണും ഫ്‌ളിപ്കാര്‍ട്ടും റിലയന്‍സിന്റെ ജിയോമാര്‍ട്ടും എല്ലാം. ഈ മേഖലയിൽ മുന്നിട്ട് നിൽക്കാൻ പരസ്പരം ഓട്ടത്തിലാണ് എല്ലാ കമ്പനികളും.\nവിപണിയിൽ മുന്നേറാൻ പുതിയ തന്ത്രങ്ങൾ പരീക്ഷിക്കാൻ ഒരുങ്ങുകയാണ് ഫ്ലിപ്പ്കാർട്ട്. ഫ്ലിപ്പ്കാർട്ടിന്റെ ഹോം ഡെലിവറി സർവീസായ ‘ഫ്ലിപ്പ്കാർട്ട് ക്വിക്ക് ഡെലിവറി സർവീസ്’. വെറും 45 മിനിറ്റിനുള്ളിൽ പലചരക്ക് സാധനങ്ങൾ ഡോർ ഡെലിവറി ചെയ്യും. ഉപഭോക്താക്കൾക്ക് പെട്ടെന്ന് സാധനങ്ങൾ എത്തിച്ച് ഇങ്ങോട്ടേക്ക് ആളുകളെ ആകർഷിക്കാൻ വേണ്ടിയാണ് 90 മിനുട്ടിൽ നിന്ന് കുറച്ച് 45 മിനിറ്റായി ഡെലിവറി സമയം കുറച്ചിരിക്കുന്നത്. ഇപ്പോൾ ബെംഗളൂരുവിലാണ് സർവീസ് ഉള്ളത്. വരും മാസങ്ങളിൽ കൂടുതൽ നഗരങ്ങളിലേക്ക് ഇത് ലഭിക്കും.\nമറ്റു കമ്പനികൾ 15-20 മിനുട്ടിനുള്ളിൽ ഡെലിവറി നടത്തുമ്പോഴാണ് ഫ്‌ളിപ്പ്ക്കാർട്ട് ഇത് 45 മിനുട്ടായി കുറിച്ചിരിക്കുന്നത്. തങ്ങളുടെ ഉപഭോക്താക്കൾക്ക് ഗുണമേന്മയുള്ള സേവനങ്ങൾ നൽകാനാണ് കമ്പനി ഡെലിവറി സമയം 45 മിനുട്ടായി നിശ്ചയിച്ചിരിക്കുന്നത്. 10-20 മിനിറ്റിനുള്ളിൽ ഡോർ ഡെലിവറി മോഡലല്ലെന്ന് വിലയിരുത്തി കൊണ്ടാണ് കമ്പനി ഇങ്ങനെയൊരു തീരുമാനം കൈക്കൊണ്ടതെന്ന് ഫ്ലിപ്പ്കാർട്ട് സിഇഒ കല്യാൺ കൃഷ്ണമൂർത്തി പറഞ്ഞു.\nRead Also : നിരക്കിൽ വർദ്ധനവ്; ജിയോ വിട്ടുപോയത് 1.29 കോടി വരിക്കാർ..\nനിലവിൽ 14 നഗരങ്ങളിൽ 90 മിനുട്ട് ദൈർഘ്യമുള്ള സേവനം ലഭ്യമാണ്. 2022 അവസാനത്തോടെ ഇത് 200 നഗരങ്ങളിലേക്ക് വ്യാപിപ്പിക്കാനാണ് പദ്ധതി. ഹൈദരബാദ്, ബാംഗ്ലൂർ എന്നിവിടങ്ങളിൽ മാത്രമാണ് ഇപ്പോൾ ഫ്രഷ് വെജിറ്റബിൾ, പഴയങ്ങൾ എന്നിവ വീടുകൾ എത്തിക്കുന്നത്. അധികം വൈകാതെ തന്നെ ഇത് മറ്റ് നഗരങ്ങളിലേക്കും വ്യാപിപ്പിക്കും. രണ്ട് വർഷം മുമ്പ് ബെംഗളൂരുവിലാണ് ആദ്യമായി ‘ഫ്‌ളിപ്കാര്‍ട്ട് ക്വിക്’ അവതരിപ്പിച്ചത്.\nStory Highlights: flipkart launches 45 minute grocery delivery service\nRead more on: door delivery | Flipkart | grocery delivery service\nവനിതാ ദിനത്തില് കിച്ചന് അപ്ലയന്‍സസിന് ഓഫറെന്ന് പരസ്യം; വിമര്‍ശനത്തിനൊടുവില് മാപ്പുപറഞ്ഞ് ഫ്‌ലിപ്പ് കാര്‍ട്ട് Business\nഫ്‌ളിപ്കാർട്ടിൽ ഓർഡർ ചെയ്തത് ഐഫോൺ 12; ലഭിച്ചത് നിർമ സോപ്പ് Latest News\nഫ്ലാഷ് സെയിലിന് ഉൾപ്പെടെ നിയന്ത്രണം; ഇ-കൊമേഴ്സ് വിപണിക്കായുള്ള കരട് ചട്ടങ്ങൾ പുറത്തിറങ്ങി Business


403 | Alappuzha | Kerala | Deshabhimani | Wednesday Sep 23, 2020\nജില്ലയിൽ കോവിഡ് പ്രിതിദിന രോഗികളുടെ എണ്ണം നാനൂറ് കടന്നു. ചൊവ്വാഴ്ച 403 പേർക്ക് സ്ഥിരീകരിച്ചത്. 17ന് 367 പേർക്ക് രോഗമുണ്ടായതായിരുന്നു ഇതുവരെയുള്ള ഉയർന്ന കണക്ക്.\nകഴിഞ്ഞ അഞ്ചു ദിവസത്തിന് ശേഷം തിങ്കളാഴ്‌ച വലിയ കുറവുണ്ടായതിന് ശേഷമാണ് കണക്ക് കുത്തനെ ഉയർന്നത്. തിങ്കളാഴ്‌ച 107 പേർക്കേ രോഗമുണ്ടായിരുന്നുള്ളു. തിരുവനന്തപുരം, മലപ്പുറം, എറണാകുളം കഴിഞ്ഞാൽ സംസ്ഥാനത്ത് നാലാം സ്ഥാനത്താണ് ജില്ല.\n403 പേരിൽ 363 പേർക്ക് സമ്പർക്കത്തിലൂടെയാണ് രോഗം. ആകെ രോഗികളുടെ 90 ശതമാനം. ചൊവ്വാഴ്‌ച രോഗം സ്ഥിരീകരിച്ചവരിൽ സമ്പർക്ക രോഗികൾക്ക് പുറമേ എട്ടുപേർ വിദേശത്തുനിന്നും 26 പേർ ഇതര സംസ്ഥാനങ്ങളിൽ നിന്നുമെത്തിയതാണ്.\nനാല് ആരോഗ്യപ്രവർത്തകർക്കും രോഗം സ്ഥിരീകരിച്ചു. രണ്ടു പേരുടെ രോഗത്തിന്റെ ഉറവിടം വ്യക്തമല്ല. ഇവർ\nരാമങ്കരി, ദേവികുളങ്ങര സ്വദേശികളാണ്. 231 പേർ രോഗമുക്തരായി.\nചൊവ്വാഴ്‌ച ആലപ്പുഴയിലാണ് രോഗികൾ കൂടുതൽ. 83 പേർക്ക് രോഗമുണ്ട്. ദിവസങ്ങളായി ആലപ്പുഴയിൽ പ്രതിദിന രോഗികളുടെ എണ്ണം ഉയർന്നുതന്നെ തുടരുകയാണ്. തിങ്കളാഴ്‌ചത്തെ നാലുപേരിൽനിന്ന് കായംകുളത്ത് രോഗികൾ 35 ആയി ഉയർന്നു. കടക്കരപ്പള്ളി 20, ഭരണിക്കാവ് 19, അരൂക്കുറ്റി 14, മണ്ണഞ്ചേരി 12, ഹരിപ്പാട് 11, പത്തിയൂർ 10, തൃക്കുന്നപ്പുഴ എട്ട്, അമ്പലപ്പുഴ ഏഴ്, കാർത്തികപ്പള്ളി, കൃഷ്ണപുരം, പുളിങ്കുന്ന്,തലവടി ആറുവീതം, ചേർത്തല, ചമ്പക്കുളം, കുമാരപുരം, നെടുമുടി, പുലിയൂർ, വെണ്മണി അഞ്ചുവീതവും രോഗികളുണ്ട്.\nകഴിഞ്ഞ ഒരാഴ്ചയിൽ മാത്രം ജില്ലയിൽ 2046 രോഗികളുണ്ടായി. 91 ശതമാനവും സമ്പർക്കമാണ്. 1866 പേർ.\n42 തവണ ജില്ലയിൽ പ്രതിദിന രോഗികൾ നൂറുകടന്നു. ഇതിൽ 16 തവണ 200 ൽ അധികവും അഞ്ച് തവണ മുന്നൂറിലേറെയുമായിരുന്നു രോഗികൾ. ജില്ലയിലെ ആകെ രോഗികളുടെ എണ്ണം 10,413 ആയി.\nഇതിൽ 8537 സമ്പർക്ക രോഗികളുണ്ട്. ആകെ രോഗികളുടെ 82 ശതമാനം. ആകെ 7545 പേർ രോഗമുക്തരായി. 2856 പേർ ചികിത്സയിലുണ്ട്.


കാഞ്ഞിരോട്: പ്രവാസി വോട്ടവകാശം പരിഷ്കരിക്കണം - പ്രവാസി കുടുംബസംഗമം\nപ്രവാസി വോട്ടവകാശം പരിഷ്കരിക്കണം - പ്രവാസി കുടുംബസംഗമം\nകണ്ണൂര്: പരമാവധി പൗരന്മാര്‍ക്ക് പങ്കാളികളാവാന് അവസരം ലഭിക്കുന്ന വിധം പ്രവാസി വോട്ടവകാശം പരിഷ്കരിക്കണമെന്ന് ജമാഅത്തെ ഇസ്ലാമി ജില്ലാ കമ്മിറ്റി സംഘടിപ്പിച്ച പ്രവാസി കുടുംബസംഗമം ആവശ്യപ്പെട്ടു. നിലവിലെ സംവിധാനത്തില് രാജ്യത്തെ പ്രവാസികളില് ചെറിയൊരു ശതമാനത്തിന് മാത്രമേ അവസരം ലഭിക്കുന്നുള്ളൂ. എയര് ഇന്ത്യ ഉള്‍പ്പെടെയുള്ള വിമാനക്കമ്പനികള് നടത്തുന്ന കൊള്ള ചെറുക്കണമെന്നും പ്രവാസികളുടെ തൊഴില്, കുടുംബ, സാമൂഹിക പ്രശ്നങ്ങളില് കേന്ദ്ര-സംസ്ഥാന സര്‍ക്കാറുകള് അവഗണന അവസാനിപ്പിക്കണമെന്നും സംഗമം ആവശ്യപ്പെട്ടു.\nവഖഫ് ബോര്‍ഡ് അംഗം പി.പി. അബ്ദുറഹ്മാന് പെരിങ്ങാടി ഉദ്ഘാടനം ചെയ്തു. ജമാഅത്തെ ഇസ്ലാമി ജില്ലാ ആക്ടിങ് പ്രസിഡന്‍റ് കെ.പി. അബ്ദുല് അസീസ് അധ്യക്ഷത വഹിച്ചു. കാസര്‍കോട് ജില്ലാ പ്രസിഡന്‍റ് യു.പി. സിദ്ദീഖ് മാസ്റ്റര് മുഖ്യപ്രഭാഷണം നടത്തി. വിവിധ അസോസിയേഷനുകളെ പ്രതിനിധാനം ചെയ്ത് എ.സി.എം. ബഷീര്, സാലിം മൂസ, ടി.കെ. സാജിദ്, എ. നാസര്, സി.പി. ഹാരിസ്, കെ.പി. നിസാര്, പി.സി. മൊയ്തു, എന്.സി. ബഷീര് എന്നിവര് സംസാരിച്ചു. കുട്ടികളുടെ കലാപരിപാടിയും അരങ്ങേറി. വിവിധ മത്സരങ്ങളില് വിജയികളായവര്‍ക്ക് പി.കെ. നിയാസ് സമ്മാനങ്ങള് വിതരണം ചെയ്തു. ജില്ലാ സെക്രട്ടറി കളത്തില് ബഷീര് സ്വാഗതം പറഞ്ഞു.\nപ്രവാസി വോട്ടവകാശം പരിഷ്കരിക്കണം - പ്രവാസി കുടുംബ...